ശിവസേന-ബിജെപി സഖ്യം തകര്‍ന്നത് ഹിന്ദുത്വ താല്‍പര്യങ്ങള്‍ക്ക് നഷ്ടം: നിതിന് ഗഡ്‌കരി-Sena-Cong-NCP is an alliance of ‘opportunism’ in Maharashtra says Nitin Gadkari | Indian Express Malayalam\nsena cong ncp is an alliance of opportunism in maharashtra says nitin gadkari\nസര്‍ക്കാര് രൂപീകരണത്തിനുള്ള ഒരുക്കങ്ങള് അണിയറയില് പൂര്‍ത്തിയാക്കുകയാണ് ശിവസേന\nUpdated: November 22, 2019 5:59:46 pm\nമുംബൈ: മഹാരാഷ്ട്രയിൽ തിരഞ്ഞെടുപ്പിനു ശേഷം രൂപപ്പെട്ട എൻസിപി-ശിവസേന-കോൺഗ്രസ് കൂട്ടുകെട്ടിനെതിരെ ബിജെപി സുപ്രീം കോടതിയിൽ. ത്രികക്ഷി സഖ്യത്തിന് സർക്കാർ രൂപീകരിക്കാൻ അനുമതി നൽകരുതെന്ന് ബിജെപി സുപ്രീം കോടതിയിൽ ആവശ്യപ്പെട്ടു. ജനവിധിയെ മാനിക്കാതെയുള്ള അവിശുദ്ധ കൂട്ടുകെട്ട് അംഗീകരിക്കരുതെന്ന് ബിജെപി സുപ്രീം കോടതിയിൽ.\nഅതേസമയം, സര്‍ക്കാര് രൂപീകരണത്തിനുള്ള ഒരുക്കങ്ങള് അണിയറയില് പൂര്‍ത്തിയാക്കുകയാണ് ശിവസേന. മുംബൈയില് ശിവസേന എംഎല്‍എമാരുടെ യോഗം പൂര്‍ത്തിയായി. ഉദ്ദവ് താക്കറെ മുഖ്യമന്ത്രിയാകണമെന്ന് ശിവസേന എംഎല്‍എമാര് നിലപാടെടുത്തതായാണ് റിപ്പോര്‍ട്ടുകള്. സര്‍ക്കാര് രൂപീകരിക്കാനുള്ള ശ്രമങ്ങള് പൂര്‍ത്തിയായി കൊണ്ടിരിക്കുകയാണെന്നും ശിവസേന എംഎല്‍എമാര് ഇന്ന് ഉച്ചയ്ക്ക് പറഞ്ഞു.\nകോണ്‍ഗ്രസ്-എന്‍സിപി നേതൃത്വവും അവസാനഘട്ട ചര്‍ച്ചകളിലാണ്. ശിവസേനയുമായി ചേര്‍ന്ന് സഖ്യമുണ്ടാക്കാന് ഇരു പാര്‍ട്ടികളും തയ്യാറാണെന്നാണ് റിപ്പോര്‍ട്ട്.\nWeb Title: Sena cong ncp is an alliance of opportunism in maharashtra says nitin gadkari\nമരട് ഫ്ലാറ്റ് ഉടമകളുടെ പുനഃപരിശോധന ഹർജികൾ തുറന്ന കോടതിയിൽ വാദം കേൾക്കും: സുപ്രീം കോടതി


Emalayalee.com - മാര്‍ക്ക് തട്ടിപ്പ് വിവാദം: മോഡറേഷന് റദ്ദാക്കാ‍ന് വൈസ് ചാന്‍സലറുടെ നിര്‍ദേശം ; നാളെ വിദഗ്ധ പരിശോധന\nമാര്‍ക്ക് തട്ടിപ്പ് വിവാദം: മോഡറേഷന് റദ്ദാക്കാ‍ന് വൈസ് ചാന്‍സലറുടെ നിര്‍ദേശം ; നാളെ വിദഗ്ധ പരിശോധന\nതിരുവനന്തപുരം : കേരള സര്‍വകലാശാല മാര്‍ക്ക് തട്ടിപ്പ് വിവാദത്തില് മോഡറേഷന് റദ്ദാക്കാ‍ന് വൈസ് ചാന്‍സലറുടെ നിര്‍ദേശം. മോഡറേഷനില് കൃത്രിമം കണ്ടെത്തിയതിനെത്തുടര്‍ന്നാണ് നടപടി. മോഡറേഷന്‍റെ മറവില് നല്‍കിയ അധികം മാര്‍ക്ക് റദ്ദാക്കാന് വൈസ് ചാന്‍സലര് നിര്‍ദേശിച്ചു. മോഡറേഷന്‍റെ മറവില് അധികമാര്‍ക്ക് കിട്ടിയവരുടെ മാര്‍ക്ക് ലിസ്റ്റുകള് പിന്‍വലിക്കാനും നിര്‍ദേശം നല്‍കി. മോഡറേഷന് ലഭിച്ചവരുടെ മാര്‍ക്ക് ലിസ്റ്റുകളായിരിക്കും പിന്‍വലിക്കുക. സോഫ്റ്റ് കമ്ബ്യൂട്ടര് വിദഗ്ധര് നാളെ പരിശോധന നടത്തും.\n16 ബി.എ, ബിഎസ്‌സി പരീക്ഷകളിലാണ് ക്രമക്കേട് നടന്നത്. മോഡറേഷന് മാര്‍ക്ക് തട്ടിപ്പ് രണ്ട് ഡെപ്യൂട്ടി രജിസ്ട്രാര്‍മാര്‍ക്ക് നല്‍കിയ പാസ് വേര്‍ഡ് ഉപയോഗിച്ചെന്ന് പ്രാഥമിക അന്വേഷണത്തില് തെളിഞ്ഞിരുന്നു. മാര്‍ക്ക് കംപ്യൂട്ടറില് രേഖപ്പെടുത്താനായി പാസ് വേര്‍ഡ് പരീക്ഷാ വിഭാഗത്തിലെ പല ജീവനക്കാര്‍ക്കും നല്‍കിയിരുന്നുവെന്ന് ഇവര് സര്‍വകലാശാലയെ അറിയിച്ചിട്ടുണ്ട്. ക്രൈംബ്രാഞ്ച് അന്വഷണത്തോടൊപ്പം സ്വന്തം നിലയ്ക്ക് അന്വേഷണം നടത്താനും കേരള സര്‍വകലാശാല തീരുമാനിച്ചിട്ടുണ്ട്.\nകേരള സര്‍വ്വകലാശാല മോഡറേഷന് ക്രമക്കേടില് ക്രൈംബ്രാഞ്ച് അന്വേഷണം ആവശ്യപ്പെട്ട് രജിസ്‍ട്രാര് ഇന്നലെയാണ് ഡിജിപിക്ക് കത്ത് നല്‍കിയത്. ക്രമക്കേട് ക്രൈംബ്രാഞ്ച് അന്വേഷിക്കണമെന്ന് സര്‍വ്വകലാശാല വൈസ് ചാന്‍സലര് മഹാദേവന് പിള്ള പറഞ്ഞിരുന്നു. ഇതിന് പിന്നാലെയാണ് രജിസ്ട്രാര് ഡിജിപിക്ക് കത്ത് നല്‍കിയത്. മാര്‍ക്ക് ദാനത്തില് സര്‍വ്വകലാശാലക്കെതിരെ ആരോപണം ശക്തമായ സാഹചര്യത്തിലാണ് പൊലീസ് അന്വേഷണത്തിന് സര്‍ക്കാര് തയ്യാറായത്.


അഖിലൻ : ഭാഗം 24 - Metro journal online - Novel\nശാരി കതകിൽ തട്ടി വിളിക്കുന്നുണ്ട്. പക്ഷേ എഴുന്നേൽക്കാൻ വയ്യ. എന്റെ മുന്നിൽ അപ്പോൾ സാർ ഉണ്ടായിരുന്നില്ല പകരം ചുറ്റും തുള്ളികളായി തെറിച്ച എന്റെ രക്തം ആയിരുന്നു. മങ്ങിയ കാഴ്ചയിൽ കതക് പൊളിഞ്ഞു വീഴുന്നത് ഞാൻ കണ്ടു.\nകണ്ണ് തുറന്നപ്പോൾ ഹോസ്പിറ്റലിൽ ആണെന്നു മനസിലായി. പല വിധ മരുന്നുകളുടെ ഗന്ധംത്തിനു ഒപ്പം ആരുടെയോ തേങ്ങി കരച്ചിൽ. എന്റെ കട്ടിലിൽ തല ചായ്ച്ചു കിടക്കുകയാണ് ശാരി.\nകരഞ്ഞു കലങ്ങിയ കണ്ണുകൾ.. പാറി പറന്ന മുടി.അവൾ ഉറങ്ങിയിട്ടുണ്ടാകില്ല ഇന്നലെ.\nഹോസ്പിറ്റലിൽ വരുമ്പോൾ എങ്കിലും കുളിച്ചിട്ടു വന്നൂടെ നിനക്ക്.\nചുണ്ടിൽ ഒരു ചിരി വരുത്തി ചോദിച്ചു.\nഎന്തിനായിരുന്നു നന്ദുട്ടാ ഇതൊക്കെ.. ഞാൻ അപ്പോൾ വന്നില്ലായിരുന്നെങ്കിൽ.. !\nചത്തു പോകുമായിരുന്നു.. പോട്ടെ.. ആർക്ക് വേണ്ടിയാ ഈ ജീവിതം. നിനക്ക് അറിയോ അയാൾ എന്നെ ചതിക്കുകയായിരുന്നു.എന്നെ മാത്രം അല്ല ജ്യോതിയെയും. ഒക്കെ അറിഞ്ഞപ്പോൾ അവരെ കൊല്ലാനാ തോന്നിയത്.. പിന്നെ.. പിന്നെ തോന്നി..\nചത്താൽ മതിയെന്നു അല്ലേ..?\nആരുമില്ലെന്ന് തോന്നിയപ്പോൾ… ക്ക് അറിയില്ല.. പിന്നെ..\nകവിളടച്ചു ഒരടിയായിരുന്നു അവൾ.\nആരുമില്ല അല്ലേ നിനക്ക്… അപ്പോൾ ഞാൻ ആരാ നിന്റെ.. പറയെടി… കുഞ്ഞു നാൾ മുതലെ നിഴലുപോലെ കൂടെ നടന്ന ഞാൻ ആരാ നിന്റെ.. ഇന്നലെ കണ്ട ഒരുത്തൻ ആണ് സ്വർഗംന്നു കരുതി പോയപ്പോൾ ഞാൻ ആരുമല്ലാതെ ആയല്ലേ.\nഅല്ലെങ്കിൽ എന്ത് പ്രശ്നം ഉണ്ടെങ്കിലും ഓടി എന്റെ അടുത്തേക് അല്ലേ വരാറ്..ഇപ്പോൾ എന്തേ… മറന്നു അല്ലേ.. എന്നെ ഓർത്തില്ല.. അല്ലേ.\nപറ്റിപോയെടാ… അപ്പോഴതെ ബുദ്ധിയിൽ.. സോറി ഡാ.\nഅവളെ കെട്ടിപിടിച്ചു കുറേ കരഞ്ഞു.ഇനി ഇങ്ങനെ ഒന്നും ചെയ്യില്ലെന്ന് അവൾക് വാക്കും കൊടുത്തു. അശ്വിൻ വന്നപ്പോൾ അവന്റെ വകയും നല്ല ചീത്ത കിട്ടി.\nഎന്നിട്ട് എവിടെ നിന്റെ പ്രിയ സഖി ജ്യോതി..\nഅശ്വിൻ കളിയാക്കി കൊണ്ട് ചോദിച്ചു.\nമറുപടി ഒന്നും പറയാൻ പോയില്ല.അല്ലെങ്കിലും ഞാൻ എന്ത് പറയാൻ.\nഅയാളെ ഒന്നു കാണുന്നുണ്ട് ഞാൻ..\nഅശ്വിൻ പല്ല് ഞെരിച്ചു.\nഎന്തിന്.. ഇനി അതിന്റെ പിന്നാലെ പോകണ്ട അശ്വിൻ..\nപക്ഷേ ഞാൻ പറഞ്ഞത് വകവെക്കാതെ അവൻ ഇറങ്ങി പുറപ്പെട്ടു. ശാരിയുടെ മൗനാനുവാദവും അവനുണ്ടായിരുന്നു.\nതിരികെ വരുമ്പോൾ അവന്റെ മുഖം കൂടുതൽ കലി പൂണ്ടിരുന്നു\nഎന്താടാ കണ്ടോ അയാളെ.?\nശാരി ആകാംഷയോടെ ചോദിച്ചു.\nങ്‌ഹും .. അവനു പേടി ഉണ്ട് .. കാര്യങ്ങൾ അറിഞ്ഞപ്പോൾ രാത്രിക്ക് രാത്രി നാടു വിട്ടെന്നാ കേൾക്കണേ.എന്റെ കൈയിൽ എങ്ങാനും അയാളെ കിട്ടിയിരുന്നെങ്കിൽ …\nഅശ്വിൻ ദേഷ്യം കടിച്ചമർത്തി . ഇങ്ങനെ ഒരു അവസ്ഥയിൽ എങ്കിലും ഒക്കെയും നുണയാണ് നന്ദുന്നു പറഞ്ഞു അയാൾ എന്റെ അടുത്തേക് വരുമെന്ന് ഞാൻ വെറുതെ ആശിച്ചിരുന്നു. ഒക്കെ കള്ളമാണ്ന്നു പറഞ്ഞു ജ്യോതിയെ വിളിച്ചു നിർത്തി തെളിയിക്കുമെന്നു, എന്നോട് കാണിച്ച സ്നേഹം കള്ളമല്ലന്നു എല്ലാവരെയും ബോധിപ്പിക്കുമെന്നു.. പക്ഷേ ഒന്നുമുണ്ടായില്ല.\nഎന്റെ കണ്ണ് നിറയുന്നത് കണ്ടപ്പോൾ അശ്വിൻ ദേഷ്യപെടാൻ തുടങ്ങി.\nആർക്ക് വേണ്ടിയാ ഈ കരച്ചിൽ.. അയാളെ ഓർത്തു ആണെങ്കിൽ വേണ്ടാ.. നിർത്തിക്കോ.\nഇല്ല അശ്വിൻ.. ഇനി കരയില്ല.. എന്നെ വേണ്ടാത്ത ഒരാളെ ഓർത്ത് ഇനി നന്ദു കരയില്ല.\nഡിസ്ചാർജ് ആയി നേരെ വീട്ടിലേക്കു ആണ് പോയത്. മതി ഇവിടതെ പഠിപ്പ് . ഇനി ഒരിക്കലും അയാളെ കാണാൻ ഇടയാവരുത്.അയാളുടെ ഒരു ഓർമ്മയും വേണ്ട എനിക്ക്.\nവീട്ടിൽ വന്നു പിന്നെയും ഒരു വർഷം കഴിഞ്ഞ് ആണ് പുതിയ കോളേജിൽ ജോയിൻ ചെയ്തത്. അപ്പോഴേക്കും ഞാൻ ഒരുപാട് മാറിയിരുന്നു. പഴയ കാര്യങ്ങൾ എല്ലാം മറന്നു. അശ്വിൻ മാത്രം ഇടക്ക് വിളിക്കും. വർഷങ്ങൾ ഇല പൊഴിയും പോലെ പെട്ടന്ന് കടന്നു പോയി. ശാരിയുടെ വിവാഹം കൂടി കഴിഞ്ഞതോടെ ഞാൻ ഒറ്റക് ആയി.\nഅപ്പോഴാണ് പാലക്കാട് വിക്ടോറിയ കോളേജിൽ ഗസ്റ്റ് ലക്ചർ ആയി ജോലി കിട്ടുന്നത്. വർഷംങ്ങൾക് ശേഷം അയാളെ ഓർമ്മ വന്നു. ഉള്ളിൽ എവിടെയോ ഒളിച്ചിരുന്ന കണ്ണുനീർ തുള്ളി മറനീക്കി പുറത്തു വന്നു.\nഇപ്പോൾ എന്തിനാണ് ഈ കണ്ണുനീർ… ഒക്കെ കഴിഞ്ഞത് അല്ലേ… എല്ലാം മറന്നത് അല്ലേ.\nഒക്കെ മറന്നോ.. എല്ലാം മറന്നുവെന്ന് ഉറപ്പ് ആണോ\nകണ്ണാടിയിലെ പ്രതിബിംബം എന്നോടു ചോദിക്കുന്നു.\nവേണ്ട… ഒന്നും കേൾക്കണ്ട എനിക്ക്.\nഞാൻ ചെവി രണ്ടും പൊതിഞ്ഞു പിടിച്ചു. കുറച്ചു കഴിഞ്ഞു ഒന്നു കൂടി കണ്ണാടിയിൽ നോക്കി.\nമറന്നു… ഒക്കെ മറന്നു.\nസ്വയം പറഞ്ഞു ഉറപ്പ് വരുത്തി.\nശാരിയും ഭർത്താവ് ശിവദാസും.എന്നെ യാത്രയാക്കാൻ വന്നത് ആണ്.\nഞാൻ ആദ്യം തിരക്കിയതു അതാണ്. വിപിനുമായുള്ള റിലേഷൻ തുറന്നു പറയുമെന്ന് അവൾ പറഞ്ഞിരുന്നു.\nഎന്തുകൊണ്ടോ ഞാൻ ഇങ്ങോട്ട് പോന്നതിനു കുറച്ചു നാൾ കഴിഞ്ഞപ്പോൾ ശാരിയും വിപിനും തമ്മിൽ ഉടക്കി. ഡിഗ്രി കംപ്ലീറ്റ് ചെയ്തു അവൾ നാട്ടിലേക്ക് പോരുകയും ചെയ്തു.\nപാവം. വിപിന്റെ കാര്യം ഒക്കെ ഞാൻ പറഞ്ഞു. എല്ലാം അറിഞ്ഞപ്പോൾ ഒക്കെ സാരമില്ലന്നു പറഞ്ഞു.\nനന്നായി..ഒരു തുറന്നു പറച്ചിൽ നല്ലതാ… പിന്നീടു മറ്റാരെങ്കിലും പറഞ്ഞു അറിയുന്നതിനേക്കാൾ എത്രയോ നല്ലതാ നമ്മൾ തന്നെ പറയുന്നത്.\nവർത്താനം പറഞ്ഞു നിന്നാൽ മതിയോ.. ഇറങ്ങേണ്ടേ.\nഇറങ്ങാൻ നേരം അച്ഛന്റെയും അമ്മയുടെയും അനുഗ്രഹം വാങ്ങി. ഒപ്പം ശിവേട്ടന്റെയും.\nഅപ്പോൾ എന്റെ കാല് പിടിക്കുന്നില്ലേ..?\nശാരി സാരി പതുക്കെ ഉയർത്തി പിടിച്ചു.\nനിന്റെ കാല് പിടിക്കുവല്ല… കാലിൽ പിടിച്ചു വലിക്കുവാ വേണ്ടേ.\nഅവൾ എന്നെ കൊഞ്ഞനം കുത്തി.\nഇറങ്ങാൻ നേരം അച്ഛന്റെയും അമ്മയുടെയും മുഖത്തു സങ്കടം ആയിരുന്നു.\n” പിന്നെയും ഞങ്ങൾ തനിച്ചു ആയി അല്ലേ.? ”\n“ഞാൻ എല്ലാ ആഴ്ചയും ഇങ്ങു വരില്ലേ.. പിന്നെ ന്താ.”\nരണ്ടാളെയും കെട്ടിപിടിച്ചു ഓരോ മുത്തം കൊടുത്തു.\n“നിങ്ങളുടെ സ്നേഹം കണ്ടാൽ അവളെ എടുത്തു വളർത്തിയത് ആണെന്ന് പറയെ ഇല്ലാ.. ”\nശാരി ഭർത്താവിനെ നോക്കി കണ്ണുരുട്ടി. അബദ്ധം പറ്റിയ പോലെ ആളാകെ ചൂളി നിൽക്കുകയാണ്. അച്ഛനും അമ്മയ്ക്കും അതേ ഭാവം.\nഅതേ… എടുത്തു വളർത്തിയത് എന്നെയല്ല…ദേ ഇവളെയാണ്… അതാ അവളെ ആദ്യം കെട്ടിച്ചു വിട്ടത്.നോക്ക് അവൾ മാത്രം കറുത്തിട്ട്.. ഞങ്ങൾ മൂന്നാളും വെളുത്തിട്ടും.\nകുഞ്ഞിലേ ശാരി എന്നെ കളിയാക്കുമ്പോൾ ഒക്കെ ഞാൻ ഇങ്ങനെ പറഞ്ഞാണ് ജയം കണ്ടെത്താറു. അതുകൊണ്ട് തന്നെ അത് പറയുമ്പോൾ അവൾക് ദേഷ്യം വരും. പക്ഷേ ഇപ്പോൾ അവൾ ചിരിക്കുകയാണ്.\nആ ചിരി എല്ലാവരിലേക്കും പടർന്നു. പാലക്കാട്ടേക്കുള്ള ബസിൽ കയറി ഇരുന്നപ്പോൾ പതിവില്ലാതെ വല്ലാത്തൊരു നെഞ്ചിടിപ്പ്. അവിടെ ചെന്നിറങ്ങുമ്പോഴും അതായിരുന്നു അവസ്ഥ. പഴയ ഓർമ്മകളിലേക്കു മടക്കി എന്നെ തളർത്തരുതേ ഈശ്വരാന്നു മനമുരുകി പ്രാർത്ഥിച്ചു. പുതിയ കോളേജ്… പുതിയ ആളുകൾ..\nഎല്ലാമായും പെട്ടന്ന് പൊരുത്തപ്പെടാൻ പറ്റുമെന്ന് മനസ് പറഞ്ഞു. അച്ഛന്റെ ഫ്രണ്ട്നെ കൊണ്ട് അവിടെ ഒരു വീട് വാടകക്ക് എടുത്തിരുന്നു. കോളേജിൽ പോകാനും മറ്റുമായി അദ്ദേഹതിന്റെ വക ഒരു ആക്റ്റീവയും. രാവിലെ അതിലായിരുന്നു യാത്ര അതുകൊണ്ട് കൃത്യ സമയത് കോളേജിൽ എത്താൻ പറ്റി.\nപ്രിൻസിപ്പൽന്റെ റൂമിൽ ജോയിനിങ് ലെറ്റർ കൈ മാറി ഡിപ്പാർട്മെന്റ്ലേക്കു ചെന്നു. മെയിൻ കെട്ടിടത്തിൽ നിന്ന് മാറി മറ്റൊരു ബ്ലോക്കിൽ ആയിരുന്നു മലയാള വിഭാഗം.\nഅത് ശെരിക്കും വേറൊരു ലോകമായിരുന്നു.\nഞാൻ ശ്രീനിവാസൻ.. . എച്ഓഡി ആണ്. മാഷ് ബാക്കി അദ്ധ്യാപകരെ എല്ലാവരെയും പരിചയപെടുത്തി.\nദേ അതാണ് ടീച്ചറുടെ സീറ്റ്..\nചൂണ്ടി കാണിച്ച സീറ്റിൽ പോയിരുന്നു. തൊട്ട് അടുത്ത സീറ്റ് ഒഴിവ് ആയിരുന്നു. ആ മാഷ് രണ്ടു ദിവസമായി ലീവ് ആണ്.\nഎന്റെ നോട്ടം കണ്ടു സാർ പറഞ്ഞു.\nഫസ്റ്റ് ഇയർ സ്റ്റുഡന്റസ്നാണ് ആദ്യത്തെ ക്ലാസ്.ക്ലാസിൽ സംസാരിച്ചു കൊണ്ടിരുന്ന കുട്ടിയെ കണ്ടപ്പോൾ എനിക്ക് അശ്വിനെയാണ് ഓർമ്മ വന്നത്.ഞങ്ങളെ പോലെ ഒരുപാട് പേർ. അറിയാതെ ചുണ്ടിൽ വിരിഞ്ഞ ചിരി കണ്ടപ്പോൾ എല്ലാവരും കാര്യം തിരക്കി. അന്നത്തെ എന്റെ കഥ ഞാൻ പറഞ്ഞു. എത്ര പെട്ടന്ന് ആണ് എല്ലാവരുമായി കമ്പനിയായതു.\nപിള്ളേരെ എല്ലാം കയ്യിൽ എടുത്തല്ലേ..\nസ്റ്റാഫ് റൂമിൽ ചെന്നപ്പോൾ രേഖ ടീച്ചർ അടുത്ത് വന്നു.\nഏതു ഡിപ്പാർട്മെന്റ്ൽ ചെന്നാലും എല്ലാവർക്കും നന്ദു ടീച്ചറെ പറ്റി പറയാനേ നേരമുള്ളു..\nഒരുപാട് സന്തോഷം തോന്നി. ഒറ്റ ദിവസം കൊണ്ട് ഉള്ളിൽ ഉണ്ടായിരുന്ന ഭയം എല്ലാം നീങ്ങി. ആ സന്തോഷത്തിൽ അല്പം സ്പീഡിൽ ആണ് വണ്ടി ഓടിച്ചത്. എത്രയും പെട്ടന്ന് വീട്ടിൽ എത്തിയിട്ട് വേണം ശാരിയോടു വിശേഷങ്ങൾ പറയാൻ. പക്ഷേ ടൌൺ കഴിഞ്ഞതും വലിയൊരു ആൾക്കൂട്ടം കണ്ടു.\nഅടുത്ത് കണ്ട ചേട്ടനോട് കാര്യം തിരക്കി.\nഒരു ആക്‌സിഡന്റ്.. ആരോ ഇടിച്ചു ഇട്ടിട്ട് പോയതാ.\nഇറങ്ങി നോക്കണോ.. വേണ്ട.\nഒരു ചെറിയ ഗ്യാപ് ഉണ്ട്. അതുവഴി മറ്റു വാഹനങ്ങൾ കടന്നു പോകുന്നുമുണ്ട്. പതുക്കെ വണ്ടി സ്റ്റാർട്ട് ആക്കി സൈഡ് പറ്റി അപ്പുറം കടന്നു. ആൾകൂട്ടത്തിനിടയിലൂടെ ഒന്ന് എത്തി നോക്കിയെങ്കിലും ഒന്നും കാണാൻ പറ്റിയില്ല.\nഇറങ്ങി നോക്കാൻ മനസ് പറഞ്ഞു കൊണ്ടേ ഇരുന്നു. പക്ഷേ അപ്പോഴേക്കും ഞാൻ കുറച്ചു മുന്നോട്ട് എത്തിയിരുന്നു.\nപോയ് നോക്ക്… വേഗം.\nമനസ് പിന്നെയും പറഞ്ഞു കൊണ്ടിരുന്നു.\nവണ്ടി തിരിച്ചു ഞാൻ അങ്ങോട്ട് ചെന്നു. ആളുകളെ വകഞ്ഞു മാറ്റി ഉള്ളിലേക്ക് നോക്കി. ആരോ ഒരാൾ കമിഴ്ന്നു കിടക്കുന്നു. ഒരു സ്ത്രീയാണ്. മുഖം കാണാൻ വയ്യ.\nആരെങ്കിലും ഹോസ്പിറ്റലിൽ കൊണ്ടു പോ..\nചുറ്റും നോക്കി നിൽക്കുന്നവർ തലയിൽ ആയാലോ എന്ന ഭയത്തിൽ അന്യോന്യം നോക്കി നിന്നതേ ഉള്ളു.\nകുറെ പറഞ്ഞു നോക്കി ഒടുവിൽ അതിലെ വന്നൊരു വണ്ടിക്ക് കൈ കാട്ടി കൂടി നിന്നവരിൽ ചിലർ അവരെ എടുത്തു വണ്ടിയിൽ കയറ്റി.അവരെ വണ്ടിയിൽ കയറ്റാൻ ഞാനും സഹായിച്ചു. അപ്പോഴാണ് അവർ എന്റെ കൈയിൽ മുറുകെ പിടിച്ചിരിക്കുന്നത് ഞാൻ അറിഞ്ഞത് .\nഅടുത്ത് നിന്ന ചേട്ടൻ ബലമായി എന്റെ കൈ വിടുവിച്ചു.കാറിന്റെ ഡോർ അടയും മുൻപേ ഞാൻ ഒന്ന് കൂടി നോക്കി.. ആ കൈകൾ എനിക്ക് നീളുന്നത് പോലെ. അപ്പോഴേക്കും അവർ ഡോർ അടച്ചിരുന്നു. ആരായിരിക്കും അവർ..?\nപ്രണയമഴ : ഭാഗം 16 →\nപാർവതി പരിണയം : ഭാഗം 25


കൊറോണ വൈറസ്: കുവൈറ്റില് 195 ഇന്ത്യക്കാര് ഉള്‍പ്പെടെ 665 പുതിയ കേസുകള്; 504 പേര്‍ക്ക് ഇന്ന് രോഗമുക്തി;9മരണവും\nകുവൈറ്റ്: കുവൈറ്റില് ഒമ്പത് മരണങ്ങളും 665 പുതിയ കെറോണ വൈറസ് കേസുകളും ഇന്ന് റിപ്പോര്‍ട്ട് ചെയ്തു. ഇതോടെ മൊത്തം രോഗബാധിതര് 21,967 ആയി. ഇതില് കഴിഞ്ഞ 24 മണിക്കൂറിനിടെയില് 504 പേര് രോഗ മുക്തി നേടി. ഇതോടെ രാജ്യത്ത് സുഖം പ്രാപിച്ചവരുടെ എണ്ണം 6621 ആയി ഉയര്‍ന്നിട്ടുണ്ട്.\nചികില്‍സയില് 15,181 പേരുണ്ട്. ഇന്ന് റിപ്പോര്‍ട്ട് ചെയ്ത9മരണം ഉള്‍പ്പെടെ ആകെ മരണം 165 ആയിട്ടുണ്ട്. ഇന്നത്തെ കേസുകളില് കൂടുതല് ഇന്ത്യക്കാരിലാണ് 195 എണ്ണം. 148 പേര് കുവൈറ്റികളും 96 പേര് ഈജിപ്ത് പ്രവാസികളും 73 പേര് ബംഗ്ലാദേശികളുമാണ്.\n182 രോഗികള് അത്യാഹിത വിഭാഗത്തിലുണ്ട്. ഫര്‍വാനിയ ഹെല്‍ത്ത് സെക്ടറിലാണ് കൂടുതല് കേസുകള് റിപ്പോര്‍ട്ട് ചെയ്തിരിക്കുന്നത് 200. അല് അഹ്മദി 190, ഹവല്ലി 130, ജഹ്റയില് 90, ക്യാപിറ്റല് സിറ്റി 91 കേസുകളുമാണ്.\nറസിഡന്‍ഷ്യല് ഏരിയായിലെ കണക്ക് ഇങ്ങനെ- ജലീബ് 62 ,ഹവല്ലി 44, ഫര്‍വാനിയ 43 ,ഖൈത്താന് 37 എന്നീങ്ങനെയുമാണ്.\nരാജ്യത്ത് ഇത് വരെ 2,73,812 പേരില് കൊറോണ വൈറസ് പരിശോധന നടത്തുകയുണ്ടായി.ഇതില് കഴിഞ്ഞ 24 മണിക്കൂറിനിടെയില് മാത്രം 2723 പേരീല് പരിശോധന നടത്തിയതായും ആരോഗ്യ മന്ത്രാലയ അധികൃതര് അറിയിച്ചു.\nകുവൈറ്റില് ബലിപെരുന്നാള് 31ന് ആയിരിക്കുമെന്ന് പ്രമുഖ ഗോള ശാസ്ത്രജ്ഞന്\nകാൽ നൂറ്റാണ്ടിന്റെ പ്രവാസം മതിയാക്കി മടങ്ങുന്ന ജലാലുദ്ദീന് ജുബൈൽ കെ എം സി സി യാത്ര...\nജിദ്ദയിൽ നിന്ന് കരിപ്പൂരിലെത്തിയ പുളിക്കൽ സ്വദേശി നാലാം ദിനം മരണപ്പെട്ടു; കൊറോണാ...\nബുറൈദയില് മരണപെട്ട മലയാളി നഴ്‌സ് സുജ സുരേന്ദ്രന്‍റെ മൃതദേഹം ബുധനാഴ്ച്ച നാട്ടിലെത്...\n‘പ്രതീക്ഷയോടെ പുതുജീവിതം – ക്വാറന്റൈൻ ചിന്തകൾ’; മോട്ടിവേഷൻ 14ന്\nസൗദിയില് കഴിഞ്ഞ ഇരുപത്തിനാല് മണിക്കൂറിനുള്ളില് ആറു മലയാളികള് നിര്യാതരായി.\nതിരുവനന്തപുരം സ്വര്‍ണക്കടത്ത് കേസില് മൂവാറ്റുപുഴ സ്വദേശി ഉള്‍പ്പെടെ മൂന്നു പേര് കൂടി പിടിയില്;...


വ്യാജ ഡയമണ്ട് വ്യാപാരികള്; ഒറിജിനലിനെ വെല്ലും, സര്‍ട്ടിഫിക്കറ്റും റെഡി; മൂന്ന് പേര് പിടിയില് | Three fake diamond merchants arrested in Thrisur - Malayalam Oneindia\nവ്യാജ ഡയമണ്ട് വ്യാപാരികള്; ഒറിജിനലിനെ വെല്ലും, സര്‍ട്ടിഫിക്കറ്റും റെഡി; മൂന്ന് പേര് പിടിയില്\nUpdated: Sat, Dec 31, 2016, 18:53 [IST]\nതൃശൂര്: കറന്‍സിയും സ്വര്‍ണവും വ്യാജന്മാര് വിലസാറുണ്ട്, എന്നാല് ഡയമണ്ടില് വ്യാജന് ആരും പ്രതീക്ഷിക്കില്ല. ആ പ്രതീക്ഷയാണ് വ്യാജന്മാരുടെ നേട്ടം. വ്യാജ സര്‍ട്ടിഫിക്കറ്റിന്റെ മറവില് വ്യാജ ഡയമണ്ട് ആഭരണങ്ങള് നിര്‍മിച്ച് വില്പന നടത്തിയ മൂന്ന് പേര് തൃശൂരില് പോലീസ് പിടിയിലായി. കേരളത്തിനകത്തും പുറത്തും നിരവധി ജുവലറികളിലാണ് ഇവര് വ്യാജ ഡയമണ്ട് വില്പന നടത്തിയത്.\nരാമപുരം താണിക്കല് റിജോ, അരണാട്ടുകര അക്കരപ്പുറം സനൂപ്, കുന്നത്തങ്ങാടി ചേമ്പാലക്കാട്ടില് അബ്ദുള് ഖാദര് എന്നിവരാണ് പോലീസിന്റെ പിടിയലായത്. റിജോയും സനൂപും പ്രമുഖ ജുവലറികളില് വര്‍ഷങ്ങളോളം ജോലി ചെയ്തിരുന്നവരാണ്. ഈ പരിചയം മുതലാക്കിയാണ് ഇവര് പ്യൂരിറ്റി സര്‍ട്ടിഫിക്കറ്റ് വ്യാജമായി നിര്‍മിച്ചിരുന്നത്. മാറ്റ് കുറഞ്ഞ ജമോളജിക്കല് നെക്ലേസുകളും സ്റ്റഡുകളുമാണ് നിര്‍മിച്ചിരുന്നത്.\nതൃശൂര്, പാലക്കാട്, കോഴിക്കോട്, കോട്ടയം, തൊടുപുഴ, തിരുവല്ല, കോയമ്പത്തൂര് എന്നിവിടങ്ങളിലെ ജുവലറികളിലാണ് ഇവര് വില്പന നടത്തിയിരുന്നത്. വ്യാജ പ്യൂരിറ്റി സര്‍ട്ടിഫിക്കറ്റ് പോസ്റ്റ് ഓഫീസ് റോഡിലെ ഒരു കടയിലും മാറ്റ് കുറഞ്ഞ ആഭരണങ്ങള് വിലിയാലുക്കായിലുള്ള മറ്റൊരു സ്ഥാപനത്തിലുമാണ് നിര്‍മിച്ചിരുന്നതെന്നും അന്വേഷണത്തില് കണ്ടെത്തിയിട്ടുണ്ട്.\ndiamond police arrest വജ്രം പോലീസ് അറസ്റ്റ് തൃശൂര്\nThree fake diamond merchants arrested in Thrisur. They sold fake diamonds with fake purity certificates.


ദേശീയ സീനിയർ വനിതാ ഫുട്ബോൾ: ഒരു ദിവസം പിറന്നത് 46 ഗോൾ! | Football | Manorama News\nദേശീയ സീനിയർ വനിതാ ഫുട്ബോൾ: ഒരു ദിവസം പിറന്നത് 46 ഗോൾ!\nമനോരമ ലേഖകൻ November 30, 2021 10:35 AM IST\nകോഴിക്കോട്ടു നടക്കുന്ന ദേശീയ സീനിയർ വനിതാ ഫുട്ബോളിൽ തെലങ്കാനയ്ക്കെതിരെ ഗോൾ നേടുന്ന തമിഴ്നാടിന്റെ സന്ധ്യ രംഗനാഥൻ. സന്ധ്യ 8 ഗോൾ നേടി. ചിത്രം: സജീഷ് ശങ്കർ∙ മനോരമ\nകോഴിക്കോട്/ കണ്ണൂർ/ മലപ്പുറം∙ ദേശീയ സീനിയർ വനിതാ ഫുട്ബോളിൽ ഇന്നലെ നടന്ന മത്സരങ്ങളിൽ ആകെ പിറന്നത് 46 ഗോളുകൾ. തമിഴ്നാട് – തെലങ്കാന മത്സരത്തിൽ മാത്രം 20 ഗോളുകൾ. തമിഴ്നാട് വനിതകളുടെ കരുത്തിനു മുന്നിൽ ഒരു ഗോൾ പോലും തിരിച്ചടിക്കാൻ കഴിയാതെ തെലങ്കാന കീഴടങ്ങി (20–0).\nസന്ധ്യ രംഗനാഥൻ 8 ഗോളുകൾ നേടി. എം.സരിത4ഗോളുകളും എ.ദുർഗയും എം.മാളവികയും3ഗോളുകൾ വീതവും എസ്.പ്രിയദർശിനി ഒരു ഗോളും നേടി. തെലങ്കാനയുടെ ഒരു താരം സെൽഫ് ഗോളുമടിച്ചു!\nമറ്റു ഫലങ്ങൾ: അരുണാചൽ –6 മഹാരാഷ്ട്ര –0; അസം –7 രാജസ്ഥാൻ –0; പഞ്ചാബ് –0 ബംഗാൾ –0; ഹിമാചൽ –3 ബിഹാർ –2; സിക്കിം –5 ജമ്മു കശ്മീർ –0; ജാർഖണ്ഡ് –1 കർണാടക–0; ഡൽഹി–1, ഗോവ–1.\nകേരളം– ഉത്തരാഖണ്ഡ് മത്സരം ഇന്ന്\nദേശീയ സീനിയർ വനിതാ ഫുട്ബോളിൽ ആദ്യ ജയം തേടി കേരളം ഇന്നിറങ്ങുന്നു. രാവിലെ 9.30നു കോഴിക്കോട് കോർപറേഷൻ സ്റ്റേഡിയത്തിൽ നടക്കുന്ന മത്സരത്തിൽ ഉത്തരാഖണ്ഡാണ് എതിരാളികൾ. ആദ്യ കളിയിൽ പരാജയപ്പെട്ട കേരളത്തിന് ഇന്നു ജയം അനിവാര്യമാണ്.\nEnglish Summary: National Senior Womens Football; 46 Goals on One Day


ഞങ്ങള്‍ക്ക് മമ്മൂട്ടിയോ മോഹന്‍ലാലോ വിഷയമല്ല; കസബ എന്ന സിനിമയില് മമ്മൂട്ടി ആ റോള് ചെയ്യില്ലെന്ന് തീരുമാനിച്ചിരുന്നെങ്കില് അത് ശക്തമായ ഒരു നിലപാട് ആയേനെ: റിമ കല്ലിങ്കല് • ഇ വാർത്ത | evartha\nഞങ്ങള്‍ക്ക് മമ്മൂട്ടിയോ മോഹന്‍ലാലോ വിഷയമല്ല; കസബ എന്ന സിനിമയില് മമ്മൂട്ടി ആ റോള് ചെയ്യില്ലെന്ന് തീരുമാനിച്ചിരുന്നെങ്കില് അത് ശക്തമായ ഒരു നിലപാട് ആയേനെ: റിമ കല്ലിങ്കല്\nevartha Desk October 23, 2018, 11:54 am October 23, 2018\nമമ്മൂട്ടിയും മോഹന്‍ലാലും കൃത്യവും ശക്തവുമായ നടപടിയെടുത്തിരുന്നെങ്കില് കാര്യങ്ങള് മാറിമറിഞ്ഞേനെ എന്ന് റിമാ കല്ലിങ്കല്. ഞങ്ങള്‍ക്ക് മമ്മൂട്ടിയോ മോഹന്‍ലാലോ വിഷയമല്ല. രണ്ടുപേരിലേയും ആര്‍ട്ടിസ്റ്റിനെ ഞാനും ബഹുമാനിച്ചിട്ടുണ്ട്. ‘കൃത്യമായൊരു നിലപാട് മോഹന്‍ലാല് എടുത്തിരുന്നെങ്കില് അത് ഞങ്ങള് എടുത്ത എല്ലാ നിലപാടിനും മുകളിലായേനെ. അത് കാര്യങ്ങള് മാറ്റിമറിച്ചേനെയെന്ന് മാതൃഭൂമിയുമായുള്ള അഭിമുഖത്തില് റിമ പറഞ്ഞു.\nകസബ എന്ന സിനിമയില് മമ്മൂട്ടി എന്ന വ്യക്തിക്ക് പ്രാധാന്യമില്ല എന്ന് പറയുമ്പോള് പോലും മമ്മൂക്ക ആ റോള് ചെയ്യില്ലെന്ന് തീരുമാനിച്ചിരുന്നെങ്കില് അത് ശക്തമായ ഒരു നിലപാട് ആയേനെ. എ.എം.എം.എയുടെ പ്രസിഡന്റ് സ്ഥാനത്ത് ഇപ്പോള് കറക്ട് ആയി മോഹന്‍ലാല് വന്നത് എന്തു കൊണ്ടാണെന്ന് കൂടി നമ്മള് ചിന്തിക്കണം.\nഅവര് അവരുടെ ട്രംപ് കാര്‍ഡ് ഉപയോഗിച്ച് കളിക്കുന്നു. അതാണ് അവര് കൊണ്ടുവരുന്ന ഉത്തരം. മോഹന്‍ലാലിന് പിന്നില് എഎംഎംഎ ഒളിച്ചിരിക്കുകയാണ്. വിഷയത്തെ എത്ര വഴിമാറ്റാന് നോക്കിയാലും ഞങ്ങള് ഇത് തന്നെ പറഞ്ഞു കൊണ്ടിരിക്കും. റിമ കൂട്ടിച്ചേര്‍ത്തു.


സിനിമ അഭിനയജീവിതത്തില് മുകേഷ് ആദ്യമായി സിനിമയിൽ പാടുന്നു – malayali reporter\nസിനിമ അഭിനയജീവിതത്തില് മുകേഷ് ആദ്യമായി സിനിമയിൽ പാടുന്നു\nതന്‍റെ ഇത്രയും നീണ്ട സിനിമ അഭിനയജീവിതത്തില് മുകേഷ് ആദ്യമായി പാടുന്നു. രമേശന് ഒരു പേരല്ല എന്ന ചിത്രത്തിനുവേണ്ടിയാണ് മുകേഷ് പാടുന്നത്. സുജിത് വിഘ്‌നേശ്വര് ആദ്യമായി സംവിധാനം ചെയ്യുന്ന ചിത്രമാണ് രമേശന് ഒരു പേരല്ല. ചിത്രത്തിനു വേണ്ടി ഒരു ഗോവന് സ്റ്റൈല് ഗാനം ആണ് ആലപിച്ചിരിക്കുന്നത് , ജെമിനി ഉണ്ണികൃഷ്ണന് ആണ് സംഗീത സംവിധാനം.\nമണികണ്ഠന് പട്ടാമ്ബി ആണ് ചിത്രത്തിലെ നായകന്. രാജേഷ് ശര്‍മ്മ, കൃഷ്ണകുമാര്, കൃഷ്ണന് ബാലകൃഷ്ണന്, അരുണ് നായര്, ദേവേന്ദ്ര നാഥ് ,സുരേഷ് പ്രേം,ശൈലജ, മിനി ഐ.ജി എന്നിവരാണ് ചിത്രത്തിലെ മറ്റ് താരങ്ങള്. ചിത്രത്തിന് സംഗീതം ഒരുക്കുന്നത് ജെമിനി ഉണ്ണികൃഷ്ണന് ആണ്. രമേശന് എന്ന ഓണ്‍ലൈന് ടാക്സി ഡ്രൈവറുടെ ജീവിതത്തില് നടക്കുന്ന കഥായാണ് പറയുന്നത്. മണികണ്ഠന് പട്ടാമ്ബി ആണ് രമേശനായി ചിത്രത്തില് എത്തുന്നത്.\nഅവധികഴിഞ്ഞ് കുവൈറ്റിലേക്ക് തിരിച്ചു വരുമ്പോൾ സിവില് ഐഡി കാര്‍ഡ് നിര്‍ബന്ധമാണെന്ന് അധികൃതര്\nമാർച്ച് 8 : ലോക വനിതാ ദിനം


കേന്ദ്രസര്‍ക്കാര് ജീവനക്കാരുടെ ക്ഷാമബത്ത അഞ്ചു ശതമാനം വര്‍ധിപ്പിച്ചു - Kannur Varthakal Online\nന്യൂഡല്‍ഹി: കേന്ദ്രസര്‍ക്കാര് ജീവനക്കാരുടെ ക്ഷാമബത്ത അഞ്ചു ശതമാനം വര്‍ധിപ്പിച്ചു. ഇതോടെ നിലവില് 12 ശതമാനമായിരുന്ന ക്ഷാമബത്ത പതിനേഴ് ശതമാനമായി. അമ്ബതുലക്ഷത്തോളം ജീവനക്കാര്‍ക്ക് ഇതിന്റെ പ്രയോജനം ലഭിക്കും. ഇതുവഴി പതിനാറായിരം കോടിരൂപയുടെ അധികബാധ്യതയുണ്ടാകും.\nബുധനാഴ്ച രാവിലെ പ്രധാനമന്ത്രിയുടെ അധ്യക്ഷതയില് ചേര്‍ന്ന മന്ത്രിസഭായോഗമാണ് ക്ഷാമബത്ത കൂട്ടാന് തീരുമാനിച്ചത്.\nജൂലൈ മുതല് മുന്‍കാല പ്രാബല്യമുണ്ടാകും.\nകേന്ദ്രമന്ത്രി പ്രകാശ് ജാവദേക്കറാണ് ഇക്കാര്യം മാധ്യമങ്ങളോടു പറഞ്ഞത്.ഡിഎ കൂട്ടിയത് ജീവനക്കാര്‍ക്കുള്ള ദീപാവലി സമ്മാനമാണെന്ന് അദ്ദേഹം പറഞ്ഞു. ഏഴാം ശമ്ബള കമ്മീഷന്റെ ശുപാര്‍ശ അനുസരിച്ചാണ് ക്ഷാമബത്തയും ഡി ആറും വര്‍ധിപ്പിച്ചത്.\nപാക് അധീന കശ്മീരില്‍നിന്ന് പലായനം ചെയ്യുകയും ജമ്മു കശ്മീര് ഒഴികെയുള്ള സ്ഥലങ്ങളില് താമസമുറപ്പിച്ച ശേഷം പിന്നീട് സംസ്ഥാനത്തേക്ക് തിരികെ വന്നവരുമായ 5300 കുടുംബങ്ങള്‍ക്ക് 5.5 ലക്ഷം വീതം സഹായധനം നല്‍കാനും സര്‍ക്കാര് തീരുമാനിച്ചിട്ടുണ്ട്.\nPrevious ഇനി കാശ്മീരിൽ വിനോദസഞ്ചാരികൾക്ക് ധൈര്യമായി വരാം\nNext ജിയോയിൽ നിന്ന് മറ്റ് കണക്ഷനുകളിലേക്ക് വിളിക്കാൻ ഇനി പണം നൽകണം !\nCategories Select Category accident (38) Around Us (95) AZHIKODE (25) Breaking News (1,180) business (61) Crime (323) Editors Pick (272) Education (17) Entertainment (105) exclusive (51) Gulf (132) Health (114) History (149) international (34) Kannur (9,198) Kerala (2,161) Latest (133) Local News (101) National (489) Obit (998) Sports (264) Top News (28) Uncategorized (795) video (21) World (44)


Delhi College Students allegation against outsiders enters Campus in the pressence of cops | വനിതാ കോളേജ് അതിക്രമത്തിനിരയായെന്ന് വിദ്യാർത്ഥികൾ: കൈമലർത്തി പോലീസ്.. സംഭവം ദില്ലിയിൽ? - Malayalam Oneindia\n2 min ago കേരളം ഇനിമുതല് കടുത്ത കോവിഡ് നിയന്ത്രണങ്ങളിലേക്ക്: ഉത്തരവ് ഇന്ന് പുറത്തിറങ്ങും\nUpdated: Mon, Feb 10, 2020, 0:44 [IST]\nദില്ലി: ക്യാമ്പസിനുള്ളിൽ ലൈംഗികാതിക്രമത്തിനിരയായെന്ന ആരോപണവുമായി വിദ്യാർത്ഥിനികൾ. ദില്ലിയിലെ ഗാർഗി വിമൻസ് കോളേജ് വിദ്യാർത്ഥികളാണ് പോലീസും സുരക്ഷാ സേനയും നോക്കി നിൽക്കെ തങ്ങൾക്ക് നേരെ പുറത്തുനിന്നെത്തിയവരിൽ നിന്ന് അതിക്രമമുണ്ടായെന്ന് വെളിപ്പെടുത്തിയത്. കോളേജിലെ വാർഷികാഘോഷങ്ങൾക്കിടെയാണ് സംഭവം. ജയ് ശ്രീരാം മുഴക്കി എത്തിയവരാണ് സംഭവത്തിന് പിന്നിലെന്നും വിദ്യാർത്ഥികൾ ചൂണ്ടിക്കാണിക്കുന്നു. കോളേജിൽ സംഘടിപ്പിച്ച റിവറി ഫെസ്റ്റിനിടെ ഫെബ്രുവരി ആറിന് വൈകിട്ട് 6.30ഓടെയാണ് സംഭവം.\n30-35 വയസ് പ്രായം തോന്നിക്കുന്നവരാണ് ക്യാമ്പസിനുള്ളിലെത്തിയതെന്നും ഇവരിൽ പകുതി പേരും മദ്യപിച്ചിരുന്നുവെന്നുമാണ് വിദ്യാർത്ഥികൾ പറയുന്നത്. ക്യാമ്പസിനുള്ളിൽ വെച്ച് ഇവർ പുകവലിച്ചുവെന്നും ഇതിന്റെ ദൃശ്യങ്ങൾ തങ്ങളുടെ പക്കലുണ്ടെന്നും വിദ്യാർത്ഥികൾ അവകാശപ്പെടുന്നു. ക്യാമ്പസിലെത്തിയവർ വിദ്യാർത്ഥിനികളെ പിന്തുടർന്ന് ശല്യം ചെയ്യുകയായിരുന്നുവെന്നും വിദ്യാർത്ഥികൾ പറയുന്നു.\nപോലീസും ദ്രുതകർമ സേനയും ക്യാമ്പസിൽ\nസംഭവം നിയന്ത്രിക്കാൻ അധികൃതർ ഒന്നും ചെയ്തില്ലെന്നും ഈ സമയത്ത് ദ്രുതകർമ സേന ഉദ്യോസ്ഥരുൾപ്പെടെ ക്യാമ്പസ്സിനകത്തുണ്ടായിരുന്നുവെന്നും വിദ്യാർത്ഥികൾ ചൂണ്ടിക്കാണിക്കുന്നു. ഇതിന്റെ തെളിവുകൾ തങ്ങളുടെ പക്കലുണ്ടെന്നുമാണ് വിദ്യാർത്ഥികൾ അവകാശപ്പെടുന്നത്. വിദ്യാർത്ഥികളെ ഉദ്ധരിച്ച് എൻഡിടിവിയാണ് വാർത്ത റിപ്പോർട്ട് ചെയ്തിട്ടുള്ളത്.\nപരിപാടി നടക്കുമ്പേൾ നിരവധി പേർ ക്യാമ്പസിനകത്തെത്തിയെന്നും വിദ്യാർത്ഥികൾക്ക് മുമ്പിൽ വെച്ച് ചിലർ സ്വയംഭോഗം ചെയ്തുുവെന്നും വിദ്യാർത്ഥികൾ പറയുന്നു. സംഭവം കോളേജ് അധികൃതരുടെ ശ്രദ്ധയിൽപ്പെടുത്തുന്നതിനായി തിങ്കളാഴ്ച ക്യാമ്പസിനകത്ത് പ്രതിഷേധം സംഘടിപ്പിക്കാനാണ് വിദ്യാർത്ഥികളുടെ നീക്കും.\nഎന്നാൽ ക്യാമ്പസിനുള്ളിൽ വെച്ച് വിദ്യാർത്ഥിനികൾക്ക് നേരെ അതിക്രമമുണ്ടായ സംഭവത്തെക്കുറിച്ച് അറിയില്ലെന്നാണ് പ്രിൻസിപ്പൽ പറയുന്നത്. പ്രിൻസിപ്പൽ പ്രൊമീള കുമാറിനെ ഉദ്ധരിച്ച് വാർത്താ ഏജൻസി ഐഎഎൻഎസാണ് ഇക്കാര്യം റിപ്പോർട്ട് ചെയ്യുന്നത്. ഇത് ഗുരുതരമായ സംഭവമാണെന്നും അടിയന്തരമായി ഇടപെടുമെന്നും വ്യക്തമാക്കിയ അവർ ദൌർഭാഗ്യവശാൽ ആരും റിപ്പോർട്ട് ചെയ്തില്ലെന്നും പ്രിൻസിപ്പൽ പറയുന്നു.\nപരാതി ലഭിച്ചില്ലെന്ന് പോലീസും അധികൃതരും\n"പരിപാടിക്കായി അധ്യാപകർക്കും ഇതര ജീവനക്കാർക്കും പുറമേ പോലീസിനെയും കമാൻഡോകളെയും വിന്യസിച്ചിരുന്നു. ഇത്തരത്തിലൊരു സംഭവമുണ്ടായതായി ആരും ഞങ്ങളോട് റിപ്പോർട്ട് ചെയ്തില്ല. ഞങ്ങൾ ആൾക്കൂട്ടത്തിനിടയിലൂടെ നടന്നിരുന്നു. എന്നാൽ ആളുകൾ തിങ്ങി നിറഞ്ഞിരുഞ്ഞതിനാൽ ഞങ്ങൾക്ക് സംശയം തോന്നിയില്ല. ഞങ്ങൾ ജാഗരൂകരായിരുന്നുവെങ്കിലും ഇത്തരം സംഭവങ്ങളൊന്നും ശ്രദ്ധയിൽപ്പെട്ടിരുന്നില്ല" പ്രിൻസിപ്പൽ പറയുന്നു. സംഭവത്തിൽ വിദ്യാർത്ഥികളിൽ നിന്നോ കോളേജ് അധികൃതരിൽ നിന്നോ പരാതി ലഭിച്ചില്ലെന്നാണ് ദില്ലി പോലീസ് പിടിഐയോട് പ്രതികരിച്ചത്.\ndelhi college students sexual allegation campus police principal men videos ദില്ലി കോളേജ് വിദ്യാർത്ഥികൾ പോലീസ് വീഡിയോ\nDelhi College Students allegation against outsiders enters Campus in the pressence of cops


ക്വിഡിനെ വലുതാക്കാന് ഫ്രഞ്ച് കുടുംബം! പേര് ‘ട്രൈബര്’,വില5ലക്ഷം മുതല്, ജൂലൈയില് വിപണിയില് - The Newsrupt\nക്വിഡിനെ വലുതാക്കാന് ഫ്രഞ്ച് കുടുംബം! പേര് ‘ട്രൈബര്’,വില5ലക്ഷം മുതല്, ജൂലൈയില് വിപണിയില്\nPosted5Apr 2019 at 12:33 PM\nക്വിഡ് ഹാച്ച്ബാക്കിലേതിന് സമാനമായ സിഎംഎഫ്എ പ്ലാറ്റ്‌ഫോമിലാണ് വാഹനത്തിന്റെ നിര്‍മാണം. ക്വിഡുമായി ചെറിയ സാമ്യമുണ്ടാകുമെങ്കിലും പൂര്‍ണമായും പുതിയ വാഹനമായിരിക്കും.\nവരാനിരിക്കുന്ന പുതിയ എംപിവിയുടെ പേര് വെളിപ്പെടുത്തിയിരിക്കുകയാണ് ഫ്രഞ്ച് കാര് നിര്‍മ്മാതാക്കളായ റെനോ. ക്വിഡിനെ അടിസ്ഥാനപ്പെടുത്തിയാണ് പുതിയ എംയുവിയുമായി റെനൊ വിപണിയില് എത്തുന്നത്. 'ട്രൈബര്' എന്ന് കമ്പനി പേരിട്ടിരിക്കുന്ന പുതിയ എംപിവി 2019 ജൂലൈയില് വിപണിയിലെത്തുമെന്നാണ് റിപ്പോര്‍ട്ടുകള്. ക്വിഡ് ഹാച്ച്ബാക്കിലേതിന് സമാനമായ സിഎംഎഫ്എ പ്ലാറ്റ്‌ഫോമിലാണ് വാഹനത്തിന്റെ നിര്‍മാണം. വാഹനത്തിന്റെ രേഖചിത്രവും റെനോ പുറത്തുവിട്ടിട്ടുണ്ട്. ഏകദേശം 5.3 ലക്ഷം മുതല് 8 ലക്ഷം വരെയായിരിക്കും ട്രൈബറിന്റെ വില.\nക്വിഡുമായി ചെറിയ സാമ്യമുണ്ടാകുമെങ്കിലും പൂര്‍ണമായും പുതിയ വാഹനമായിരിക്കും ട്രൈബര്. ക്വിഡിനെപ്പോലെ തന്നെ ട്രൈബറിനും സെഗ്മെന്റിലെ ഏറ്റവും മികച്ച ലുക്ക് നല്‍കാനാണ് കമ്പനി ശ്രമിക്കുക. ഇന്ത്യയില് റെനോ വില്‍ക്കുന്ന കാറുകളില് ഡസ്റ്ററിനും ക്വിഡിനുമിടയിലായിരിക്കും പുത്തന് റെനോ എംപിവി സ്ഥാനം കണ്ടെത്തുക. നാല് മീറ്ററില് താഴെയുള്ള പുതിയ ട്രൈബര് എംപിവി, റെനോയുടെ തന്നെ ലോഡ്ജിയെക്കാളും ചെറുതായിരിക്കും. വിങ് ശൈലിയിലുള്ള നോസ് ഗ്രില്ല്, ഹെഡ്ലാമ്പുകള്‍ക്ക് താഴെയായി സ്ഥാനം പിടിക്കുന്ന എല്‍ഇഡി ഡിആര്‍എല്ലുകള്, റൂഫ് റെയിലുകള്, പുതിയ അലോയ് വീലുകള് എന്നിവയെല്ലാം വാഹനത്തിന്റെ എക്സ്റ്റീരിയറിലെ സവിശേഷതകളാണ്.\nഡ്യുവല് ടോണ് ഇന്റീരിയര്, ടച്ച്‌സ്‌ക്രീന് ഇന്‍ഫോടൈന്‍മെന്റ് സിസ്റ്റം റിയര് പാര്‍ക്കിങ് സെന്‍സറുകള്, റിവേഴ്‌സ് ക്യാമറ എന്നിവയും ഉണ്ടാകും. സുരക്ഷയ്ക്കായി ഡ്യുവല് എയര്‍ബാഗ് കൂടാതെ സൈഡ് എയര്‍ബാഗുകളും സ്പീഡ് വാണിങ് സിസ്റ്റവുമുണ്ടാകും. മൂന്ന് നിരയിലായിരിക്കും ട്രൈബറിലെ സീറ്റുകള് രൂപകല്‍പ്പന ചെയ്തിരിക്കുന്നത്. ക്വിഡില് ഉപയോഗിക്കുന്ന 1 ലീറ്റര് മൂന്നു സിലിണ്ടര് പെട്രോള് എന്‍ജിന്റെ കരുത്തുകൂടിയ വകഭേദവും5സ്പീഡ് മാനുവല്, എഎംടി ഗിയര്‍ബോക്‌സും ട്രൈബറില് ഇടംപിടിക്കും. 1.5 ലിറ്റര് ഡീസല് എന്‍ജിനും വാഹനത്തില് ഇടം കണ്ടെത്തിയേക്കും.5സ്പീഡ് മാനുവല് ഗിയര്‍ബോക്സായിരിക്കും ഡീസല് എന്‍ജിനും. വിപണിയില് ഡാറ്റസണ് ഗൊ, മാരുതി സുസുക്കി എര്‍ട്ടിഗ എന്നിവയ്ക്കായിരിക്കും ട്രൈബറിന്റെ എതിരാളികള്.\nRenaultRenault KwidTriberRenault Triber


സീറോ മലബാര് സഭയ്ക്ക് പാത്രിയര്‍ക്കല് പദവി, മാര് ജോര്‍ജ് ആലഞ്ചേരി പാത്രിയര്‍ക്കീസ്: സിനഡില് പ്രഖ്യാപനം – Daily Indian Herald\nസീറോ മലബാര് സഭയ്ക്ക് പാത്രിയര്‍ക്കല് പദവി, മാര് ജോര്‍ജ് ആലഞ്ചേരി പാത്രിയര്‍ക്കീസ്: സിനഡില് പ്രഖ്യാപനം\nകൊച്ചി: സീറോ മലബാര് സഭയ്ക്ക് പുതിയൊരു അംഗീകാരം കൂടി. സഭയ്ക്ക് പാത്രിയര്‍ക്കല് പദവി നല്‍കാന് ചര്‍ച്ചകള്. കര്‍ദിനാള് മാര് ജോര്‍ജ് ആലഞ്ചേരിയെ പാത്രിയര്‍ക്കീസായി ഉയര്‍ത്താനും തീരുമാനം. കൊച്ചിയില് പുരോഗമിക്കുന്ന സിനഡില് ഇത് സംബന്ധിച്ച് പ്രഖ്യാപനം ഉണ്ടാകുമെന്ന് അറിയുന്നു. തൃശൂര് ആര്‍ച്ച് ബിഷപ് മാര് ആന്‍ഡ്രൂസ് താഴത്ത് പൗരസ്ത്യ തിരുസംഘത്തിന്റെ അധ്യക്ഷനാകും. പ്രഖ്യാപനം സിനഡിനു ശേഷം റോമിലായിരിക്കും നടക്കുക. ഇതോടെ സീറോ മലബാര് സഭയ്ക്ക് രണ്ട് കര്‍ദിനാള്‍മാരാകും.\nഇന്ത്യയിലെ വത്തിക്കാന് സ്ഥാനപതി ആര്‍ച്ച് ബിഷപ് ജാം ബാറ്റിസ്റ്റാ ദിക്വാത്രോ ചൊവ്വാഴ്ച ഉച്ചയ്ക്ക് 12 മുതല് 12.30 വരെ സിനഡിനെ അഭിസംബോധന ചെയ്യുന്നുണ്ട്. അദ്ദേഹം 18 വരെ സിനഡില് പങ്കെടുക്കുന്നുണ്ട്. അദ്ദേഹമായിരിക്കും തീരുമാനം സിനഡില് അറിയിക്കുക. പുതിയ രൂപതകള്, ബിഷപ്പുമാരുടെ സ്ഥലം മാറ്റം എന്നിവയും പ്രഖ്യാപിക്കും.\nമാര് ആലഞ്ചേരിയെ പാത്രിയര്‍ക്കീസായി പ്രഖ്യാപിക്കുന്നതോടെ മേജര് ആര്‍ച്ച് ബിഷപ് പദവി ഇല്ലാതാകും. പ്രഖ്യാപനം മുതല് ‘സീറോ മലബാര് പേട്രിയാര്‍ക്കേറ്റ് ‘ എന്നായിരിക്കും സഭ അറിയപ്പെടുക. സഭയുടെ അധികാരി പാത്രിയര്‍ക്കീസ് എന്നും അറിയപ്പെടും. ഇതോടെ സീറോ മലബാര് സഭയ്ക്ക് സ്വയംഭരണാവകാശം ലഭിക്കുകയും പാത്രിയര്‍ക്കീസിന് അധികാരങ്ങള് വര്‍ധിക്കുകയും ചെയ്യും. പുതിയ രൂപതകള് സ്ഥാപിക്കുന്നതും മെത്രാന്മാരെ നിയമിക്കുന്നതും ഉള്‍പ്പെടെ സഭയുടെ എല്ലാ ദൈനംദിന കാര്യങ്ങളിലും പാത്രിയര്‍ക്കീസിനായിരിക്കും പരമാധികാരം.\nപുരാതന രേഖകളെല്ലാം സംഘടിപ്പിച്ച് സീറോ മലബാര് സഭയ്ക്ക് ‘പേട്രിയാര്‍ക്കല്’ സ്വയംഭരണം ലഭിക്കുന്നതിനുള്ള ശ്രമങ്ങള് പുനരാരംഭിച്ചത് മാര് ജോര്‍ജ് ആലഞ്ചേരി മേജര് ആര്‍ച്ച് ബിഷപ്പായി ചുമതലയേറ്റതിനു ശേഷമാണ്.\nRelated Topics:cyro malabarkochi synadmar george alencherrymar george alencherymar george alenchery controversymar george alenchery issuesero malabarsynad kochizero malabar\nആലഞ്ചേരിക്കെതിരെ സിനഡില് ഹാജരാക്കിയ ബാങ്ക് രേഖകള് വ്യാജം.രേഖയില് ആരോപിക്കുന്ന ബാങ്ക് അക്കൗണ്ട് കര്‍ദിനാളിന് ഇല്ലെന്ന് പൊലീസ്\nകര്‍ദിനാള് മാര് ആലഞ്ചേരി അങ്കമാലി അതിരൂപത അദ്ധ്യക്ഷ സ്ഥാനം ഒഴിഞ്ഞു


ചാമ്പ്യന്‍സ് ലീഗ് തെളിയിച്ച അഞ്ച് കാര്യങ്ങള് | Malayalam News\nചാമ്പ്യന്‍സ് ലീഗ് തെളിയിച്ച അഞ്ച് കാര്യങ്ങള്\nമൗറിഞ്ഞൊ സ്‌പെഷ്യല് വണ് തന്നെ\nയുവന്റസിനെതിരായ മാഞ്ചസ്റ്റര് യുനൈറ്റഡിന്റെ വിജയം തെളിയിച്ചത് അതാണ്. പ്രീമിയര് ലീഗില് ബദ്ധവൈരികളായ മാഞ്ചസ്റ്റര് സിറ്റിയെ നേരിടുന്നതിന് മുമ്പ് ആത്മവിശ്വാസം നേടാന് ഉകുന്നതായി പഴയ ബദ്ധവൈരികളായ യുവന്റസിനെതിരായ മൗറിഞ്ഞോയുടെ ജയം. 11 മിനിറ്റ് ശേഷിക്കെ മൗറിഞ്ഞൊ വരുത്തിയ മാറ്റങ്ങളാണ് തോല്‍വി വിജയമാക്കിയത്. യുവാന് മാറ്റയെയും മര്‍വാന് ഫലയ്‌നിയെയും പകരക്കാരായി ഇറക്കി. രണ്ട് ഗോളുകള്‍ക്ക് ഇവരായിരുന്നു കാരണക്കാര്.\nഈ സീസണില് കിരീടം നേടാന് സാധ്യതയുള്ള ടീമുകളിലൊന്നാണ് യുവന്റസ്. എന്നാല് 90 മിനിറ്റും ഏകാഗ്രത പുലര്‍ത്താന് അവര്‍ക്കാവണം. അര്‍ഹിച്ച വിജയമാണ് മാഞ്ചസ്റ്റര് യുനൈറ്റഡിനെതിരെ അവര് പാഴാക്കിയത്.\nയൂലന് ലോപറ്റേഗിക്കു കീഴില് തകര്‍ന്നടിഞ്ഞ നിലവിലെ ചാമ്പ്യന്മാര് തിരിച്ചുവരികയാണ്. സാന്റിയാഗൊ സൊളാരിയുടെ കീഴില് റയല് മഡ്രീഡ് 5-0 ന് വിക്ടോറിയ പള്‍സനെ തോല്‍പിച്ചത് ആധികാരികമായ പ്രകടനത്തോടെയാണ്.\nഇറ്റലി പഴയ പ്രതാപത്തില്\nഇറ്റലിയന് ഫുട്‌ബോള് പഴയ പ്രതാപത്തിലേക്ക് വരികയാണ്. യുവന്റസിനു പുറമെ ഇന്റര് മിലാനും റോമയും നാപ്പോളിയുമൊക്കെ യൂറോപ്പില് വ്യക്തിമുദ്ര പതിപ്പിച്ചു കഴിഞ്ഞു.\nപി.എസ്.ജിക്ക് പോകാന് ദൂരമേറെ\nഫ്രഞ്ച് ലീഗില് സര്‍വം തകര്‍ത്ത് മുന്നേറാന് എളുപ്പമാണ്. പി.എസ്.ജിക്ക് പക്ഷെ യൂറോപ്പില് ഇനിയുമേറെ സഞ്ചരിക്കാനുണ്ട്. നാപ്പോളിയുമായി സമനില സമ്മതിച്ചതോടെ ഗ്രൂപ്പ് സി-യില് മൂന്നാം സ്ഥാനത്താണ് പി.എസ്.ജി. ആകെ തോല്‍പിക്കാനായത് റെഡ് സ്റ്റാര് ബല്‍ഗ്രേഡിനെ മാത്രം. ചാമ്പ്യന്‍സ് ലീഗ് ജയിക്കാനാണ് പി.എസ്.ജിയുടെ ഖത്തറുകാരായ ഉടമകള് വന് തുക ഒഴുക്കിയത്.


വിധിയേ, നീ മത്സരിക്കല്ലേ\nVanitha|May 15, 2020\nശരീരത്തിന്റെ ഒരു പാതി തളർന്നിട്ടും നിഷ ഓടിക്കൊണ്ടേയിരുന്നു. വിധിക്ക് ഒരിക്കലും മുന്നിലോടാൻ അവസരം കൊടുക്കാതെ\nപിച്ചവച്ചു തുടങ്ങിയ പ്രായത്തിലാണ് വിധി പൊടുന്നനെ മുന്നിൽ വന്നു കുഞ്ഞു നിഷയുടെ ചിറക് അരിഞ്ഞുകളഞ്ഞത്, പോളിയോയുടെ രൂപത്തിൽ. നിഷയെക്കാൾ ആ നൊമ്പരം അനുഭവിച്ചത് അച്ഛൻ ജോസും അമ്മ മേരിയുമാണ്. പോളിയോ ബാധയിൽ നിഷയുടെ ഒരുവശം തളർന്നു പോയി. നീണ്ട മൂന്നു വർഷത്തെ ചികിത്സകൊണ്ടാണ് വീണ്ടും നടന്നു തുടങ്ങിയത്. വേദനകളും ഒടിവും അപകടവും ഭീഷണിയുമായി വിധി വീണ്ടും ആക്രമിച്ചെങ്കിലും നിഷ തോറ്റുകൊടുത്തില്ല.\nഓരോ വീഴ്ചയെയും കരുത്താക്കി പറന്നു പൊങ്ങി. പഠനത്തിലും പാന്യേതരകാര്യങ്ങളിലും സ്കൂളിലെ മികച്ച വിദ്യാർഥി ആയി. ബെംഗളൂരു മോണ്ട്ഫോർട്ടിൽ നിന്ന് എംഎസി കൗൺസലിങ് സൈക്കോളജി ബിരുദാനന്തരബിരുദം നേടി. പല സ്ഥാപനങ്ങളിലും പ്രവർത്തിച്ചു, സ്വന്തമായൊരു സ്ഥാപനം തുടങ്ങി. എന്നിട്ട് വിധിയോട് പുഞ്ചിരിയോടെ പറഞ്ഞു; “വിധിയേ നീയെന്റെ മുന്നിലേക്ക് എടുത്തു ചാടി നാണിക്കാതെ എന്റെ പിന്നാലെ വരിക”\nഒന്നും അറിയാത്ത കാലം\n“മറ്റുള്ള കുട്ടികളെ പോലെ, വേഗത്തിൽ ഓടാൻ കഴിയുന്നില്ല എന്നതായിരുന്നു എന്റെ ആദ്യത്തെ സങ്കടം. വലതു കയ്യും കാലും പാതി തളർന്നിരിക്കുകയാണെന്നോ, പോളിയോ എന്ന അസുഖം ബാധിച്ചെന്നോ ഒന്നും എനിക്ക് തിരിച്ചറിവില്ലല്ലോ. അടങ്ങി ഇരിക്കുന്ന പ്രകൃതക്കാരി അല്ല, എനിക്കു വയ്യ” എന്നു ചിന്തിക്കാൻ ഇഷ്ടമേയല്ല. അതു കൊണ്ട് മറ്റു കുട്ടികളോടൊപ്പം ഓടാനും ചാടാനും ഒക്കെ കൂടുമായിരുന്നു. വൈകുന്നേരമാകുമ്പോൾ കഠിനമായ കാലുവേദനകൊണ്ട് പുളയും. പപ്പയും മമ്മിയും ചൂടുപിടിച്ചും തിരുമ്മിയും കൂടെയിരിക്കും. മിക്ക ദിവസങ്ങളിലും രാവിലെയും കഠിനമായ വേദന ഉണ്ടാകുമായിരുന്നു. എന്നാലും വീണ്ടും കളിക്കാൻ പോകും.\n“എട്ടുമാസം വരെ ഒരു ജലദോഷ പനി പോലും മോൾക്ക് വന്നിട്ടില്ല.” നിഷയുടെ അമ്മ മേരി പറയുന്നു. “എട്ടാം മാസം ആയപ്പോൾ പിടിച്ചു നടന്നു തുടങ്ങിയിരുന്നു. അപ്പോഴാണ് പനി വന്നത്. ആശുപത്രിയിൽ കൊണ്ടുപോയി. രണ്ടു ദിവസം അഡ്മിറ്റ് ചെയ്ത ചികിത്സിച്ചു. പനിമാറി വീട്ടിൽ വന്നു. അന്നു മോൾക്ക് ഏറ്റവും ഇഷ്ടം ആടുന്ന കുതിരയിൽ ഇരുന്നു കളിക്കാൻ ആയിരുന്നു. ആശുപത്രിയിൽ നിന്നു തിരികെ വന്നശേഷം ആടുന്ന കുതിരയിൽ ഇരുത്തിയപ്പോൾ തല ഒരുവശത്തേക്ക് ചെരിച്ച് അവൾ അനങ്ങാതെയിരുന്നു. എന്തോ കുഴപ്പം ഉണ്ടെന്ന് അപ്പോൾ ഞങ്ങൾക്ക് തോന്നി. വീണ്ടും ആശുപത്രിയിൽ കൊണ്ടുപോയി. ഹൃദയം തകർത്ത മറുപടിയാണ് ഡോക്ടമാർ വിശദപരിശോധന കഴിഞ്ഞു പറഞ്ഞത്. “മോളുടെ വലതുവശം തളർന്നു പോയിരിക്കുന്നു '\nഅനുശ്രീ Untold stories\nപുതുജീവിതം ഈ തണലിൽ


കണ്ണൂരില് പൂര്‍ണ്ണ ഗര്‍ഭിണിയെയും കൊണ്ട് ആശുപത്രിയിലേയ്ക്ക് പോയ കാര് തല്ലിത്തകര്‍ക്ക് ബിജെപി പ്രവര്‍ത്തകര്; അക്രമത്തില് യുവതിക്ക് പരിക്ക്, തുടരുന്ന ആക്രമണം - BIGNEWSLIVE | Latest Malayalam News\nപയ്യന്നൂര്: കണ്ണൂരിലെ പയ്യന്നൂരില് ഒരു കൂട്ടം ബിജെപി പ്രവര്‍ത്തകരുടെ അഴിഞ്ഞാട്ടം. പൂര്‍ണ്ണ ഗര്‍ഭിണിയെയും കൊണ്ട് ആശുപത്രിയിലേയ്ക്ക് പോയ കാര് തല്ലിതകര്‍ത്തായിരുന്നു പ്രവര്‍ത്തകര് അക്രമം നടത്തിയത്. പ്രവര്‍ത്തകരുടെ ആക്രമണത്തില് ഗര്‍ഭിണിയായ യുവതിക്ക് ഗുരുതര പരിക്കേല്‍ക്കുകയും ചെയ്തു. യുവതിയെ പയ്യന്നൂരിലെ സ്വകാര്യ ആശുപത്രിയില് പ്രവേശിപ്പിച്ചിരിക്കുകയാണ്.\nവൈകീട്ട് ആറുമണിയോടെയാണ് ആക്രമണം നടന്നത്. പയ്യന്നൂര് എടാട്ടില് താമസിക്കുന്ന 29 കാരിയായ ഗര്‍ഭിണിയെയും കൊണ്ടുപോകുന്ന വാഹനത്തിന് നേരെ 20ഓളം പ്രവര്‍ത്തകര് ചേര്‍ന്ന് ആക്രമിക്കുകയായിരുന്നു. ബിജെപി കല്യാശ്ശേരി മണ്ഡലത്തിലെ റോഡ് ഷോയില് പങ്കെടുത്ത പ്രവര്‍ത്തകരാണ് വാഹനം ആക്രമിച്ചത്.\nബൈക്കുകളിലെത്തിയ പ്രവര്‍ത്തകരാണ് ആക്രമണം നടത്തിയത്. സംഭവത്തില് പയ്യന്നൂര് പോലീസ് കേസ് രജിസ്റ്റര് ചെയ്തു. അതേസമയം, അക്രമം നടന്നിട്ടില്ലെന്നാണ് ബിജെപി നേതാക്കളുടെ പ്രതികരണം. സംഭവത്തില് അന്വേഷണം നടത്തി വരികയാണ്.\nTags: attacked carbjp workersinjuredPregnant lady


ആരാധനാലയങ്ങളിലെ ഉച്ചഭാഷിണി ഉപയോഗത്തിനെതിരേ കേരളവും: നിയന്ത്രിക്കാന് ഡിജിപിയെ ചുമതലപ്പെടുത്തി സര്‍ക്കാര് - Live Kerala NewsLive Kerala News\nആരാധനാലയങ്ങളിലെ ഉച്ചഭാഷിണി ഉപയോഗത്തിനെതിരേ കേരളവും: നിയന്ത്രിക്കാന് ഡിജിപിയെ ചുമതലപ്പെടുത്തി സര്‍ക്കാര്\n28/5/2022 at 4:36 pm\nതിരുവനന്തപുരം: ആരാധനാലയങ്ങളിലെ ഉച്ചഭാഷിണി ഉപയോഗം സംബന്ധിച്ച് പുതിയ ഉത്തരവുമായി കര്‍ണാടക സര്‍ക്കാര് രംഗത്തെത്തിയതിനു പിന്നാലെ കേരളത്തിലും\nആരാധനാലയങ്ങളിലെ ഉച്ചഭാഷിണി ഉപയോഗം നിയന്ത്രിക്കാന് സര്‍ക്കാര് ഡിജിപിയെ ചുമതലപ്പെടുത്തി. മസ്ജിദുകളിലെ ഉച്ചഭാഷിണി ഉപയോഗത്തിനെതിരെ ശ്രീരാമ സേന ഹനുമാന് കീര്‍ത്തനവുമായി രംഗത്തുവന്നതിന് പിന്നാലെയാണ് കര്‍ണാടക സര്‍ക്കാര് ഉത്തരവിറക്കിയത്.\nശബ്ദ നിയന്ത്രണം കര്‍ശനമാക്കുന്ന നടപടികളുടെ ഭാഗമായാണ് നടപടിയെന്നാണ് കേരള സര്‍ക്കാര് പറയുന്നത്. ബാലാവകാശ കമ്മിഷന് ഇടപെടലിനെത്തുടര്‍ന്നാണ് ആഭ്യന്തര വകുപ്പ് ഉത്തരവ് പുറത്തിറക്കിയത്. ഉത്സവ പറമ്പുകളില് ഉള്‍പ്പെടെയുള്ള മത ചടങ്ങുകളില് ഈ നിയന്ത്രണം ബാധകമായിരിക്കും. നിലവില് രാത്രി 10 മുതല് രാവിലെ ആറ് വരെ അടച്ചിട്ട ഇടങ്ങളില് അല്ലാതെ ഉച്ചഭാഷിണികള് ഉപയോഗിക്കുന്നതിന് നിയന്ത്രണമുണ്ട്.\nകര്‍ണാടകയില് സംസ്ഥാനത്തിന്റെ വിവിധ ഭാഗങ്ങളില് ക്ഷേത്രങ്ങളില് ഉച്ചഭാഷിണികളിലൂടെ ഹനുമാന് കീര്‍ത്തനവും ഭജനയും കേള്‍പ്പിച്ചത് സംഘര്‍ഷാവസ്ഥക്ക് വഴിയൊരുക്കിയിരുന്നു. ഉച്ചഭാഷിണി ഉപയോഗം സംബന്ധിച്ച സുപ്രീംകോടതി വിധി നടപ്പാക്കുകയും മസ്ജിദുകളിലെ ഉച്ചഭാഷിണികള്‍ക്കെതിരെ നടപടി സ്വീകരിക്കുകയും ചെയ്യുന്നതുവരെ ഹനുമാന് കീര്‍ത്തന പ്രതിഷേധം തുടരുമെന്നായിരുന്നുശ്രീരാമ സേന വ്യക്തമാക്കിയിരുന്നത്.\n2020ല് വന്ന ശബ്ദ മലിനീകരണ നിയന്ത്രണ ചട്ടങ്ങള് കേരളം ഇന്നും ഫലപ്രദമായി നടപ്പാക്കിയിട്ടില്ലെന്ന് ബാലാവകാശ കമ്മിഷന് പറയുന്നു. അനുമതി ഇല്ലാതെ ഉച്ചഭാഷിണി ഉപയോഗിക്കരുതെന്നും നിയമമുണ്ടായിരിക്കെ കൃത്യമായി പാലിക്കപ്പെടാതിരിക്കുന്ന സാഹചര്യത്തിലാണ് ബാലാവകശാ കമ്മിഷന് ഇടപെട്ടത്. തുടര്‍ന്ന് ആഭ്യന്തര വകുപ്പ് ഇക്കാര്യം ചൂണ്ടിക്കാട്ടി ഉത്തരവ് പുറപ്പെടുവിക്കുകയായിരുന്നു.


മുന്നോക്ക സംവരണത്തിനെതിരെ സമരം ചെയ്യുന്നവര് വര്‍ഗീയവാദികളെന്ന നിലപാട് ആവര്‍ത്തിച്ച് വിജയരാഘവന് – Chandrika Daily\nBy web desk Monday November 16, 2020 12:57 pm\nമുന്നോക്ക സംവരണത്തിനെതിരെ സമരം ചെയ്യുന്നവര് വര്‍ഗീയവാദികളെന്ന നിലപാട് ആവര്‍ത്തിച്ച് വിജയരാഘവന്\nജാതി അടിസ്ഥാനത്തില് സംവരണം കൊടുക്കുന്നത് ഫലപ്രദമല്ലെന്നാണ് അഭിമുഖത്തില് വിജരാഘവന് പറയുന്നത്.\nതിരുവനന്തപുരം: മുന്നോക്ക സംവരണത്തിനെതിരെ സമരം ചെയ്യുന്നവര് വര്‍ഗീയവാദികളാണെന്ന നിലപാട് ആവര്‍ത്തിച്ച് സിപിഎം സംസ്ഥാന സെക്രട്ടറി എ. വിജയരാഘവന്. സംവരണ ആനുകൂല്യം നേടിയ പിന്നോക്കക്കാര് ജീവിതനിലവാരം മെച്ചപ്പെടുത്തിയെന്നും വിജയരാഘവന് പറഞ്ഞു. മാധ്യമം ദിപത്രത്തിന് നല്‍കിയ അഭിമുഖത്തിലാണ് വിജയരാഘവന് വര്‍ഗീയ നിലപാട് ആവര്‍ത്തിച്ചത്.\nജാതി അടിസ്ഥാനത്തില് സംവരണം കൊടുക്കുന്നത് ഫലപ്രദമല്ലെന്നാണ് അഭിമുഖത്തില് വിജരാഘവന് പറയുന്നത്. സംവരണത്തിന്റെ അടിസ്ഥാന തത്വം തന്നെ തള്ളിക്കളയുന്ന തരത്തിലാണ് വിജയരാഘവന് നിലപാട് വ്യക്തമാക്കിയത്. ജാതി മാത്രമല്ല പിന്നോക്കാവസ്ഥയുടെ അടിസ്ഥാനം എന്നും വിജയരാഘവന് പറയുന്നു.\nഅതേസമയം സാമ്പത്തിക പിന്നോക്കാവസ്ഥ എന്ന മാനദണ്ഡത്തില് മുന്നോക്ക സമുദായക്കാരെ മാത്രം പരിഗണിക്കുന്നതിന്റെ അടിസ്ഥാനമെന്തെന്ന് അദ്ദേഹം വ്യക്തമാക്കുന്നില്ല. എല്ലാ വിഭാഗത്തിലും പാവപ്പെട്ടവരുണ്ടെന്നും അവരുടെ ജീവിതനിലവാരം ഉയര്‍ത്താനാണ് എല്‍ഡിഎഫ് ശ്രമിക്കുന്നതെന്നും വിജയരാഘവന് പറയുന്നുണ്ട്. എന്നാല് പിന്നോക്ക വിഭാഗങ്ങളിലെ ദരിദ്രര്‍ക്ക് എന്തുകൊണ്ട് ഈ ആനുകൂല്യം ലഭിക്കുന്നില്ല എന്നതിന് വിജയരാഘവന് മറുപടിയില്ല.\nCategories: kerala, News Tags: A Vijayaraghavan, ldf


സ്ത്രീ സുരക്ഷ…. തൊഴില് സുരക്ഷ… എന്.ജി.ഒ. യൂണിയന് വനിതാ കൂട്ടായ്മകള് – Kerala NGO Union\nസ്ത്രീ സുരക്ഷ…. തൊഴില് സുരക്ഷ… എന്.ജി.ഒ. യൂണിയന് വനിതാ കൂട്ടായ്മകള്\nസ്ത്രീകള്‍ക്കും ദളിത് ജനവിഭാഗങ്ങള്‍ക്കുമെതിരായി രാജ്യത്ത് വ്യാപകമായി വളര്‍ന്നുവരുന്ന കടന്നുകയറ്റങ്ങള്‍ക്കെതിരെയും തൊഴില് സുരക്ഷിതത്വം അട്ടിമറിക്കുന്ന കേന്ദ്രസര്‍ക്കാര് നടപടികള്‍ക്കെതിരെയും 2020 ഒക്ടോബര് 21 ന് എന്.ജി.ഒ. യൂണിയന്‍റെ നേതൃത്വത്തില് സ്ത്രീ സുരക്ഷ – തൊഴില് സുരക്ഷ എന്ന മുദ്രാവാക്യമുയര്‍ത്തി സ്ഥാപനങ്ങളില് വനിതാകൂട്ടായ്മകള് നടത്തി.\nകേന്ദ്രത്തിലെ ബിജെപി സര്‍ക്കാരിന്‍റെ ഭരണത്തിന് കീഴില് രാജ്യം സ്ത്രീകള്‍ക്കും ദളിത് ജനവിഭാഗങ്ങള്‍ക്കുമെതിരായ പീഢനങ്ങളുടെയും അതിക്രമങ്ങളുടെയും നാടായി മാറിയിരിക്കുന്നു. ഇതിന്‍റെ ഒടുവിലത്തെ ഉദാഹരണമാണ് ഉത്തര്‍പ്രദേശിലെ ഹത്രാസ് ജില്ലയില് ദളിത് യുവതി കൂട്ടബലാത്സംഗത്തിന് ഇരയായി കൊല്ലപ്പെട്ട സംഭവം. പെണ്‍കുട്ടിയുടെ മരണം കോവിഡ് മൂലമാണെന്ന് വരുത്തി തീര്‍ക്കാന് കുടുംബാംഗങ്ങള്‍ക്ക്മേല് സമ്മര്‍ദ്ദം ചെലുത്താനും ഭീഷണിപ്പെടുത്താനും ജില്ലാ മജിസ്ട്രേട്ട് തന്നെ രംഗത്തുവന്നു. മരണശേഷം മൃതദേഹം ബന്ധുക്കള്‍ക്ക് വിട്ടുകൊടുക്കാതെ പോലീസ് തന്നെ പെട്രോള് ഒഴിച്ച് കത്തിച്ചുകളയുകയും ചെയ്തു.\nനവലിബറല് സാമ്പത്തിക നയങ്ങളുടെയും കോര്‍പ്പറേറ്റ് പ്രീണന നയങ്ങളുടെയും ഫലമായി തൊഴിലാളികളുടെ തൊഴില് സുരക്ഷയെ പൂര്‍ണ്ണമായി അട്ടിമറിക്കുന്ന വിധത്തില് കേന്ദ്ര ബി.ജെ.പി. സര്‍ക്കാര് തൊഴില് നിയമങ്ങളാകെ പൊളിച്ചെഴുതുകയാണ്. ആഗോള തൊഴില് പങ്കാളിത്ത നിരക്ക് പരിശോധിച്ചാല് ഇന്ത്യയില് സ്ത്രീ തൊഴില് പങ്കാളിത്ത നിരക്ക് കുറവാണ്. കോവിഡ് 19 ന്‍റെ പശ്ചാത്തലത്തില് സ്ത്രീകളുടെ തൊഴില് നഷ്ടവും അതുമായി ബന്ധപ്പെട്ട ചൂഷണത്തിന്‍റെയും ഞെട്ടിപ്പിക്കുന്ന വിവരങ്ങളാണ് പുറത്തുവരുന്നത്. സ്ത്രീകള്‍ക്കുണ്ടാകുന്ന തൊഴില് നഷ്ടം അവരെ സ്വന്തം കുടുംബങ്ങളില് പോലും അരക്ഷിതമാക്കുന്ന സാമൂഹികാവസ്ഥയിലേക്ക് എത്തിക്കുകയാണ്.\nമേല് വിവരിച്ച സാഹചര്യങ്ങളുടെ പശ്ചാത്തലത്തില് കോവിഡ് മാനദണ്ഡങ്ങള് പാലിച്ച് സ്ഥാപനങ്ങള്‍ക്ക് മുന്നില് വനിതാകൂട്ടായ്മകളില് ജീവനക്കാര് പങ്കെടുത്തു.\nTagged വനിതാ കൂട്ടായ്മകള്


കോവിഡ് സഹായ ഫണ്ടുമായി പ്രീമിയര് ലീഗ് താരങ്ങള്\nവന് പ്രതിഫലം വാങ്ങുന്ന പ്രീമിയര് ലീഗ് താരങ്ങള് കോവിഡ് പ്രതിന്ധി അതിജീവിക്കാന് സഹായിക്കണമെന്ന് യു.കെ ഹെല്‍ത്ത് സെക്രട്ടറി ആവശ്യപ്പെട്ടിരുന്നു...\n09 Apr, 2020 at 05:06 AM\nകോവിഡ് രോഗത്തിനെതിരെ പോരാടുന്ന ബ്രിട്ടനിലെ ആരോഗ്യ മേഖലക്കായി പ്രത്യേകം സഹായ ഫണ്ട് രൂപീകരിച്ച് പ്രീമിയര് ലീഗ് താരങ്ങള്. ലിവര്‍പൂളിന്റേയും മാഞ്ചസ്റ്റര് യുണൈറ്റഡിന്റേയും ക്യാപ്റ്റന്മാര് അടക്കമുള്ളവര് ചേര്‍ന്ന് പുറത്തിറക്കിയ പ്രസ്താവനയിലാണ് ഇക്കാര്യം പുറത്തുവിട്ടിരിക്കുന്നത്. വന് പ്രതിഫലം വാങ്ങുന്ന പ്രീമിയര് ലീഗ് താരങ്ങള് കോവിഡ് പ്രതിന്ധി അതിജീവിക്കാന് സഹായിക്കണമെന്ന് യു.കെ ഹെല്‍ത്ത് സെക്രട്ടറി ആവശ്യപ്പെട്ട് മണിക്കൂറുകള്‍ക്കകമാണ് കളിക്കാര് ഫണ്ട് പ്രഖ്യാപിച്ചിരിക്കുന്നത്.\nപ്രീമിയര് ലീഗ് താരങ്ങള് സഹായിക്കണമെന്ന യു.കെ ഹെല്‍ത്ത് സെക്രട്ടറിയുടെ ആവശ്യത്തെ മാഞ്ചസ്റ്റര് യുണൈറ്റഡ് പരിശീലകന് സോള്‍ഷ്യര് അടക്കമുള്ളവര് വിമര്‍ശിച്ചിരുന്നു. സാമ്പത്തിക സഹായവും മറ്റും വേണ്ടപ്പോള് എളുപ്പം ലക്ഷ്യംവെക്കാവുന്നവരായി പ്രീമിയര് ലീഗ് താരങ്ങളെ കാണുന്നത് ശരിയല്ലെന്നായിരുന്നു സോള്‍ഷ്യറുടെ വിമര്‍ശം.\nആഴ്ച്ചകള് നീണ്ട ചര്‍ച്ചകള്‍ക്കൊടുവിലാണ് പ്രീമിയര് ലീഗിലെ താരങ്ങള് കോവിഡ് സഹായ ഫണ്ട് പ്രഖ്യാപിക്കുന്നതെന്നാണ് പ്രസ്താവനയില് പറഞ്ഞിരിക്കുന്നത്. കോവിഡ് 19 പ്രതിസന്ധി മറികടക്കാന് ബ്രിട്ടനിലെ എന്.എച്ച്.എസിന്(ദേശീയ ആരോഗ്യ സേവനം) വലിയ സഹായമാകും കളിക്കാരുടെ നീക്കം. പ്രതിസന്ധി കാലത്ത് ബ്രിട്ടനും രാജ്യത്തെ എന്.എച്ച്.എസിനും തങ്ങളാലാവുന്ന സഹായം നല്‍കുകയാണെന്നാണ് കളിക്കാരുടെ പ്രസ്താവന.\nഎന്.എച്ച്.എസ് ചാരിറ്റീസ് ടുഗെതര് എന്നതിലേക്കായിരിക്കും കളിക്കാരുടെ ഫണ്ട് ചെല്ലുക. ബ്രിട്ടനില് രജിസ്റ്റര് ചെയ്തിട്ടുള്ള 150ലേറെ ചാരിറ്റികള് എന്.എച്ച്.എസ് ചാരിറ്റീസ് ടുഗെതറുമായി ബന്ധപ്പെട്ടാണ് പ്രവര്‍ത്തിക്കുന്നത്. കോവിഡ് പ്രതിസന്ധിക്കിടെ ഏറ്റവും അര്‍ഹതപ്പെട്ടവര്‍ക്ക് സഹായമെത്തിക്കാന് ഈ സംവിധാനം കൊണ്ട് കഴിയുമെന്ന് പ്രതീക്ഷിക്കുന്നതായും പ്രീമിയര് ലീഗ് കളിക്കാരുടെ കൂട്ടായ്മ അവകാശപ്പെട്ടു.\nEnglish Premier LeaugeCorona viruscovid 19\nമുറ്റത്തും പറമ്പിലുമെല്ലാം കാണുന്ന പുല്‍നാമ്പുകള്‍ക്ക് പേരുണ്ട്,ഔഷധ ഗുണങ്ങളുമുണ്ട്; നാട്ടറിവുമായി സൈനബ


| വെട്ടിപ്പിടിച്ച വിജയങ്ങള് | Mangalam\nTuesday, July 16, 2019 Last Updated 11 Min 10 Sec ago English Edition\n''ആദ്യം ആടിനെ അറുക്കുന്നതു കണ്ടപ്പോള് ഞങ്ങളാകെ പേടിച്ചു പോയി. എനിക്കാണെങ്കില് ശരീരം തളര്‍ന്നു പോകുന്നതു പോലെയായിരുന്നു. കൂടെവന്നവര് പേടിച്ച് കണ്ണുമടച്ച് നില്‍ക്കുകയാണ്. ഞാന് കൂടി പേടിച്ചു പിന്‍മാറിയാല് ഇത് ചെയ്യുന്ന വിധം എങ്ങനെ മനസിലാക്കും. അതുകൊണ്ട് ട്രെയിനിങ്ങ് സെന്ററിലെ സാര് ആടിനെ അറുക്കുന്നതും ഇറച്ചിയാക്കി മാറ്റുന്നതുമെല്ലാം സര്‍വധൈര്യവും സംഭരിച്ച് നോക്കി നിന്ന് കണ്ടു പഠിച്ചു. പിന്നെ പതുക്കെ പതുക്കെ ഞങ്ങളുടെ പേടി പോയി. രണ്ടാഴ്‌ച കഴിഞ്ഞപ്പോള് ഞങ്ങളും എക്‌സ്പേര്‍ട്ടായി''\nതൃശൂര് ജില്ലയിലെ കയ്‌പ്പമംഗലം പഞ്ചായത്തിലെ കുടുംബശ്രീ സി.ഡി.എസ് മെമ്പറായ ഓമന പറയുമ്പോള് വാക്കുകള്‍ക്ക് പ്രതിസന്ധികളെ അതിജീവിച്ച സ്‌ത്രീയുടെ കരുത്ത്.\nകയ്‌പ്പമംഗലം പഞ്ചായത്തിലെ ഗ്രാമലക്ഷ്‌മി അയല്‍ക്കൂട്ടം രൂപീകരിച്ച നാള് മുതല് ഇന്നു വരെ അതിന്റെ പ്രസിഡന്റാണ് ഓമന ഗോപി. വലക്കാട്ടായിരുന്നു ഓമനയുടെ ജനനം. അച്‌ഛന് മത്സ്യത്തൊഴിലാളിയായിരുന്നു. രണ്ട് സഹോദരന്‍മാരും മൂന്ന് സഹോദരിമാരും അടങ്ങുന്ന സാധാരണ കുടുംബം. കടലില് പോയി കഷ്‌ടപ്പെട്ടാല് മാത്രം ജീവിക്കാന് കഴിയുന്ന ഒരു കുടുംബം. പത്താംക്‌ളാസില് തോറ്റതോടെ പഠനം നിര്‍ത്തി, തയ്യല് പഠിക്കാന് പോയി. അങ്ങനെ ഉന്തിയും തള്ളിയും ജീവിതം മുന്നോട്ടു പോകുമ്പോഴായിരുന്നു വിവാഹം. നിര്‍ദ്ധന കുടുംബമായിരുെന്നങ്കിലും മത്സ്യത്തൊഴിലാളിയും കഠിനാദ്ധ്വാനിയുമായ ഭര്‍ത്താവുമൊന്നിച്ച് ഓമന തന്റെ ജീവിതമാരംഭിച്ചു. വിവാഹപ്രായമെത്തിയ മൂന്നു സഹോദരിമാരും മാതാപിതാക്കളുമടങ്ങുന്ന കുടുംബമായിരുന്നു അത്. ഓരോ ദിവസവും മുന്നോട്ടു പോകാന് ഏറെ കഷ്‌ടപ്പാടുകള് സഹിക്കേണ്ടി വന്നു. പലപ്പോഴും കണ്ണീരും വേദനയുമായി ദിവസങ്ങള് കടന്നു പോയി. ഭര്‍ത്താവ് സ്‌നേഹസമ്പന്നനും ദുശീലങ്ങളൊന്നുമില്ലാത്ത ആളുമായിരുന്നു എന്നതു മാത്രമായിരുന്നു സമാധാനം.\nതൊണ്ണൂറ്റി ഒമ്പതില് കുടുംബശ്രീ പ്രവര്‍ത്തനങ്ങളില് സജീവമായതോടെയാണ് ഓമനയുടെ ജീവിതം മാറിയത്. വീടിനുള്ളില് മാത്രമൊതുങ്ങിയിരുന്ന ഓമനയുടെ ലോകം സ്‌ത്രീശാക്‌തീകരണത്തിന്റെ വലിയ ചക്രവാളങ്ങളിലേക്ക് വികസിച്ചു. ആദ്യമായി ഗ്രാമലക്ഷ്‌മി അയല്‍ക്കൂട്ടം രൂപീകരിക്കുമ്പോള് അതിന്റെ പ്രസിഡന്റ് ഓമനയായിരുന്നു. തുടര്‍ച്ചയായി ആറു വര്‍ഷത്തോളം സി.ഡി.എസ് ചെയര്‍പേഴ്‌സണായി. ഇപ്പോള് സി.ഡി.എസ് മെമ്പര്. സി.ഡി.എസ് ചെയര്‍പേഴ്‌ണായിരുന്ന കാലത്ത് ഇരുനൂറോളം സംഘക്കൃഷി ഗ്രൂപ്പുകളാണ് ഓമനയുടെ നേതൃത്വത്തില് കയ്‌പ്പമംഗലം പഞ്ചായത്തില് രൂപീകരിച്ചത്. കൂടാതെ നിരവധി സൂക്ഷ്‌മസംരംഭങ്ങളും രൂപീകരിച്ചുകൊണ്ട് ഓമന കുടുംബശ്രീ പ്രവര്‍ത്തനങ്ങളില് സജീവമായി.\nഅയല്‍ക്കൂട്ടത്തിന്റെ നേതൃത്വത്തില് കച്ചവടത്തിനായി പണിത മുറി വെറുതെ കിടക്കുന്നത് പുതിയ എന്തെങ്കിലും സംരംഭത്തിനായി മാറ്റിയെടുക്കാമെന്ന് അംഗങ്ങളെല്ലാം ചേര്‍ന്ന് തീരുമാനിച്ചിരുന്നു. അഞ്ചു ലക്ഷം രൂപ വായ്‌പയെടുത്ത് ആ മുറിയോടു ചേര്‍ന്ന് ഒരു ഹാള് പണിത് വാടകയ്‌ക്കു കൊടുത്തു. അടുക്കളകൂടി പണിതാല് കല്യാണമോ മറ്റു പരിപാടികളോ നടത്താന് കഴിയുന്ന വിധത്തില് ഹാള് മാറ്റിയെടുക്കാന് കഴിയുമെന്ന ആശയം ഉദിച്ചത് അപ്പോഴാണ്. അതെങ്ങനെ ഫലപ്രദമായി നടത്താന് പറ്റും എന്നതിനെ കുറിച്ചായി അടുത്ത ചിന്ത. അയല്‍ക്കൂട്ടത്തിലെ സമ്പാദ്യമായ രണ്ടര ലക്ഷം രൂപയും അതോടൊപ്പം പത്തു ലക്ഷം രൂപ വായ്‌പയുമെടുത്ത് അടുക്കള, ബാത്ത്‌റൂം എന്നിവ പണിതു. കെട്ടിടത്തില് വെളളവും വൈദ്യുതിയും എത്തിച്ചു. നൂറ്റമ്പതോളം പേര്‍ക്കിരിക്കാവുന്ന ഹാള്.\nസി.ഡി.എസ് ചെയര്‍പേഴ്‌സണ് പദവി ഒഴിയുമ്പോള് പഞ്ചായത്തിലും സമൂഹത്തിലും ഒരു മികച്ച സാമൂഹ്യ പ്രവര്‍ത്തക എന്ന പേര് നേടിയെടുക്കാന് ഓമനയ്‌ക്ക് കഴിഞ്ഞു. അതിന്റെ അടിത്തറ പാകിയത് കുടുംബശ്രീ അനുഭവങ്ങളുടെ ഉള്‍ക്കരുത്താണ്. ഗ്രാമലക്ഷ്‌മി അയല്‍ക്കൂട്ടത്തിലെ അംഗങ്ങള്‍ക്കും തനിക്കും ഒരു മികച്ച വരുമാനദായക സംരംഭം എന്ന നിലയ്‌ക്കാണ് ഇറച്ചിക്കട എന്ന ആശയം ഓമനയുടെ നേതൃത്വത്തില് നടപ്പാക്കിയത്. അതിന്റെ ഭാഗമായി ശാസ്‌ത്രീയമായി ആടിനെ അറുക്കുന്ന രീതിയും ഇറച്ചി സംസ്‌ക്കരണവും ഉള്‍പ്പെടെയുള്ള കാര്യങ്ങളില് പരിശീലനം നേടാനാണ് ഓമന, ഹസീന, ഫാത്തിമ, നജീറ, ഉഷ എന്നിവര് മണ്ണുത്തി വെറ്ററിനറി സര്‍വകലാശാലയില് പോയത്. രാവിലെ തിയറി ക്‌ളാസ് കഴിഞ്ഞ് എല്ലാവരെയും പ്രാക്‌ടിക്കല് സെഷന് കാണിക്കാന് കൊണ്ടു പോയി. ആടിനെ അറുക്കുന്ന സമയത്ത് ചോര ചീറ്റിത്തെറിക്കുന്നത് കണ്ടതും അഞ്ചു പേര്‍ക്കും തല കറങ്ങി. ഓമനയൊഴികെ ബാക്കിയുള്ളവര് തൂണിന്റെ പിന്നിലൊളിച്ചു. കുറച്ചുനേരം പേടിച്ചു നിന്നെങ്കിലും ഓമന വീണ്ടും ധൈര്യം സംഭരിച്ച് അതിന്റെ പ്രക്രിയകള് മുഴുവന് കണ്ടു മനസിലാക്കി.\nരണ്ടാഴ്‌ച നീണ്ട പരിശീലനത്തിനൊടുവില് എല്ലാവരുടെയും പേടി മാറി. ആടിനെ തനിയെ അറുക്കുന്ന വിധത്തില് വൈദഗ്‌ധ്യം നേടി. പുരുഷന്‍മാരുടെ കുത്തകയായ ഇറച്ചിവെട്ട് മേഖലയിലേക്ക് ഓമനയുടെയും സംഘത്തിന്റെയും കടന്നു വരവ് യാദൃശ്‌ചികമായിരുന്നു. കുടുംബശ്രീയുടെ ആടുഗ്രാമം പദ്ധതിയിലും അംഗങ്ങള് പങ്കാളികളായിരുന്നു. എല്ലാവരുടെയും വീടുകളില് ആട് വളര്‍ത്തല് ആരംഭിച്ചതോടെ ചെറിയ തോതില് വരുമാനം ലഭിക്കാന് തുടങ്ങി. തങ്ങളുടെ പ്രവര്‍ത്തന മേഖല വിപുലീകരിക്കുന്നതിനെ കുറിച്ച് ഈ പെണ്‍കൂട്ടായ്‌മ ചിന്തിക്കാന് തുടങ്ങിയപ്പോഴാണ് ആട്ടിറച്ചി സംസ്‌ക്കരണ യൂണിറ്റ് എന്ന ആശയം മനസില് മുള പൊട്ടിയത്. അതിനിടെ പഞ്ചായത്തും മൃഗസംരക്ഷണ വകുപ്പും സംയുക്‌തമായി നടത്തുന്ന പദ്ധതിയില് ഇവരെ ഗുണഭോക്‌താക്കളായി തിരഞ്ഞെടുത്തത് ആശയ സാക്ഷാത്‌ക്കാരത്തിന് വേഗം കൂട്ടി. തുടര്‍ന്ന് പുതുതായി തുടങ്ങിയ സംരംഭം ഇവരുടെ ജീവിതത്തില് വഴിത്തിരിവാകുകയായിരുന്നു. കുടുംബശ്രീക്കു കീഴില് സംസ്‌ഥാനത്തു പ്രവര്‍ത്തിക്കുന്ന ആദ്യ ആട്ടിറച്ചി സംസ്‌കരണ ശാലയാണ് തൃശൂര് കൈയ്‌പ്പമംഗലത്തു പ്രവര്‍ത്തിക്കുന്ന ഗ്രാമലക്ഷ്‌മി അയല്‍ക്കൂട്ടത്തിന്റേത്.\nഇവര് സ്വന്തമായി വാങ്ങിയ സ്‌ഥലത്താണ് ആട്ടിറച്ചി സംസ്‌ക്കരണ യൂണിറ്റിന്റെ പ്രവര്‍ത്തനം. ഓമന ഗോപി, നജീറ നൂറുദ്ദീന്, നിര്‍മല മോഹന്, ഉഷാ പ്രേമദാസ് എന്നിവരാണ് യൂണിറ്റിന്റെ സാരഥികള്. ഇവരാണ് ആടിനെ വെട്ടി ഇറച്ചിയാക്കി വില്‍ക്കുന്നത്. പണി കൂടുതലുള്ള അവസരങ്ങളില് ആടിന്റെ തോലുരിയ്‌ക്കാനും ഇറച്ചി നുറുക്കാനും അയല്‍ക്കൂട്ടത്തിലെ മറ്റുളളവരെ കൂടി വിളിക്കും. അന്നത്തെ ലാഭവിഹിതം തുല്യമായി വീതിച്ച് അതിന്റെ പങ്ക് അവര്‍ക്കും നല്‍കും. എങ്ങനെ പോയാലും ഒരാള്‍ക്ക് അഞ്ഞൂറു രൂപയില് കുറയാതെ കിട്ടും. അതു കൊണ്ട് അവര്‍ക്കും സന്തോഷമാണ്. വെള്ളി, ബുധന് ദിവസങ്ങളിലാണ് വില്‍പന. ആവശ്യമനുസരിച്ച് മറ്റു ദിവസങ്ങളിലും ആടിനെ വെട്ടി വില്‍പന നടത്തും. കുടുംബശ്രീ അംഗങ്ങളുടെ വീടുകളില് വളര്‍ത്തുന്ന ആടുകളെയാണ് ഇറച്ചിക്കായി ഉപയോഗിക്കുന്നത്. ആടിനെ വെട്ടുന്നതിനു മുമ്പും ശേഷവും മൃഗഡോക്‌ടറെ കൊണ്ടു വിശദമായ പരിശോധന നടത്തും. അതിനു ശേഷമാണ് വില്‍ക്കുക. തുമ്പൂര്‍മൊഴി മാതൃകയില് തികച്ചും ശാസ്‌ത്രീയമായ രീതിയിലാണ് മാലിന്യ സംസ്‌കരണം.\n''ഇറച്ചിക്കായി ആടുകളെ ലഭിക്കാന് ബുദ്ധിമുട്ടില്ല. ഇപ്പോള് ആടുകളെ ഹലാല് രീതിയിലാണ് അറുക്കുന്നത്. ആദ്യമൊക്കെ കിലോയ്‌ക്ക് 550 രൂപയ്‌ക്കാണ് വിറ്റിരുന്നത്. മുപ്പത്തിയഞ്ച് കിലോ തൂക്കമുള്ള ആടിനെ വരെ ഒരു ദിവസം ഇറച്ചിയാക്കി വിറ്റിട്ടുണ്ട്. ഇറച്ചിവെട്ടുള്ള ദിവസം രാവിലെ മുതല് തന്നെ ആളുകള് ഇറച്ചി വാങ്ങാന് വന്നു തുടങ്ങും. കല്യാണം, കല്യാണ നിശ്‌ചയത്തിനും മറ്റു പരിപാടികള്‍ക്കും വലിയ ഓഡര് കിട്ടുന്നുണ്ട്. ഈ പണി ചെയ്യുന്നതേറെയും ആണുങ്ങളാണല്ലോ? സ്‌ത്രീകളെ സംബന്ധിച്ച് വളരെ ആയാസമുണ്ട്. പക്ഷേ ഞങ്ങള് അതു കാര്യമാക്കാറില്ല. എത്ര കഷ്‌ടപ്പാടാണെങ്കിലും നല്ല വരുമാനമുള്ള ഒരു തൊഴില് എന്ന നിലയ്‌ക്ക് വളരെ ഉത്സാഹത്തോടെയാണ് ഞങ്ങള് ഈ രംഗത്തു പ്രവര്‍ത്തിക്കുന്നത്. ആട്ടിറച്ചി എത്രയുണ്ടെങ്കിലും അത് വിപണനം ചെയ്യുന്നതിന് തടസമില്ല. അത്രയ്‌ക്ക് ആവശ്യക്കാരുണ്ട്. കൂടാതെ എല്ലാ ആഴ്‌ചയിലും ലുലുമാളിലേക്ക് ആടിനെ നല്‍കാനുള്ള കരാറും ഞങ്ങള്‍ക്കുണ്ട്. അതുകൊണ്ട് കൃത്യമായ രീതിയില് വരുമാനം ലഭിക്കുന്നുണ്ട്''\nഇറച്ചി വില്‍പന വഴി അംഗങ്ങള്‍ക്കെല്ലാം മാസം നല്ല വരുമാനവും ലഭിക്കുന്നുണ്ട്. ഒരു ദിവസം ശരാശരി നാല്‍പത് കിലോ ഇറച്ചി വരെ വില്‍ക്കാന് കഴിയുന്നുണ്ട്. സ്‌ഥിരം ജീവനക്കാരായ ഓമന, നജീറ, നിര്‍മല, ഉഷ എന്നിവര്‍ക്ക് എല്ലാ മാസവും 15,000 രൂപയില് കുറയാത്ത വരുമാനമുണ്ട്. ഇടയ്‌ക്ക് പണി കൂടുതലുള്ളപ്പോള് വരുന്ന മറ്റുള്ളവര്‍ക്കും ദിവസം അഞ്ഞൂറു രൂപയോളം കിട്ടും. വരുമാനത്തിനു മുട്ടില്ലാത്തതു കൊണ്ട് ആദ്യമെടുത്ത അഞ്ചു ലക്ഷം രൂപ വായ്‌പ പൂര്‍ണമായും തിരിച്ചടച്ചു. പത്തു ലക്ഷം രൂപ വായ്‌പയെടുത്തതിന് മാസം 36,000 രൂപ അടയ്‌ക്കണം. അതും കൃത്യമായി അടയ്‌ക്കുന്നുണ്ട്. സംരംഭം വിപുലീകരിച്ച് വരുമാനം കുറേ കൂടി വര്‍ധിപ്പിക്കാന് കഴിഞ്ഞാല് കാലാവധിക്കു മുമ്പു തന്നെ വായ്‌പ തിരിച്ചടയ്‌ക്കാന് കഴിയുമെന്ന ശുഭപ്രതീക്ഷയും ഇവര്‍ക്കുണ്ട്. ഇപ്പോള് വളരെ മികച്ച രീതിയില് വരുമാനം കിട്ടുന്നതുകൊണ്ട് കൂടെയുള്ളവര്‍ക്കെല്ലാം വളരെ സന്തോഷമാണ്.\nകടയില് വരുന്നവര്‍ക്കു മാത്രമല്ല, ഫോണ്‍വഴി ബുക്കു ചെയ്യുന്നവര്‍ക്ക് പാഴ്‌സലായും വീടുകളില് ഇറച്ചി എത്തിച്ചു കൊടുക്കാറുണ്ട്. അടുത്തുള്ള സൂപ്പര്‍മാര്‍ക്കറ്റുകളില് നിന്നും ഇറച്ചിക്ക് ഓര്‍ഡറുണ്ട്. ആവശ്യാനുസരണം എത്തിച്ചു കൊടുക്കാനുളള സ്‌റ്റോക്കില്ലാത്തതിന്റെ പ്രശ്‌നമേയുള്ളൂ. ഇറച്ചി കേടു കൂടാതെ വയ്‌ക്കാന് നല്ല പ്രവര്‍ത്തനക്ഷമതയുള്ള ശീതീകരണ യന്ത്രം വേണം. കടയില് നിന്നും കൊണ്ടുപോകുന്ന ഇറച്ചി കേടുവരാതെ സൂപ്പര്‍മാര്‍ക്കറ്റുകളിലും മറ്റും എത്തിച്ചു കൊടുക്കാനും വാഹനത്തില് ശീതീകരണ യന്ത്രം സജ്‌ജീകരിക്കണം. അതുകൂടി കിട്ടിയാല് വ്യാപാരം ഉഷാറാക്കാന് സാധിക്കുമെന്ന് ഓമനയ്‌ക്കുറപ്പാണ്. ഇതിനുളള സാമ്പത്തിക സഹായം ലഭിക്കുന്നതിനായി ജില്ലാ മിഷനില് അപേക്ഷ നല്‍കിയിട്ടുണ്ട്. അതു കൊണ്ടു തന്നെ ഈ തൊഴില് മേഖലയില് കൂടുതല് ശക്‌തമായി മുന്നോട്ടു കൊണ്ടു പോകാന് തന്നെയാണ് ഓമനയുടെയും സംഘത്തിന്റെയും തീരുമാനം.\nപത്തൊമ്പത് വര്‍ഷത്തെ നിസ്വാര്‍ത്ഥമായ കുടുംബശ്രീ പ്രവര്‍ത്തനങ്ങള്‍ക്ക് ഓമനയ്‌ക്കും സഹപ്രവര്‍ത്തകര്‍ക്കും ദേശീയ തലത്തില് അംഗീകാരവും ലഭിച്ചു. ഓമന ഗോപിക്ക് ജീവിതത്തിലെ ഏറ്റവും അവിസ്‌മരണീയമായ നിമിഷമായിരുന്നു അത്. രാജ്യത്തെ മികവുറ്റ അയല്‍ക്കൂട്ട പ്രവര്‍ത്തനങ്ങള്‍ക്ക് ദേശീയ ഗ്രാമീണ ഉപജീവന ദൗത്യം (എന്.ആര്.എല്.എം) ഏര്‍പ്പെടുത്തിയ അവാര്‍ഡ് ന്യൂഡല്‍ഹിയിലെ പുസാ എ.പി.ഷിന്‍ഡെ ഹാളില് നടന്ന ചടങ്ങില് കേന്ദ്ര ഗ്രാമവികസന മന്ത്രി നരേന്ദ്ര സിങ്ങ് ടോമര് സമ്മാനിച്ചു. ഒരു ലക്ഷം രൂപയും ശില്‍പവും പ്രശംസാപത്രവുമടങ്ങിയ അവാര്‍ഡ് സ്വീകരിക്കുമ്പോള് ഒരു നിമിഷം ഓമനയുടെ കണ്ണുകള് നിറഞ്ഞു. തൃശൂര് അസിസ്‌റ്റന്റ് കോ-ഓര്‍ഡിനേറ്റര് ബൈജു മുഹമ്മദ് എം.എ, അയല്‍ക്കൂട്ടം ഭാരാഹികളായ ഓമന ഗോപി, നജീറ, സി.ഡി.എസ് ചെയര്‍പേഴ്‌സണ് മിനി.എ.കെ എന്നിവര് സംയുക്‌തമായാണ് അവാര്‍ഡ് സ്വീകരിച്ചത്.\nഅവാര്‍ഡ് കിട്ടിയത് കൂടുതല് ഉത്തരവാദിത്വങ്ങളാണ് നല്‍കിയതെന്ന് ഓമന പറയും. കാരണം ഗ്രാമലക്ഷ്‌മി സെന്റര് എന്ന പേരില് തങ്ങള് നിര്‍മിച്ച കെട്ടിടത്തില് ഇപ്പോള് കൈമെയ് മറന്ന് ദുരിതാശ്വാസ പ്രവര്‍ത്തനങ്ങള് നടത്തുന്ന തിരക്കിലാണ് ഓമന ഗോപി. നാടെങ്ങും പേമാരിയും പ്രളയവും ഉരുള്‍പൊട്ടലുമൊക്കെയായി ജനങ്ങള് തീരാദുരിതത്തിലാഴുമ്പോള് അവരുടെ കണ്ണീരൊപ്പാനും ആവുന്നത്ര സഹായങ്ങളെത്തിക്കാനുമുള്ള പരിശ്രമങ്ങളിലാണ് ഓമന. ഒപ്പം ഗ്രാമലക്ഷ്‌മിയിലെ അംഗങ്ങളും.


ബോയിംഗ് ഡ X ൺ‌ലോഡ് ചെയ്യുക 747-8i എയർ ചൈന പാക്കേജ് FSX & P3D - റിക്കൂ\nബോയിംഗ് 747-8i എയർ ചൈന പാക്കേജ് FSX & P3D\nവലുപ്പം 44.9 എം.ബി.\nഡൗൺലോഡുകൾ 25 827\nരചയിതാവ്: SkySpirit2011, Alrot, കൂട്ടിച്ചേർക്കുകയും എഡിറ്റുചെയ്യുകയും ചെയ്‌തു FSX ക്രിസ് ഇവാൻസ് & എൻറിക് കോർനെജോ\nപാക്ക് ബോയിംഗ് 747-8I എയർ മെച്ചപ്പെട്ട വിസി ചൈന. ചൈന ഔദ്യോഗികമായി 2014 ലെ Rikoooo ക്രിസ് ഇവാൻസ് വഴി വിളിച്ചുകൂട്ടി ഗതിയിൽ ഒരു പായ്ക്കറ്റ്, സമർപ്പിക്കാൻ അതു സാധാരണ, യുണൈറ്റഡ് സ്റ്റേറ്റ്സ് ആദ്യ ലോക സാമ്പത്തിക ശക്തി മുന്നോട്ടു മാറി.\nഎയർ ചൈന, ചൈന സിവിൽ ഏവിയേഷൻ മാത്രമാണ് ദേശീയ എയർലൈൻ ആണ് സ്റ്റാർ അലയൻസ് ലോകത്തിലെ ഏറ്റവും വലിയ എയർലൈൻ സഖ്യം അംഗമാണ്.\nഇതിനായി ഒത്തുചേർന്ന് അപ്‌ഗ്രേഡുചെയ്‌തു FSX അലജാൻഡ്രോ റോജാസ് ലൂസെൻഡയിൽ നിന്നുള്ള വികസിപ്പിച്ച B747 VC (വെർച്വൽ 3d കോക്ക്പിറ്റ്) ഉപയോഗിച്ച്. ഇതാണ് പ്രോജക്റ്റ് ഓപ്പൺസ്‌കി FSX നേറ്റീവ് ബോയിംഗ് 747-8i GenX മോഡൽ, കൂടാതെ ഗ്ര ground ണ്ട് കാർഗോ സർവീസിംഗ്, പടികൾ (FSX - കാഴ്ചകളിലേക്ക് പോകുക - ഇൻസ്ട്രുമെന്റ് പാനൽ -പോസ്കി യൂട്ടിലിറ്റി), മൂക്ക് ഭാഗം തുറക്കുന്നു എന്നിവയും അതിലേറെയും. നിങ്ങളുടെ ഫ്ലൈറ്റ് മികച്ചതാക്കാൻ റിയലിസ്റ്റിക് ജെറ്റ് വൈൻ ഉപയോഗിച്ച് ബ്രാൻ‌ഡൻ‌ജിയിൽ നിന്നുള്ള സി‌എഫ് എഞ്ചിൻ ശബ്‌ദങ്ങൾ ഉൾപ്പെടുത്തിയിട്ടുണ്ട്. അലജാൻഡ്രോ റോജാസ് ലൂസെന / എഫ്എസ്എൻ‌ഡിയിൽ നിന്ന് വളരെയധികം മെച്ചപ്പെടുത്തിയ ബോയിംഗ് എക്സ്എൻ‌എം‌എക്സ് വിസി ഉപയോഗിച്ച് അപ്‌ഗ്രേഡുചെയ്‌തു (വിശദാംശങ്ങൾക്ക് പാനൽ ഡോക്‍സ് കാണുക). വി‌സിയിൽ എഫ്‌എം‌സി, ഇ‌ഐ‌സി‌എസ്, കൺ‌ട്രോൾ പാനലിനൊപ്പം എം‌എഫ്‌ഡി, ജി‌പി‌ഡബ്ല്യുഎസ്, വർക്കിംഗ് വൈപ്പറുകൾ, ക്യാബിൻ ലൈറ്റുകൾ, ഫയർ സപ്രഷൻ, ഏവിയോണിക്സ് സ്വിച്ച്, ഇന്ധന ക്രോസ്ഫീഡ്, ലാൻഡിംഗ് ലൈറ്റുകൾ സ്വിച്ചുകൾ, ടാക്സി ലൈറ്റ് സ്വിച്ച്, എഞ്ചിൻ ജനറേറ്ററുകൾ, എപിയു ജനറേറ്റർ, ബാറ്ററി സ്വിച്ച്, സ്റ്റാർട്ടർ സ്വിച്ചുകൾ, ഡി- ഐസ് സ്വിച്ച്, ജനറൽ ലൈറ്റുകൾ സ്വിച്ചുകൾ. ഫ്ലൈറ്റ് സിമുലേഷന്റെ ലോകമെമ്പാടുമുള്ള കമ്മ്യൂണിറ്റിക്ക് നൽകിയ മികച്ച സംഭാവനകൾക്ക് പ്രോജക്റ്റ് ഓപ്പൺസ്‌കിയോട് നന്ദി. സ്റ്റിയാൻ സ്വെൻസന്റെ മികച്ച എയർ ചൈന ടെക്സ്ചറുകൾ ഞാൻ ഉൾപ്പെടുത്തിയിട്ടുണ്ട്. ബോയിംഗ് എക്സ്എൻ‌എം‌എക്സ് വിസി ടെക്സ്ചർ‌സ് അപ്‌ഗ്രേഡും ഉൾപ്പെടുന്നു. ഇത് കൂടുതൽ വ്യക്തമായ 747 ഇന്റീരിയർ വെർച്വൽ കോക്ക്പിറ്റ് രൂപം നൽകുന്നു.\nFSP ബോയിംഗ് 747-400LCF ഡ്രീംലിഫ്റ്റർ FSX\nബോയിംഗ് 757-200 ഡൊണാൾഡ് ട്രംപ് FSX & P3D


കഫക്കെട്ട് പൂർണ്ണമായി മാറുന്നതിനുള്ള ഒരു ഒറ്റമൂലി – iiqaf\nനമ്മുടെ തലയിലും നെഞ്ചിലും കെട്ടി നിൽക്കുന്ന കഫം പൂർണമായി മാറുന്നതിന് ഫലപ്രദമായ ഒരു നാച്ചുറൽ റെമഡിയാണ് ഇന്ന് നിങ്ങളുമായി പങ്കുവെയ്ക്കാൻ ആഗ്രഹിക്കുന്നത്. പലപ്പോഴും നാം പലവിധത്തിലുള്ള അലോപ്പതി മരുന്നുകൾ ആണ് ഇതിനുവേണ്ടി കഴിക്കാറുള്ളത്. എന്നാൽ ഈ കഫക്കെട്ടിൽ നിന്നും പൂർണ്ണമായും ഒരു മുക്തി നമുക്ക് ലഭിക്കാറുമില്ല.\nവരണ്ട ചുമ, തുമ്മൽ, ജലദോഷം, മൂക്കടപ്പ്, ശ്വാസംമുട്ടൽ, മൈഗ്രേൻ ഇവയൊക്കെ നമുക്ക് ഇടയ്ക്കിടക്ക് വരാറുണ്ടല്ലോ. അവ പൂർണമായും മാറുന്ന നല്ല ഒരു പ്രകൃതിദത്തടിപ്പുമായി ആണ് ഇന്ന് നിങ്ങളുടെ മുന്നിൽ വന്നിരിക്കുന്നത്. ഇത് എങ്ങനെയാണ് തയ്യാറാക്കുന്നത് എന്ന് നമുക്ക് നോക്കാം.\nപനിക്കൂർക്കയുടെ രണ്ടുമൂന്ന് ഇല നന്നായി കഴുകിയെടുക്കുക. പനിക്കും ജലദോഷത്തിനും ഏറ്റവും നല്ല ഒരു ഔഷധമാണ് പനിക്കൂർക്ക. അതിലേക്ക് ഒരു ടീസ്പൂൺ കരിഞ്ചീരകം ചേർക്കുക. മുക്കാൽ കപ്പ് വെള്ളമൊഴിച്ച് നന്നായി തിളപ്പിച്ചെടുക്കുക.\nപനിക്കൂർക്കയും കരിഞ്ചീരക ത്തിന്റെ യും ഗുണം നന്നായി ഇറങ്ങി വരുന്നതു വരെ ഈ വെള്ളം അടുപ്പിൽവെച്ച് നന്നായി തിളപ്പിക്കുക. അതിനുശേഷം ഈ വെള്ളം ഒരു ഗ്ലാസ്സിലേക്ക് അരിച്ചെടുക്കുക.\nനമ്മുടെ തലയിലെയും നെഞ്ചിലെയും കഫം മാറുന്നതിന് ഈ ഒരു വെള്ളം കുടിക്കുന്നത് ഏറ്റവും ഉത്തമമാണ്. ശ്വാസം മുട്ടു ഉള്ളവർക്ക് ഇത് ഏറ്റവും നല്ല ഒരു ഔഷധമാണ്. ഈ വെള്ളം തിളപ്പിച്ച് ദിവസം ഒരു നേരം വെച്ചു കുടിക്കുക.\nPrevious article പ്രീമെട്രിക് സ്കോളർഷിപ്പിന് ഉള്ള അപേക്ഷകൾ ക്ഷണിച്ചു തുടങ്ങി\nNext article റവ ഉപയോഗിച്ച് കേക്ക് ഉണ്ടാക്കാം


തിരുമ്പി വന്തിട്ടേന്ന് സൊല്ല്; ഇടവേളയ്ക്ക് ശേഷം ശോഭന വെള്ളിത്തിരയിൽ-Suresh Gopi Shobhana Dulquer Salmaan Kalyani Piriyadarshan staring Varane Avasyamund movie song\nരാജ്യം മാന്ദ്യത്തിൽ; വളർച്ച 7.5 ശതമാനം ഇടിഞ്ഞു\nSuresh Gopi Shobhana Dulquer Salmaan Kalyani Piriyadarshan Staring Varane Avasyamund Movie Song\n2013ൽ പുറത്തിറങ്ങിയ തിര എന്ന ചിത്രത്തിന് ശേഷം ശോഭന അഭിനയിക്കുന്ന ചിത്രമാണ് 'വരനെ ആവശ്യമുണ്ട്'\nJanuary 16, 2020 08:27:39 am\nഏഴ് വർഷത്തിന് ശേഷം മലയാളികളുടെ പ്രിയ നായിക ശോഭന വെള്ളിത്തിരയിലെത്തുന്ന ‘വരനെ ആവശ്യമുണ്ട്’ എന്ന ചിത്രത്തിലെ ഗാനം അണിയറപ്രവർത്തകർ റിലീസ് ചെയ്തു. സത്യൻ അന്തിക്കാടിന്റെ മകൻ അനൂപ് സത്യൻ സംവിധാനം ചെയ്യുന്ന ചിത്രത്തിൽ സുരേഷ് ഗോപി, ദുൽഖർ സൽമാൻ, കല്യാണി പ്രിയദർശൻ എന്നിവരും മുഖ്യ വേഷങ്ങളിൽ എത്തുന്നു. 2013ൽ പുറത്തിറങ്ങിയ തിര എന്ന ചിത്രത്തിന് ശേഷം ശോഭന അഭിനയിക്കുന്ന ചിത്രമാണ് ‘വരനെ ആവശ്യമുണ്ട്’\nകാർത്തിക്കും ചിത്രയും ചേർന്ന് ആലപിച്ച ‘നീ വാ എന്നാറുമുഖാ’ എന്ന നവരാത്രി ഗാനമാണ് ഇപ്പോൾ പുറത്തുവന്നിരിക്കുന്നത്. സന്തോഷ് വർമയും ഡോക്ടർ കൃതയയും ചേർന്നെഴുതിയ വരികൾക്ക് സംഗീതം നൽകിയിരിക്കുന്നത് അൽഫോൺസ് ജോസഫാണ്.\nRead More: വിമാനം ഇപ്പോൾ പോകും, ആ ഷോട്ടൊന്ന് വേഗം എടുക്ക്; കല്യാണിയുടെ രസകരമായ പോസ്റ്റ്\nദുൽഖർ സൽമാൻ പ്രൊഡക്ഷൻസിന്റെ ബാനറിൽ എം സ്റ്റാർ ഫിലിംസും വേഫാറര് ഫിലിംസുമാണ് ചിത്രം നിർമിക്കുന്നത്. ലാല് ജോസിനൊപ്പം സഹസംവിധായകനായി പ്രവര്‍ത്തിച്ചിട്ടുള്ള അനൂപ് സത്യൻ ആദ്യമായി സ്വതന്ത്ര സംവിധായകനാകുന്ന ചിത്രം, ചെന്നൈയില് സ്ഥിരതാമസമാക്കിയ രണ്ടു പേരുടെ ജീവിതകഥയാണ് പറയുന്നത്. ചെന്നൈയിലാണ് ചിത്രത്തിൻ്റെ ഷൂട്ടിങ് പുരോഗമിക്കുന്നത്. ചിത്രീകരണം അവസാന ഘട്ടത്തിലാണ്. ഫൺ ഫാമിലി എൻ്റർടെയ്നർ ചിത്രമായാണ് ഇതൊരുക്കുന്നത്.\nമുന്‍പ് ഈ സിനിമയുടെ ലൊക്കേഷനില് നിന്നുളള സുരേഷ് ഗോപിയുടെയും ശോഭനയുടെയും ദുൽഖറിൻ്റെയും അടക്കമുള്ള ലൊക്കേഷൻ ചിത്രങ്ങൾ വൈറലായി മാറിയിരുന്നു.\nBig Brother Movie Review, Release Highlights: പ്രതീക്ഷയ്‌ക്കൊത്ത് ഉയരാതെ ‘ബിഗ് ബ്രദര്’


26 July 2019 3:26 AM GMT\nമതേതരമെന്ന് എഴുതി വച്ച ഭരണഘടനയുള്ള ഒരു രാജ്യത്ത് പ്രത്യേക മതവിഭാഗത്തില് ജനിച്ചു പോയവരെ 'കൂടുതല് കുറ്റവാളി'യാക്കുന്ന തരം നിയമങ്ങള് സൃഷ്ടിക്കപ്പെടുന്നതിന്‍റെ അപകടകരമായ വൈരുദ്ധ്യമാണ് ഒന്നും രണ്ടും നരേന്ദ്ര മോദി സര്‍ക്കാര് പ്രകടിപ്പിച്ച് കൊണ്ടിരിക്കുന്നത്. ഇന്ത്യന് സാഹചര്യത്തില് അങ്ങേയറ്റം അപരത്വം പേറുന്ന മുസ്ലീം പുരുഷന്‍റെ മേല് നിയമപരമായി കുറ്റവാളി പദവി ചാര്‍ത്തുന്ന മുത്തലാഖ് ബില് ഇന്നലെ ലോക്സഭയില് പാസായപ്പോള് അദൃശ്യമായിരുന്നൊരു ചൂണ്ടക്കൊളുത്തിന് മൂര്‍ത്തത ലഭിക്കുകയാണ്.\nആധുനിക ഭരണസങ്കൽപ്പങ്ങളിലുള്ള ഒരു സമൂഹം അതിൻറെ നിയമസംവിധാനത്തെ ക്രമപ്പെടുത്തുന്നത് സ്വാഭാവികമായ നീതിയിലേക്കുള്ള വഴിയായാണ്. വൈജാത്യങ്ങളും സങ്കീർണ്ണതകളും നിറഞ്ഞ പല വിഭാഗം ജനങ്ങൾ പാർക്കുന്ന ഇന്ത്യൻ സമൂഹത്തിൽ അവയെ പരിഗണിക്കാതെ, വ്യക്തികളുടെ വ്യവഹാരങ്ങളെ സംബന്ധിക്കുന്ന നിയമങ്ങൾ നിർമിക്കാനോ നടപ്പിലാക്കാനോ സാധ്യവുമല്ല. അതുകൊണ്ട് തന്നെ ഇന്ത്യയിലെ വ്യക്തിനിയമം ഇവിടുത്തെ വ്യത്യസ്ത മതവിഭാഗങ്ങളുടെ നിലപാടുകളും സ്വഭാവവും കാഴ്ചയും പരിഗണിച്ച് രൂപപ്പെടുത്തിയിട്ടുള്ളതാണ്.\nഹിന്ദുക്കൾക്കും മുസ്ലീങ്ങൾക്കും ക്രിസ്ത്യാനികൾക്കും മറ്റു മതവിഭാഗങ്ങൾക്കും ജനനം, വിവാഹം, വിവാഹമോചനം, മരണം, സ്വത്തവകാശം തുടങ്ങിയവയിൽ അവരവരുടെ മതനിയമങ്ങളെ ലംഘിക്കാതെ ജീവിച്ചു പോരാൻ വ്യക്തിനിയമങ്ങൾ സഹായിക്കുന്നു. അതേസമയം കുടുംബ വ്യവസ്ഥയിലുണ്ടാകുന്ന ലിംഗവിവേചനം അതേപടി നിലനിർത്താൻ സഹായിക്കുന്നതാണ് ഈ വ്യക്തി നിയമങ്ങൾ എന്നത് യാഥാർത്ഥ്യമാണ്. മതങ്ങളിൽ നിലനിൽക്കുന്ന പുരുഷമേധാവിത്വത്തിൻറെ സ്വാധീനം വ്യക്തി നിയമങ്ങളിലും പ്രതിഫലിക്കുന്നു. അത് സ്വത്തവകാശത്തിൽ സ്ത്രീയുടെ പങ്ക് കുറയ്ക്കുകയും വിവാഹവുമായി ബന്ധപ്പെട്ട തീരുമാനങ്ങളിൽ അവളുടെ സ്വയം നിർണ്ണയാവകാശത്തെ നിരാകരിക്കുകയും ചെയ്യുന്നുണ്ട്. ഇസ്ളാമിലെ മുത്തലാഖും ബഹുഭാര്യാത്വവും ഇത്തരത്തിൽ ഏറെ വിമർശിക്കപ്പെട്ടിട്ടുള്ളതാണ്. ഒരു പുരോഗമന സമൂഹത്തിൽ നിയമപരമായ സംരക്ഷണം ലഭിക്കേണ്ടാത്ത സംഗതിയാണ് മൂന്ന് വാക്കുകളിൽ ഭർത്താവിന് വിവാഹ ബന്ധം അസാധുവാക്കാവുന്നതും, പുരുഷന് നാല് വിവാഹം കഴിക്കാനാകുന്നതും. ലിംഗനീതിക്ക് പ്രാധാന്യം നൽകി ഇവയിൽ കാലാനുസൃതമായ മാറ്റങ്ങൾ വരുത്തേണ്ടത് അത്യാവശ്യവുമാണ്. എന്നാൽ സമകാലീന ഇന്ത്യൻ സാഹചര്യത്തിൽ ന്യൂനപക്ഷസമുദായത്തെ ഒറ്റപ്പെടുത്താനും ആക്രമിക്കാനും നിയമപരമായി സാധുത ലഭിക്കാനായി ഈ പ്രശ്നങ്ങളെ ഉപയോഗിക്കാനുള്ള സാധ്യതകളും നിലനിൽക്കുകയാണ്. ഏകീകൃത സിവിൽ കോഡിലേക്കുള്ള ബിജെപി ഗവൺമെൻറിൻറെ തിടുക്കം ഒരു 'ഏകീകൃത ഹിന്ദു കോഡി'ലേക്കുള്ള വഴിയായി മാറിയേക്കാം എന്നതിനാലാണ് സ്ത്രീപക്ഷത്ത് നിൽക്കുന്നവരും പുരോഗമനവാദികളും ഏകീകൃത സിവിൽ കോഡിനെ കണ്ണുംപൂട്ടി സ്വാഗതം ചെയ്യാൻ മടിക്കുന്നത്.\nഇതിനിടയിലാണ് മുസ്ലീം സ്ത്രീകളുടെ അഭിമാനത്തിനും അവകാശത്തിനുമായി എന്നവകാശപ്പെട്ട് 'മുസ്ലീം സ്ത്രീ വിവാഹാവകാശ സംരക്ഷണ ബിൽ' പാസ്സായിരിക്കുന്നത്. പ്രധാനമായും മുത്തലാഖ് ക്രിമിനൽ കുറ്റമാക്കുന്നതാണ് ഈ ബിൽ. മുത്തലാഖ് അസാധുവാക്കിക്കൊണ്ടുള്ള സുപ്രീം കോടതി വിധിയും ഗാർഹിക പീഡന വിരുദ്ധ നിയമവും നിലനിൽക്കുമ്പോൾ തന്നെ പാസ്സാക്കിയ പ്രത്യേക മുത്തലാഖ് നിയമം മുസ്ലീം സമുദായത്തെ ഓരം ചേർക്കാനുള്ള അജണ്ടയോട് ചേർന്ന് നിൽക്കാനുള്ള ചോദന പ്രകടിപ്പിക്കുന്നു എന്ന വിമർശനം ശക്തമാണ്. ലോക്സഭയില് പ്രതിപക്ഷ പാര്‍ട്ടികളെല്ലാം ഇക്കാര്യങ്ങള് ഉയര്‍ത്തി വലിയ പ്രതിഷേധങ്ങളും ഉയര്‍ത്തിയിരുന്നു. വിവാഹമെന്ന സിവിൽ വ്യവഹാരത്തിന്റെ അവസാനിപ്പിക്കലിനെ ക്രിമിനൽ കുറ്റമാക്കി, മറ്റൊരു മതവിഭാഗത്തിനുമില്ലാത്ത തരത്തില് മുസ്ലീം പുരുഷനെ കുറ്റവാളിയാക്കുന്ന സാഹചര്യമാണ് ഈ ബില് പാസ്സായത് വഴി നിലവില് വന്നിരിക്കുന്നത്.\nമുസ്ലീം സമുദായത്തിലെ വിവാഹമോചന രീതിയാണ് ത്വലാഖ്. തലാഖ് അൽ സുന്നത്ത്, ത്വലാഖ്-ഇ-ബിദ്ദത്ത് എന്നീ എന്ന വിവാഹമോചന രീതികളിൽ രണ്ടാമത്തേതാണ് നിയമപ്രകാരം നിരോധിച്ചിരിക്കുന്നത്. മുത്തലാഖ് അഥവാ ത്വലാഖ്-ഉൽ-ബിദ്ദത്ത് പ്രകാരം മൂന്ന് തവണ തലാഖ് എന്നുച്ചരിച്ച് ഭർത്താവിന് വിവാഹബന്ധം അസാധുവാക്കാം. മലയാളത്തിലാണെങ്കിൽ മൊഴി ചൊല്ലി, വേർപിരിച്ചു തുടങ്ങിയ പദപ്രയോഗങ്ങളാലോ എഴുതിയറിയിച്ചോ വിവാഹമോചനം നേടാം. ഇലക്ട്രോണിക് മാധ്യമങ്ങളിലൂടെ വാട്സാപ്പ് മെസേജ്, ഫോൺകോൾ എന്നിവയിലൂടെയും ഇത് ചെയ്യാം.\nത്വലാഖ്-അൽ-സുന്നത്ത് പ്രകാരം ഒന്നോ രണ്ടോ തവണ ത്വലാഖ് ചെയ്താൽ 'ഇദ്ദ' എന്ന കാലയളവ് തീരുന്നതിനു മുമ്പ് ബന്ധം പുന:സ്ഥാപിക്കാവുന്നതാണ്. (വിവാഹമോചനത്തിനോ ഭർത്താവിന്റെ മരണത്തിനോ ശേഷം, പുനർവിവാഹത്തിന് മുമ്പ് സ്ത്രീ ആചരിക്കേണ്ട നാല് മാസത്തിലധികമോ മൂന്ന് ആർത്തവചക്രത്തിനിടയിലോ ഉള്ള ദിവസങ്ങളാണ് ഇദ്ദ). ഈ കാലയളവ് കഴിഞ്ഞും ഭർത്താവ് ത്വലാഖ് പിൻവലിക്കുന്നില്ലെങ്കിൽ അത് വിവാഹത്തെ അസാധുവാക്കും.\nമൂന്ന് തവണ ത്വലാഖ് ചെയ്താൽ പിന്നീട് സ്ത്രീ മറ്റൊരാളെ വിവാഹം ചെയ്ത് അതിൽ നിന്ന് വിവാഹമോചനം നേടിയാൽ മാത്രമേ അവർക്ക് ഒരുമിച്ച് ജീവിക്കാനാകൂ. വാക്കാലോ ഫോണിലൂടെയോ സന്ദേശത്തിലൂടെയോ അടിയന്തിരമായി ചെയ്യാവുന്ന, പിൻവലിക്കാനാകാത്ത ഈ രീതിയാണ് സുപ്രീം കോടതി നേരത്തേ ഭരണഘടനാവിരുദ്ധമായി പ്രഖ്യാപിച്ചിട്ടുള്ളത്.\nചീഫ് ജസ്റ്റിസ് ജെ.എസ് കെഹാറിൻറെ അധ്യക്ഷതയിലുള്ള സുപ്രീം കോടതി ഭരണഘടനാ ബെഞ്ച് 2017 ഓഗസ്റ്റിലാണ് ഒരു ഭൂരിപക്ഷ വിധിയിലൂടെ മുത്തലാഖ് ഭരണഘടനാ വിരുദ്ധമായി പ്രഖ്യാപിച്ചത്. മുത്തലാഖ് വഴി വിവാഹമോചിതയായ ഉത്തർപ്രദേശിലെ സൈറ ബാനു, ഭർത്താവ് റിസ്വാൻ അഹമ്മദിനെതിരെ നൽകിയ പരാതിയിലാണ് വിധി വന്നത്. ആർട്ടിക്കിൾ 14 പ്രകാരമുള്ള, നിയമത്തിനു മുന്നിലെ തുല്യതയെന്ന മൗലികാവകാശം ലംഘിക്കുന്നതാണ് മുത്തലാഖ് എന്നും കോടതി നിരീക്ഷിച്ചിരുന്നു.\nമുസ്ലീം വ്യക്തിനിയമത്തിലെ സ്ത്രീകളുടെ അവകാശവുമായി ബന്ധപ്പെട്ട് ഏറ്റവും അധികം ചർച്ചകൾ ഉയർത്തിക്കൊണ്ട് വന്നത് ഷാബാനു ബീഗത്തിൻറെ കേസാണ്. മുഹമ്മദ് അഹമ്മദ് ഖാനെന്ന ഭർത്താവ് മൂന്ന് തവണ ത്വലാഖ് ചൊല്ലിപ്പിരിഞ്ഞതിനു ശേഷം ജീവനാംശം ലഭിക്കാനാണ് അവർ കോടതിയെ സമീപിച്ചത്. മുസ്ലീമായ തനിക്ക് ശരിയത്ത് നിയമമാണ് ബാധകമെന്നും ക്രിമിനൽ നടപടി നിയമത്തിലെ ജീവനാംശം സംബന്ധിക്കുന്ന 125 -ാം വകുപ്പ് ബാധകമല്ലെന്നുമുള്ള മുഹമ്മദ് ഖാൻറെ വാദം കോടതി തള്ളി. വ്യക്തിനിയമപ്രകാരം ത്വലാഖ് ചൊല്ലി ബന്ധം വേർപ്പെടുത്തിയാലും മുസ്ലീം സ്ത്രീകൾക്ക് ജീവനാംശത്തിന് അർഹതയുണ്ടെന്ന വിധിപ്രസ്താവം രാജ്യത്ത് വ്യക്തി നിയമങ്ങളേയും ഏകീകൃത സിവിൽ കോഡിനേയും സംബന്ധിക്കുന്ന വലിയ ചർച്ചകൾക്ക് വഴി തെളിച്ചിരുന്നു. മതസ്വാതന്ത്യം മുൻനിർത്തി മുസ്ലീം പുരോഹിത വര്‍ഗ്ഗത്തിന്റെ നേതൃത്വത്തില് അന്ന് നടന്ന വലിയ എതിർപ്പുകളുടെ ഫലമായി ക്രിമിനൽ നടപടി ക്രമം 125 -ാം വകുപ്പിൽ നിന്നും മുസ്ലീം പുരുഷനെ ഒഴിവാക്കുന്ന ഒരു നിയമം പാസ്സാക്കപ്പെട്ടു. രാജീവ് ഗാന്ധി സർക്കാർ പാസ്സാക്കിയ മുസ്ലീം വുമൺസ് പ്രൊട്ടക്ഷൻ ആക്ട് (പ്രൊട്ടക്ഷൻ ഓഫ് റൈറ്റ്സ് ഓൺ ഡിവോഴ്സ് ആക്ട് 1986) ഇദ്ദ കാലാവധി വരെ മാത്രം മുൻഭർത്താവ് ജീവനാംശം നൽകിയാർ മതിയെന്നുള്ള സംവിധാനം കൊണ്ട് വന്നു. വ്യക്തി നിയമത്തെ സംരക്ഷിക്കുക വഴി മുസ്ലീം പുരുഷനെ രക്ഷിക്കുകയും സ്ത്രീയെ ദുരിതത്തിൽ തുടരാൻ സഹായിക്കുകയും ചെയ്യുകയായിരുന്നു അന്ന് സർക്കാർ. നരേന്ദ്ര മോദി സര്‍ക്കാരിലെ നിയമമന്ത്രി രവി ശങ്കര് പ്രസാദ് ഇന്നലെ ബില് പാസാക്കുന്ന വേളയില് ഉദ്ധരിച്ചതും ഇതുമായി ബന്ധപ്പെട്ട ഒരു വാചകമാണ്; താന് മോദി സര്‍ക്കാരിലെ മന്ത്രിയാണ്, രാജീവ് ഗാന്ധി സര്‍ക്കാരിലെ അല്ല, എന്നും മുസ്ലീം സ്ത്രീകളെ സംരക്ഷിക്കലാണ് തങ്ങളുടെ ലക്ഷ്യമെന്നും.\n•മുത്തലാഖ് ബില്ലും കേന്ദ്രസർക്കാരും\n2017 ഓഗസ്റ്റിൽ ഭരണഘടനയുടെ ആർട്ടിക്കിൾ 14, 21 എന്നിവയ്ക്ക് വിരുദ്ധമാണെന്ന് പ്രഖ്യാപിച്ചു കൊണ്ടുള്ള സുപ്രീം കോടതി വിധി വന്നു. 2018 സെപ്തംബറിൽ മുത്തലാഖ് നിയമവിരുദ്ധമാക്കിക്കൊണ്ടുള്ള ഒരു ഓർഡിനൻസ് കേന്ദ്രസർക്കാർ പാസ്സാക്കിയിരുന്നു. പാർലമെൻറിന്റെ ശീതകാലസമ്മേളനം ആരംഭിച്ചതോടെ ഡിസംബർ 27 ന് ലോക്സഭയിൽ ബിൽ അവതരിപ്പിച്ചു. സുപ്രീം കോടതി വിധിക്ക് ശേഷവും 430 മുത്തലാഖ് കേസുകൾ സർക്കാരിന്റെ ശ്രദ്ധയിൽ പെട്ടിട്ടുണ്ടെന്നാണ് കേന്ദ്രനിയമ മന്ത്രി രവിശങ്കർ പ്രസാദ് ബിൽ അവതരിപ്പിച്ചു കൊണ്ട് അവകാശപ്പെട്ടത്. കോൺഗ്രസ്, സിപിഎം, മുസ്ലീം ലീഗ്, ആർഎസ്പി, ബിജെഡി, എഐഎംഐഐം തുടങ്ങി 11 കക്ഷികൾ ബില്ലിനോടുള്ള എതിർപ്പ് പ്രകടിപ്പിച്ചപ്പോൾ 245 സഭാംഗങ്ങൾ അനുകൂലിച്ച് വോട്ട് ചെയ്തു. മുത്തലാഖ് ചൊല്ലുന്ന പുരുഷന് ജയിൽശിക്ഷ നൽകുന്ന വ്യവസ്ഥ ഭരണഘടന മൂല്യങ്ങളുടെ ലംഘനമാണെന്ന് ചൂണ്ടിക്കാട്ടിയാണ് 10 പ്രതിപക്ഷ കക്ഷികൾ സഭ ബഹിഷ്കരിക്കുകയും ചെയ്തു. പോരായ്മകൾ പരിഹരിക്കാനായി ബില് പാർലമെൻറിൻറെ സംയുക്ത സെലക്ട് കമ്മിറ്റിക്ക് വിടണമെന്ന നിർദ്ദേശവും സർക്കാർ പരിഗണിച്ചില്ല.\nരണ്ടാം മോദി സര്‍ക്കാര് മൂന്നാമൂഴത്തില് ആ ബില് ലോക്സഭയില് പാസ്സാക്കിയെടുത്തു. എല്ലാ എതിര്‍പ്പുകളും ബഹളങ്ങളും നിലനില്‍ക്കെ തന്നെ. കേരളത്തില് നിന്നുള്ള എംപിമാരായ എന്.കെ പ്രേമചന്ദ്രനും, പി.കെ കുഞ്ഞാലിക്കുട്ടിയും ശശി തരൂരും മുത്തലാഖ് ബില്ലിനെതിരെ കൊണ്ട് വന്ന പ്രമേയം ഏഴു മണിക്കൂറോളമാണ് സഭ ചര്‍ച്ച ചെയ്തത്. ഒടുവില് 82 പേരുടെ എതിര്‍പ്പിന് മേല് വന്ന 303 പേരുടെ അനുകൂല വോട്ടില് ബില് പാസാക്കുകയായിരുന്നു. ബിജെപി സഖ്യകക്ഷിയായ ജനതാദള് (യുണൈറ്റഡ്), കോണ്‍ഗ്രസ്, കേരള കോണ്‍ഗ്രസ്, ഡിഎംകെ, എന്‍സിപി, ആര്‍എസ്‌പി, എന്‍സിപി തുടങ്ങിയ പാര്‍ട്ടികളൊക്കെ ബില്ലിനോട് പ്രതിഷേധിച്ച് സഭ ബഹിഷ്കരിക്കുകയാണ് ചെയ്തത്. പക്ഷേ മുസ്ലീം ലീഗ്, സിപിഎം, എഐഎംഐഎം എന്നിവരൊക്കെ അവസാനം വരെ വിവിധ വ്യവസ്ഥകളോടുള്ള പ്രതിഷേധം സഭയ്ക്കകത്ത് പ്രകടിപ്പിച്ച് കൊണ്ടിരുന്നു. പ്രതിപക്ഷത്തിന്‍റെ എല്ലാ ഭേദഗതി നിര്‍ദ്ദേശങ്ങളും വോട്ടിനിട്ട് തള്ളിയാണ് സര്‍ക്കാര് ബില്ല് പാസാക്കിയെടുത്തത്. അതോടെ മുസ്ലീം പുരുഷന് മേല് പ്രത്യേകമായി തൂങ്ങി നില്‍ക്കുന്ന ഒരു കുറ്റവാളി സാധ്യതയ്ക്ക് നിയമപരമായ സാധുതയായി.\n•എന്തൊക്കെയാണ് മുത്തലാഖ് ബില്ലിൽ\n*മുസ്ലീം സ്ത്രീ വിവാഹാവകാശ സംരക്ഷണ നിയമം 2019 പ്രകാരം ഒറ്റയടിക്കുള്ള മുത്തലാഖ് അസാധുവും കുറ്റകരവുമാണ്. എഴുത്തോ ഇലക്ട്രോണിക് മാധ്യമങ്ങളിലൂടെയുള്ളതോ ഇതിൽ പെടും.\n*മുത്തലാഖ് ചൊല്ലുന്ന പുരുഷന് മൂന്ന് വർഷം വരെ തടവും പിഴയും ലഭിക്കാം. വാറൻറില്ലാതെ പോലീസിന് അറസ്റ്റ് ചെയ്യാനാകുന്ന കുറ്റകൃത്യമാണ് ഇത്. വിവാഹമോചനം ചെയ്യപ്പെട്ട സ്ത്രീയോ അവളുടെ രക്ത ബന്ധത്തിലുള്ളവരോ നൽകുന്ന വിവരത്തിൻമേൽ പോലീസിന് നടപടിയെടുക്കാം.\n*ത്വലാക്ക് ചെയ്യപ്പെട്ട സ്ത്രീയുടെ ഭാഗം കേട്ടതിന് ശേഷം ജാമ്യം നൽകണമെന്ന് മജിസ്ട്രേറ്റിന് തോന്നിയാല് മാത്രം ജാമ്യം നല്‍കാം. ത്വലാഖ് ചെയ്യപ്പെട്ട സ്ത്രീയുടെ അനുമതിയുണ്ടെങ്കിലും ജാമ്യം നല്‍കാം.\n*സ്ത്രീക്ക് കൂടി സമ്മതമാണെങ്കിൽ നിയമപരമായ വ്യവഹാരങ്ങൾ ഒഴിവാക്കി തർക്കം പരിഹരിക്കാവുന്നതാണ്. ഇതിലെ ഉപാധികളും നിബന്ധനകളും തീരുമാനിക്കുന്നതും മജിസ്ട്രേറ്റ് തന്നെയാകും. ഭാര്യയുടേയും ഭര്‍ത്താവിന്‍റേയും സമ്മതത്തോടെ ഒത്തുതീര്‍പ്പ് അനുവദനീയമാണ്.\n*ത്വലാഖ് ചെയ്യപ്പെട്ട സ്ത്രീക്കും അവളുടെ കുട്ടിക്കും ഭർത്താവിൽ നിന്ന് ജീവനാംശം ആവശ്യപ്പെടാം. ഈ തുക എത്രയായിരിക്കണമെന്ന തീരുമാനവും മജിസ്ട്രേറ്റിൻറെ പരിധിയിലുള്ളതാണ്.\n*ത്വലാഖ് ചെയ്യപ്പെട്ട സ്ത്രീക്ക് അവളുടെ പ്രായപൂർത്തിയാകാത്ത കുട്ടിയെ കൂടെ നിർത്താനുള്ള അവകാശം ചോദിക്കാം. എങ്ങനെയായിരിക്കണം കുട്ടിയുടെ സംരക്ഷണം എന്നതിലെ തീരുമാനം മജിസ്ട്രേറ്റിന്റേതാണ്.\nവിവാഹവും അതിനോട് ബന്ധപ്പെട്ട കാര്യങ്ങളും വ്യക്തി നിയമത്തിൻറെ പരിധിയിൽ ആയിരിക്കുമ്പോൾ തന്നെ വിവാഹമോചനം ക്രിമിനൽ കുറ്റമാക്കുന്നു എന്നതാണ് ബിൽ വിമർശിക്കപ്പെടാനുള്ള പ്രധാന കാരണം. ഇന്ത്യൻ സമൂഹത്തിലെ വിവാഹ മോചനത്തോടുള്ള അകൽച്ച നിലനിർത്താൻ മാത്രമേ ഈ നിയമം കാരണമാകൂ. വിവാഹമോചനം പുരുഷന്3വർഷം ജയിൽ ശിക്ഷയുടെ സാധ്യത ഉണ്ടാക്കുന്ന ഒന്നായാൽ മുത്തലാഖ് ചെയ്യുക എന്നതൊഴികെ മറ്റെല്ലാ പീഡനങ്ങളും സ്ത്രീ തന്നെ അനുഭവിക്കേണ്ടി വരും. ത്വലാഖ് എന്ന് മൂന്ന് വട്ടം ഉച്ചരിക്കാത്ത പക്ഷം നിയമത്തിൽ നിന്ന് ഭർത്താവിന് വിടുതലുണ്ട്. അത് ചെയ്യാതെ വിവാഹബന്ധത്തിൽ സ്ത്രീ ആവശ്യപ്പെടുന്ന കാര്യങ്ങൾ എല്ലാം നൽകാതിരിക്കാനും വീട്ടിൽ നിന്നിറക്കിവിടാനുമുള്ള സാധ്യതകളെ നിയമം എവിടെയും പരിഗണിക്കുന്നില്ല.\nമറ്റെല്ലാ മതവിശ്വാസികളിൽ നിന്നും വിഭിന്നമായി മുസ്ലീം പുരുഷന്3വർഷം ജയിൽ ശിക്ഷ നൽകുമെന്നത് ഭരണഘടന വിഭാവനം ചെയ്യുന്ന സമത്വത്തിന് വിരുദ്ധമാണെന്നും ചൂണ്ടിക്കാണിക്കപ്പെടുന്നു. വിവാഹത്തിനകത്ത് പുരുഷൻ ചെയ്യുന്ന അക്രമങ്ങളെ ഗാർഹിക പീഡന നിരോധന നിയമത്തിന്റെ പരിധിയിൽ നേരിടാമെന്നിരിക്കെയാണ് വിവാഹമോചനം നടത്തിയാൽ ജയിൽ ശിക്ഷ എന്ന നിയമം ഒരു വിഭാഗം പൗരൻമാർക്ക് മാത്രം ബാധകമാക്കുന്നത്.\nത്വലാഖ് ചെയ്യപ്പെട്ട ഭാര്യക്ക് ജീവനാംശം ആവശ്യപ്പെടാനുള്ള വകുപ്പ് ബില്ലിലുണ്ട്. അതേ സമയം ത്വലാഖ് ചെയ്ത പുരുഷന്3വർഷം ജയിൽ ശിക്ഷയും. തടവിലാകുന്ന ഭർത്താവിന് എങ്ങനെ ജീവനാംശം നൽകാനാകുമെന്നത് വൈരുദ്ധ്യമാണ്. തടവിനൊപ്പം പിഴയും ഭർത്താവിന് നൽകണമെന്ന് പറയുന്ന ബിൽ അത് എത്രയാണെന്ന കാര്യത്തിൽ നിശബ്ദമാണ്.\nത്വലാഖ് എന്ന്3വട്ടം ഉച്ചരിച്ചാൽ അത് വിവാഹമോചനം ആകുന്നില്ല എന്ന് സുപ്രീം കോടതി വിധി തന്നെ വ്യക്തമാക്കിയിട്ടുള്ളതാണ്. പുതിയ ബിൽ അനുസരിച്ചും മുത്തലാഖ് അസാധുവാണ്. അങ്ങനെയെങ്കിൽ മുത്തലാഖ് ചൊല്ലിയാലും വിവാഹം നിലനിൽക്കും. പുരുഷന് തടവ്ശിക്ഷ ലഭിക്കാൻ പോകുന്ന, അയാൾ ചെയ്തു എന്ന് നിയമം പറയുന്ന കുറ്റം യഥാർത്ഥത്തിൽ നടന്നിട്ടില്ല. അവർ ഭാര്യാഭർത്താക്കൻമാരാണ്. സാങ്കേതികമായ വാക്കുകളുടെ ഉച്ചാരണമാണ് കുറ്റകരമായി ബില്ലിൽ പറയുന്നത്. ഈ അവ്യക്തത ബില്ലിൽ നിലനിൽക്കുകയാണ്.\nമുസ്ലീം സ്ത്രീക്ക് വിവാഹമോചനവുമായി ബന്ധപ്പെട്ടുള്ള പ്രശ്നങ്ങളെ അഭിസംബോധന ചെയ്ത് പരിഹാരം നൽകുന്നതിൽ സർക്കാർ അവകാശപ്പെടുന്ന തരം ഇടപെടലിന് മുസ്ലീം സ്ത്രീ വിവാഹാവകാശ സംരക്ഷണ നിയം 2019 പ്രാപ്തമല്ല എന്നാണ് വ്യക്തമാകുന്നത്. അവൾക്ക് വിവാഹമോചനം സ്വന്തം നിലയ്ക്ക് നടത്താനാകുന്ന വകുപ്പുകൾ ഈ നിയമത്തിലുമില്ല. ഒരു തവണ വിവാഹമോചനം നടത്തിയാൽ അതേ പുരുഷൻ വീണ്ടും ആ സ്ത്രീയെ വിവാഹം കഴിക്കണമെങ്കിൽ മുസ്ലീം വ്യക്തി നിയമപ്രകാരം നികാഹ് ഇൽ ഹലാല അനുഷ്ടിക്കണം. അതായത് മറ്റൊരു പുരുഷൻ അവളെ വിവാഹം ചെയ്ത് ത്വലാഖ് ചൊല്ലണം. ഈ നിബന്ധനയെ പറ്റിയും മുത്തലാഖ് ബിൽ ഒന്നും പറയുന്നില്ല.\nകുടുംബത്തിനകത്ത് സ്ത്രീയുടെ നിലനിൽപ്പിനെ കൂടുതൽ സങ്കീർണ്ണമാക്കുന്ന തരത്തിലാണ് ഈ ബില്ലിലെ വ്യവസ്ഥകൾ. ഇന്ത്യയിൽ മറ്റ് മതവിഭാഗങ്ങളിലെ സ്ത്രീകൾക്കും വിവാഹമോചനം അത്ര സുഗമമായ പ്രക്രിയയല്ല. വിവാഹം, വിവാഹമോചനം തുടങ്ങിയവയിൽ രാജ്യത്തെ സ്ത്രീകൾക്ക് സ്വയംനിർണ്ണയാവകാശം ലഭിക്കുന്ന പദ്ധതികളാണ് സർക്കാർ ആസൂത്രണം ചെയ്യേണ്ടത്.\nAlso Read: ഇന്ത്യയിലെ മുസ്ലിം സ്ത്രീകൾ നേരിടുന്ന ഏറ്റവും വലിയ പ്രശ്നം മുത്തലാഖ് ആണെന്ന രീതിയിൽ അവതരിപ്പിക്കുന്നതിന് പിന്നിൽ ചില രാഷ്ട്രീയ താൽപ്പര്യങ്ങളുണ്ട്\n2019 narendra modi ravi shankar prasad THE MUSLIM WOMEN PROTECTION OF RIGHTS ON MARRIAGE BILL


പിണറായി വിജയനുമായുള്ള ബന്ധത്തെ കുറിച്ച് ചോദിക്കാന് ചാനലുകളും പത്രങ്ങളുമൊക്കെ വിളിച്ചിരുന്നു: ജയകൃഷ്‌ണന് | Akhil Marar|CM Pinarayi Vijayan|jayakrishnan|Mohanlal\nHome/Cinema/പിണറായി വിജയനുമായുള്ള ബന്ധത്തെ കുറിച്ച് ചോദിക്കാന് ചാനലുകളും പത്രങ്ങളുമൊക്കെ വിളിച്ചിരുന്നു: ജയകൃഷ്‌ണന്\nപിണറായി വിജയനുമായുള്ള ബന്ധത്തെ കുറിച്ച് ചോദിക്കാന് ചാനലുകളും പത്രങ്ങളുമൊക്കെ വിളിച്ചിരുന്നു: ജയകൃഷ്‌ണന്\nനടന് മോഹന്‍ലാലാണ് ആദ്യമായി ഇക്കാര്യം പുറത്തറിയിച്ചത്\nSep 15, 2021, 11:12 pm IST\nതിരുവനന്തപുരം: മുഖ്യമന്ത്രി പിണറായി വിജയന് വിളിച്ച് വിശേഷം ചോദിക്കുന്ന ഒരു നടനേയുള്ളൂ. നടന് മോഹന്‍ലാലാണ് ആദ്യമായി ഇക്കാര്യം പുറത്തറിയിച്ചത്. എന്നാൽ മോഹൻലാൽ നടന്റെ പേര് വെളിപ്പെടുത്തിയിരുന്നില്ല. തുടര്‍ന്ന് സംവിധായകന് അഖില് മാരാരാണ് ‘വിജയനാ എന്തൊക്കെയുണ്ടെടോ പറ’… എന്ന് പിണറായി വിജയന് വിളിക്കുന്ന ആ നടന് ജയകൃഷ്‌ണന് ആണെന്ന് പുറംലോകത്തെ അറിയിച്ചത്.\nഇപ്പോൾ, ജയകൃഷ്‌ണന് തന്നെ പിണറായി വിജയനുമായുള്ള തന്റെ ബന്ധം വെളിപ്പെടുത്തുകയാണ്. ചാനലുകളും പത്രങ്ങളുമൊക്കെ വിളിച്ചിട്ടും മുഖ്യമന്ത്രിയുമായുള്ള ബന്ധത്തെക്കുറിച്ച് ഒന്നും പറയാതിരുന്നതിന് കാരണവും നടൻ വ്യക്തമാക്കുന്നു.\n‘ഒരുപാട് പേര് ഇതേക്കുറിച്ച് ചോദിക്കാന് എന്നെ ഇന്റര്‍വ്യൂവിന് വിളിച്ചിരുന്നു. ചാനലുകളും പത്രങ്ങളുമൊക്കെ വിളിച്ചിട്ടും ഞാന് മനപൂര്‍വം ഒന്നും പറഞ്ഞില്ല. വളരെ വ്യക്തിപരമായ ഒരു റിലേഷന്‍ഷിപ്പാണ് എനിക്ക് അദ്ദേഹവുമായുള്ളത്. വളരെ സ്വകാര്യമായി സൂക്ഷിച്ചിരുന്ന ഒന്ന്. എന്റെ ഒരു സുഹൃത്ത് ഫേസ്ബുക്കിലിട്ട് അത് വൈറലാക്കിയതാണ്. ഒരു കാര്യം പറയാം, ഞാന് ഒരുപാട് സ്നേഹിക്കുന്ന, ആരാധിക്കുന്ന, ഒരുപാട് ബഹുമാനിക്കുന്ന എന്റെ ജ്യേഷ്‌ഠ സഹോദരനാണ് പിണറായി വിജയന്. ജീവിതത്തില് പല കാര്യങ്ങളും ഞാന് അദ്ദേഹത്തില് നിന്ന് പഠിക്കുന്നുണ്ട്, പഠിച്ചിട്ടുണ്ട്. വാക്കുകള്‍ക്കതീതമായ ബന്ധമാണ്’. ജയകൃഷ്ണൻ പറഞ്ഞു.\nAkhil Marar CM Pinarayi Vijayan jayakrishnan Mohanlal\nസോനു സൂദിന്റെ ഓഫിസുകളിൽ ആദായ നികുതി വകുപ്പ് പരിശോധന


ഉത്സവം വെറും ധൂര്‍ത്ത് മാത്രമോ..??? - News4Kerala\nHome » News » ഉത്സവം വെറും ധൂര്‍ത്ത് മാത്രമോ..???\tഉത്സവം വെറും ധൂര്‍ത്ത് മാത്രമോ..???\nമകരം തുടങ്ങി.. ഉത്സവകാലവും.\nലോകത്തിന്റെ സാംസ്കാരിക തലസ്ഥാനം എന്ന് തന്നെ വിളിക്കാവുന്ന, സാംസ്കാരിക കേരളം എന്ന് വിശേഷിപ്പിക്കപ്പെടുന്ന കേരളത്തിന്റെ മാത്രം പ്രത്യേകതയാണ് ഉത്സവങ്ങളും അതോടനുബന്ധിച്ചുള്ള ആഘോഷങ്ങളും. ആന എഴുന്നള്ളിപ്പും മേളവും അതോടു അനുബന്ധിച്ചുള്ള കലകളും എല്ലാം ആ ആഘോഷത്തില് പ്രമുഖ പങ്കു വഹിക്കുന്നു. ഉത്സവകാലത്ത് കാറ്റിനൊപ്പം ദൂരെ നിന്ന് സഞ്ചരിച്ചെത്തുന്ന ചെണ്ടക്കോലിന്റെയും ആനചങ്ങലയുടെയും ശബ്ദം ഏതൊരു സാധാരണ മലയാളിയുടെയും ഹൃദയത്തെ തുടിപ്പിക്കുകയും ചെയ്യും. ലോകത്തിന്റെ ഏതു കോണിലായാലും ഉത്സവകാലത്ത് നാട്ടിലെത്തുവാന് ആഗ്രഹിക്കാത്ത ഒരു മലയാളിയും ഉണ്ടാകില്ല മാത്രമല്ല ലോകത്തോട് തങ്ങളുടെ നാട്ടിലെ ഉത്സവാഘോഷങ്ങളെ കുറിച്ച് പറയാന് മലയാളിക്ക് നൂറു നാവുമാണ്.\nകന്യാകുമാരി മുതല് കാസര്‍ഗോഡ് വരെ നീണ്ടു കിടക്കുന്ന ദൈവത്തിന്റെ സ്വന്തം നാടായ കേരളത്തില് ആയിരക്കണക്കിന് ചെറുതും വലുതുമായ ക്ഷേത്രങ്ങള് ഉണ്ട്…. അതില് അന്തിത്തിരി മാത്രം കത്തിക്കുന്ന കുടുംബ ക്ഷേത്രങ്ങള് മുതല് മഹാക്ഷേത്രങ്ങള് വരെയുണ്ട്. ഈ ക്ഷേത്രങ്ങളില് എല്ലാം ഒരു തരത്തില് അല്ലെങ്കില് മറ്റൊരു തരത്തില് ഉത്സവങ്ങള് ആഘോഷിക്കപ്പെടാറുണ്ട്. കാരണം, ഏതൊരു ക്ഷേത്രത്തിന്റെയും അവിഭാജ്യ ഘടകമാണ് ഉത്സവങ്ങള്. ക്ഷേത്രത്തിന്റെയും ക്ഷേത്രത്തോട് അനുബന്ധിച്ച് ജീവിക്കുന്ന ഭക്തരുടെയും ക്ഷേത്രം സ്ഥിതി ചെയ്യുന്ന പ്രദേശത്തിന്റെയും ഐശ്വര്യ വര്‍ദ്ധനവിന് കൂടിയാണ് ക്ഷേത്രങ്ങളില് ഉത്സവങ്ങള് നടത്തപ്പെടുന്നതും. മറ്റുള്ള ദിവസങ്ങളെ അപേക്ഷിച്ച് ഉത്സവകാലത്ത് പല പ്രത്യേക ചടങ്ങുകളും ആഘോഷങ്ങളും ഉത്സവകാലത്ത് ഉണ്ടാകാറുണ്ട്.\nപ്രതിദിനമുള്ള പൂജകള് എളിയ തരത്തില് ഉള്ളതാണെങ്കിലും ആണ്ടു തോറുമുള്ള ഉത്സവങ്ങള് ക്ഷേത്രങ്ങള് ഗംഭീരമായി ആഘോഷിക്കുന്നു. ഈ അവസരത്തില് നാട്ടുകാരെല്ലാം യോജിച്ചു പ്രവര്‍ത്തിക്കും. ഭക്തന്മാര് നേര്ന്നിട്ടുള്ള വഴിപാടുകളും ഉത്സവത്തിന് മാറ്റ് കൂട്ടും മാത്രമല്ല ഉത്സവകാലത്ത് പല വിധ വ്രതങ്ങളും വഴിപാടുകളും അനുഷ്ടിക്കും. അതെല്ലാം ആ ക്ഷേത്രവുമായി ബന്ധപ്പെട്ടു നില്‍ക്കുന്ന ജനങ്ങളുടെ ആത്മാവിനെ സ്പര്‍ശിക്കുന്നവയാണ്. ഉത്സവകാലത്തു ജനങ്ങള് പല വിധ വിനോദങ്ങളിലും ഏര്‍പ്പെടുന്നു. ഭഗവാനെ പ്രീതിപ്പെടുത്തുന്നതിനായി മാത്രം ചില കലകള് അരങ്ങേറും, പുതിയവ കണ്ടെത്തും.. നിമിത്ത പൂജയെ അടിസ്ഥാനപ്പെടുത്തി ആണ് ഉത്സവങ്ങള് നടത്തപ്പെടുക പത്തു മുതല് പതിനഞ്ചു വരെ ദിവസം നീണ്ടും നില്‍ക്കുന്ന ഉത്സവങ്ങളും ഉണ്ട്. ചില ക്ഷേത്രങ്ങളില് ഒന്നില് കൂടുതല് ഉത്സവങ്ങളും ഒരു വര്ഷം ഉണ്ടാകാറുണ്ട്.. (ഉദാഹരണത്തിന് തൃപ്പൂണിത്തുറ പൂര്‍ണത്രയീശ ക്ഷേത്രം). ഉത്സവത്തിലെ മുഖ്യമായ ഒരംശം ദേവന്റെ വിഗ്രഹം എഴുന്നള്ളിച്ചു പ്രധാന സ്ഥലങ്ങളില് കൂടി കൊണ്ട് പോകുക എന്നുള്ളതാണ്. രാവിലെയും വൈകിട്ടും ഇത് പതിവുണ്ട്. അതിന് പ്രത്യേകമായ ചില ആഡംബരങ്ങള് ഉണ്ട്. വിശേഷപ്പെട്ട വസ്ത്രാഭാരണങ്ങള് വേണം, സഞ്ചാര യോഗ്യമായി കരുതുന്ന ആന, കുതിര മുതലായ മൃഗാദികളെയും അണി യിച്ചൊരുക്കും.\nഅങ്ങനെ ഭക്തന്റെ ശരീരത്തെയും മനസിനെയും ആത്മാവിനെയും ക്ഷേത്രം സ്ഥിതി ചെയ്യുന്ന ദേശത്തെയും പവിത്രീകരിച്ചും ആഘോഷത്തില് ആറാടിച്ചും ഓരോ ഉത്സവവും സമംഗളം പര്യവസാനിക്കുന്നു. വീണ്ടും അടുത്ത ഉത്സവത്തിനായി ദേശം കാത്തിരിക്കുകയും ചെയ്യുന്നു..\nഅര്‍മേഭ്യോ ഹസ്തിപം ജവായാശ്വപം പുഷ്ട്യൈ ഗോപാലം…….. (യജുര്‍വേദം അദ്ധ്യായം 30, മന്ത്രം 11)\nനീണ്ട നടപ്പിനു വേണ്ടി ഒരു ആനപ്പാപ്പാനും വേഗത്തിനു വേണ്ടി ഒരു ആശ്വപനും പോഷണത്തിനായി ഒരു ഗോപാലനും …………..എന്ന് തുടങ്ങുന്ന മന്ത്രം ആണിത്. ഇതില് നിന്ന് മനസിലാകുന്നത്, മനുഷ്യനും ആനയും തമ്മിലുള്ള ബന്ധം ഇന്നോ ഇന്നലെയോ തുടങ്ങിയതല്ലെന്നും വേദകാലത്ത് മുതല് വന്യമൃഗം ആയ ആനയെ മെരുക്കി മനുഷ്യന് തന്റെ ആവശ്യങ്ങള്‍ക്കായി ഉപയോഗിക്കുന്നുണ്ടെന്നുമാണ്. മഹാഭാരത യുദ്ധത്തില് പാണ്ഡവപക്ഷത്ത് ഏഴ്, കൌരവപക്ഷത്ത് പതിനൊന്ന് ഇങ്ങനെ ആകെ 18 അക്ഷൌഹിണിപ്പട പങ്കെടുത്തിരുന്നു എന്ന് പറയുന്നു. അതായത് മൊത്തം 393660 ആനകള് (ഒരു അക്ഷൌഹിണിയില് ഉള്ളത് 21870 ആനകള്) യുദ്ധത്തില് പങ്കെടുത്തു. അവയെല്ലാംചത്തൊടുങ്ങുകയും ചെയ്തു. സഹസ്രാബ്ദങ്ങള്‍ക്കു ശേഷം നടന്ന ഘോറിയുമായുള്ള യുദ്ധത്തില് പ്രിത്വിരാജ് ചൗഹാന്റെ സേനയില് ഉണ്ടായിരുന്നത് മൂവായിരത്തോളം ആനകള്. അങ്ങനെ യുദ്ധത്തിനായി മാത്രം ആനകളെ ഉപയോഗിച്ചിരുന്ന ഒരു കാലവും ഭാരതത്തിനുണ്ടായിരുന്നു. ഭാരതത്തിലെ കേള്‍വികേട്ട പല മഹാക്ഷേത്രങ്ങളുടെയും നിര്മിതിക്കാവശ്യമായ ഭീമാകാരങ്ങളായ കല്ലുകള് വലിച്ചു കൊണ്ട് പോകുന്നതിനു ഉപയോഗിച്ചിരുന്നതും ആനകളെ ആയിരുന്നു എന്ന് പറയപ്പെടുന്നു. കുറച്ചു കാലം മുമ്പ് വരെ, കേരളത്തിലെ കാടുകള് വെട്ടിത്തെളിക്കുമ്പോള് തടി വലിക്കാന് ഉപയോഗിച്ചിരുന്നതും ആനകളെ തന്നെ. ഇപ്പോഴും കുറച്ചൊക്കെ അവയെ ഉപയോഗിക്കുന്നു.\nഉത്സവത്തിന്റെ ആധ്യാത്മിക ഗുണവും ഭൌതിക ഗുണവും മുകളില് വിവരിച്ചു കഴിഞ്ഞു. ഇനി അതിന്റെ സാംസ്കാരിക ഗുണം എന്തൊക്കെയാണെന്ന് പരിശോധിക്കാം.\nകേരളത്തിലെ വാദ്യ കലകളുടെയും മറ്റിതര കലകളുടെയും വളര്‍ച്ചക്ക് ഉത്സവങ്ങള് പ്രമുഖ പങ്കു വഹിക്കുന്നുണ്ട്. അതില് ആനപ്പൂരത്തിനുള്ള പങ്കും അദ്വിതീയം. ഒരു പക്ഷെ വിവിധങ്ങളായ വാദ്യങ്ങളുടെയും അതിന്റെ വിവിധ തരത്തിലുള്ള പരീക്ഷണങ്ങളുടെയും പ്രചാരണത്തിന്റെയും, അതിലേക്കു കടന്നു വരുന്ന പുതു തലമുറകളുടെയും ഒരു കാരണം തന്നെ ഉത്സവത്തെ മുന് നിര്‍ത്തിയാനെന്നു കാണാം. മാത്രമല്ല, ഉത്സവത്തിനായി കൊണ്ട് കാലാകാലങ്ങളായി പുതിയ തരം കലകളും വാദ്യങ്ങളും കണ്ടുപിടിക്കപ്പെടുന്നുണ്ട്. അവയെല്ലാം തന്നെ പൊതുജനങ്ങള് രണ്ടു കയ്യും നീട്ടി സ്വീകരിക്കുന്നുമുണ്ട്. അതിന്റെ രണ്ടു ഉദാഹരണങ്ങള് ആണ്, ശിങ്കാരി മേളവും, തെയ്യം തിറ എന്നിവയുടെ ആധുനിക രൂപമായി കാണുവാന് സാധിക്കുന്ന ദേവനൃത്തവും. രണ്ടും വളരെയധികം ആരാധാകരെ ആകര്‍ഷിക്കുന്ന പുതു കലകളാണ്.\nഒരു കാലത്ത് ക്ഷേത്രങ്ങള് സാംസ്‌കാരിക കേന്ദ്രങ്ങളും കലകളുടെ കാവല്ക്കാരുമായിരുന്നു. ഇന്നാ സ്ഥാനം ഉത്സവങ്ങള് ഏറ്റെടുത്തു എന്ന് മനസിലാക്കി, ആ ഒരു കാഴ്ചപ്പാട് കൂടി മനസ്സില് വച്ച് കൊണ്ട് ഓരോ ഉത്സവവും കാണുക. ലോകത്ത് മറ്റാര്‍ക്കുമില്ലാത്ത ആ ആത്മീയ സാംസ്‌കാരിക പാരമ്പര്യത്തില് അഭിമാനം കൊള്ളുക. അതില് ക്ഷേത്രങ്ങള്‍ക്കും ഉത്സവങ്ങള്‍ക്കും ഉള്ള പങ്കിനെ പറ്റി നന്ദിയോടെ സ്മരിക്കുക.\nഎല്ലാവര്ക്കും ഒരു നല്ല ഉത്സവകാലം ആശംസിക്കുന്നു.\nവാല്‍ക്കഷ്ണം : ഒരു വശത്ത് ക്ഷേത്രങ്ങളിലെ ആനയെ ഉപയോഗിച്ചുള്ള ഉത്സവങ്ങളും മറ്റും ഒഴിവാക്കണമെന്ന് മുറവിളി കൂട്ടുമ്പോള് തന്നെയാണ്, ഇതര മതങ്ങള് ക്ഷേത്ര ഉത്സവങ്ങളെ പോലെ തന്നെ ആനയെ ഉപയോഗിച്ചുള്ള എഴുന്നള്ളത്തും മറ്റും ആഘോഷപൂര്‍വ്വം അവരവരുടെ ആരാധനാലയങ്ങളില് നടത്തുന്നത്. ഇതര മതങ്ങളിലെ ഉത്സവങ്ങള് കൂടി വരുന്നതും, ക്ഷേത്രങ്ങളിലെ ഉത്സവങ്ങള്‍ക്കെതിരെ പ്രക്ഷോഭണങ്ങള് വരുന്നതും ഒരേ കാലയളവില് തന്നെ എന്നുള്ളതില് ദോഷൈകദൃക്കുകള്‍ക്ക് എന്തെങ്കിലും ബന്ധം കണ്ടു പിടിക്കാവുന്നതാണ്. കാരണം, കേരള സംസ്കാരം എന്ന് പറയുമ്പോള് ലോകത്തിനു അത് ക്ഷേത്രവും ഉത്സവവും അതിനോട് അനുബന്ധിച്ചുള്ള മറ്റുള്ള കലകളും മാത്രമാണല്ലോ ?\nഎഴുതിയത് :: കട്ടിലപ്പൂവ്വം വിനോദ് .\nPrevious: കേരള സര്‍വകലാശാല നടത്തിയ പരീക്ഷയുടെ ഉത്തരക്കടലാസുകള് കാണാതായി\nNext: ബണ്ടി ചോറിനെ പൊലിസ് കേരളത്തില് എത്തിച്ചു


‘ഞാൻ ദേശീയ ചിന്താഗതിക്കാരനാണ്, രാഷ്ട്രീയ ബന്ധമൊന്നും ഇതിലില്ല : ഉണ്ണി മുകുന്ദന് | actor unni mukundan\nHome/Interviews/‘ഞാൻ ദേശീയ ചിന്താഗതിക്കാരനാണ്, രാഷ്ട്രീയ ബന്ധമൊന്നും ഇതിലില്ല : ഉണ്ണി മുകുന്ദന്\nതാനൊരു ദേശീയ ചിന്താഗതിക്കാരന് ആണെന്നും ഇന്ത്യക്കെതിരെ എന്തു വന്നാലും തനിക്ക് ബുദ്ധിമുട്ടുണ്ടാക്കുന്ന കാര്യമാണെന്നും നടന് ഉണ്ണി മുകുന്ദന്. അതിന് താന് ഗണ്ണ് പിടിച്ചു നില്‍ക്കണമെന്നില്ല എന്നാണ് മാതൃഭൂമി ന്യൂസിന് നല്‍കിയ അഭിമുഖത്തില് ഉണ്ണി മുകുന്ദന് പറയുന്നത്.\nഉണ്ണിയുടെ വാക്കുകൾ :\n‘ഞാൻ ഭയങ്കര ദേശീയ ചിന്താഗതിക്കാരനാണ്. രാഷ്ട്രീയ ബന്ധമൊന്നും ഇതിലില്ല. അതു കൊണ്ട് എനിക്ക് ചില കാര്യങ്ങള് ഓക്കെയല്ല, ചില കാര്യങ്ങള് ഓക്കെയാണ്. വിത്ത് പൊളിറ്റിക്‌സ് പൊളിറ്റിക്കല് വ്യൂ കാണുമ്പോള് പ്രോബ്ലമാറ്റിക്ക് ആയി തോന്നി പോകും. എന്നെ സംബന്ധിച്ച് ഇന്ത്യക്കെതിരെ എന്തു വന്നാലും ബുദ്ധിമുട്ടുണ്ടാക്കുന്ന കാര്യമാണ്. അതിന് ഗണ്ണ് പിടിച്ചു നില്‍ക്കണമെന്നില്ല. കൃത്യമായി തന്നെ നികുതി അടക്കുന്ന പൗരനാണ് ഞാൻ.\nദെവങ്ങളെ ആരാധിക്കുന്ന കുടുംബത്തില് തന്നെയാണ് ജനിച്ചു വളര്‍ന്നത്. വീട്ടില് കൃഷ്ണനും രാമനും ശിവനും ഹനുമാന് സ്വാമിയും ഉള്‍പ്പെടെയുള്ളവരുടെ ചിത്രങ്ങളുണ്ട്. ഇവരെ ആരേയും രാഷ്ട്രീയ പാര്‍ട്ടികളുടെ പ്രതീകങ്ങളായല്ല കാണുന്നത്.അതിനാലാണ് ഞാൻ ആരാധിക്കുന്ന ഹനുമാന് സ്വാമിയെ അപമാനിച്ചപ്പോള് പ്രതികരിച്ചത്’- ഉണ്ണി മുകുന്ദന് പറഞ്ഞു.\nഹനുമാന് ജയന്തി ആശംസിച്ച് താരം ഫെയ്‌സ്ബുക്കില് പങ്കുവെച്ച പോസ്റ്റിനു താഴെ നടന് സന്തോഷ് കീഴാറ്റൂര് കമന്റ് ചെയ്തതും നടന് നല്‍കിയ മറുപടിയും വിവാദത്തിന് ഇടയാക്കിയിരുന്നു.\n'നാഗകന്യകയ്ക്ക്' മാംഗല്യം: നടി മൗനി റോയ് വിവാഹിതയാകുന്നു, വരൻ മലയാളി


വിശുദ്ധ സിറിള് (251) : മെയ് 29\n28 May, 2022, 6:59 pm\nവളരെ ബാല്യത്തില്‍ത്തന്നെ വിശുദ്ധനായ വ്യക്തിയാണ് സിറിള്. അമ്മയാണ് ഭൗതികസുഖങ്ങള് ത്യജിക്കാനും ഈശോയെ സ്‌നേഹിക്കാനും സിറിളിനെ പഠിപ്പിച്ചത്. കൂടെക്കൂടെ ക്രിസ്തുവിന്റെ നാമം സിറിള് ഉരുവിട്ടിരുന്നു. അപ്പോഴൊക്കെ സിറിളില് വലിയ മാറ്റങ്ങള് സംഭവിച്ചുകൊണ്ടിരുന്നു.\nസിറിളിന്റെ അച്ഛന് ക്രിസ്തുമത വിരോധിയും വിഗ്രഹാരാധകനുമായിരുന്നു. സിറിളിന്റെ വിശ്വാസം നശിപ്പിക്കാനുള്ള അയാളുടെ ശ്രമം ഫലിച്ചില്ല. വീട്ടില്‍നിന്ന് ഇറക്കിവിട്ടപ്പോഴും ഒന്നും നഷ്ടപ്പെടാത്തവനെ പ്പോലെ സിറിള് നടന്നുനീങ്ങി.\nഅന്ന് മതപീഡനം ശക്തമായി നടക്കുന്ന കാലമായിരുന്നു. ചേസറിയായുടെ ഗവര്‍ണറുടെ മുമ്പില് സിറിളിനെ ഹാജരാക്കി. പലവിധത്തില് പ്രലോഭിപ്പിച്ചിട്ടും വിശ്വാസം ത്യജിക്കാന് അവന് തയ്യാറായില്ല. എന്നിട്ടും ഗവര്‍ണ്ണര്‍ക്ക് അലിവുതോന്നി, അവനെ കാരാഗൃഹത്തില് നിന്നു മുക്തനാക്കി വീട്ടിലേക്കു തിരിച്ചുപോകാന് നിര്‍ബന്ധിച്ചു. അപ്പോള് അവന് പറഞ്ഞു: "സന്തോഷത്തോടെയാണ് ഞാന് വീടുവിട്ടുപോന്നത്. കാരണം എനിക്കൊരു മഹത്തായ സമ്മാനം ലഭിക്കാനുണ്ട്."\nസിറിളിനെ പിന്തിരിപ്പിക്കാന് വീണ്ടും ശ്രമം നടന്നു. പക്ഷേ, തന്റെ വധം നീട്ടിക്കൊണ്ടുപോകുന്നതിലുള്ള അമര്‍ഷത്തോടെ അവന് കൊലയാ ളികള്‍ക്കു നേരേ തിരിഞ്ഞു. ഗത്യന്തരമില്ലാതെ ജഡ്ജി സിറിളിന്റെ വധം നടപ്പാക്കി.\nSaint Cyril (251)


സര്‍ക്കാര് കാര്യം: അഗതികളെ കണ്ടവരുണ്ടോ, ആശ്രയം കൊടുക്കാൻ?\nഅഗതികളെ കണ്ടവരുണ്ടോ, ആശ്രയം കൊടുക്കാൻ?\nബിപി‌എൽ കാരുടെ ഇടയിലുള്ള അഗതികൾക്ക് ആശ്രയം നൽകാനുള്ള ഒരു സർക്കാർ പദ്ധതിയെ തദ്ദേശ സ്വയംഭരണ സ്ഥാപനങ്ങൾ എങ്ങനെ നടപ്പാക്കി വെടക്കാക്കിയെന്നു ആധികാരികമായ കണക്കുകൾ ഉദ്ധരിച്ച് വിലയിരുത്തുകയാണിവിടെ.\nഅടിസ്ഥാന വർത്തത്തിന്റെ അപ്പോസ്ഥലന്മാരെന്നവകാശപ്പേടുന്ന കുറെയേറെ ബ്ലോഗർമാരെ ഞാൻ ഈ ബൂലോഗത്ത് കാണുന്നുണ്ട്. അവരിൽ എത്രപേർക്കറിയാം സംസ്ഥാന സർക്കാർ തസ്വഭ\nസ്ഥാപനങ്ങൾ വഴി നടപ്പിലാക്കിവരുന്ന ആശ്രയ എന്ന പദ്ധതി ദ്രരിദ്രരിൽ ദരിദ്രരായവർക്ക് വേണ്ടി മാത്രം ഉള്ളതാണെന്നു.? അതിന്റെ പേരിൽ കൊല്ലം തോറും പാഴാക്കുന്ന പണം എത്രയാണെന്നു?.\nഇതെഴുതുന്നതു വരെ ഞാനും അജ്ഞനായിരുന്നു. നിങ്ങളിതൊന്നു വായിക്കു. എന്നിട്ട് പറഞ്ഞു പരത്തൂ, അഗതികളേ നിങ്ങൾക്ക് ഇതെല്ലാം അവകാശപ്പെട്ടതാണെന്നു ഔദാര്യമല്ലെന്നു. ഇത് ബി.പി.എൽ കാരെ ഉദ്ദേശിച്ചുള്ളതല്ല. അവർക്കിടയിലെ നിർധനരിലും നിർധനരായ അഗതികളെ കുറിച്ചാണു ഞാനിവിടെ പറയുന്നത്.\nഇനിപ്പറയുന്നതെല്ലാം അറിയാമോ എന്നു സ്വയം വിലയിരുത്തൂ:\nകേരളത്തിന്റെ ജനസംഖ്യയിൽ 2%, സാമ്പത്തികമായും സാമൂഹ്യമായും ഭരണപരമായും തങ്ങളുടെ അവകാശപ്പെട്ട ആനുകൂല്യങ്ങൾക്ക് വേണ്ടി ശബ്ദമുയർത്താനോ, അവ തെരഞ്ഞെടുക്കാനുള്ള അവകാശമോ കഴിവോ ഇല്ലാത്ത സമ്പദ്‌വ്യവസ്ഥയുടെ പിന്നാമ്പുറങ്ങളിൽ ജീവിക്കുന്ന നിർദ്ധനരിൽ വച്ച് ഏറ്റവും അശരണരായ അഗതികളാണു. ഇതു ഞാൻ പറഞ്ഞതല്ല. നമ്മുടെ സംസ്ഥാന സർക്കാർ കേന്ദ്രസർക്കാരിനെ ധരിപ്പിച്ചിരിക്കുന്നതിങ്ങനെയാണു. തെറ്റാൻ വഴിയില്ലല്ലോ. ഈ വിഭാഗം അഗതികളെ കണ്ടെത്താനും പുനരധിവസിപ്പിക്കാനും അത്തരം പ്രവർത്തനങ്ങൾ നിരീക്ഷിക്കാനുമുള്ള ആദ്യത്തെ സംയോജിത കർമ്മ പരിപാടിയാണു ആശ്രയ പദ്ധതി.\nഅഗതി കുടുമ്പങ്ങളെ കണ്ടെത്താനുള്ള വിശദമായ മാർഗ്ഗ നിർദ്ദേശങ്ങൾ 2003 നവമ്പറിൽ തന്നെ സർക്കാർ പുറപ്പെടുവിച്ചിരുന്നു. കുടുമ്പശ്രീ അയൽക്കൂട്ടങ്ങളും വാർഡ് സമിതികളും അവരുടെ പ്രദേശങ്ങളിൽ ഫീൽഡ് പഠനങ്ങൾ നടത്തി മാർഗ്ഗനിർദ്ദേശങ്ങളിൽ നിർദ്ദേശിച്ചിട്ടുള്ള സൂചകങ്ങൾ\nതൃപ്തികരമായി ബാധകമാകുന്ന ഗുണഭോക്തൃ കുടുമ്പങ്ങളുടെ ഒരു ലിസ്റ്റ് തയ്യാറാക്കണം.ലിസ്റ്റിനു അതാത് തദ്ദേശ സ്വയംഭരണ സ്ഥാപനങ്ങളിലെ ഗ്രാമസഭ / വാർഡ് കമ്മിറ്റി അംഗീകാരം നൽകണം.\nസംസ്ഥാന ദാരിദ്ര്യനിർമാർജ്ജന സമിതി (കുടുമ്പശ്രി മിഷൻ) ആസൂത്രണം ചെയ്ത ഈ സമഗ്ര പദ്ധതി തസ്വഭ സ്ഥാപനങ്ങളുടെ കീഴിലുള്ള കുടുമ്പശ്രീ അയൽക്കൂട്ടവും (എൻ.എച്.ജി)) കുടുമ്പശ്രീ വാർഡ് സമിതിയും (എ.ഡി.എസ്) കൂടി ചേർന്നാണു നടപ്പിൽ വരുത്തേണ്ടത്.\nകുടുമ്പ ശ്രീ സമർപ്പിച്ച ആശ്രയ പദ്ധതി 2003 മാർച്ചിൽ സർക്കാർ അംഗീകരിച്ചു. 2008 മാർച്ച് 31 വരെ 22 നഗരസ്വയം ഭരണ സ്ഥാപനങ്ങളും 688 പഞ്ചായത്തുകളും ഉൾപ്പടെ 710 തസ്വഭ സ്ഥാപനങ്ങളിലായി 57,985 അഗതികളെയെങ്കിലും കണ്ടെത്താൻ കഴിയുമെന്നു കുടുമ്പശ്രീ മിഷൻ കണക്കുകൂട്ടി. 22 ലക്ഷത്തിലധികം ദാരിദ്ര്യരേഖക്ക് താഴെയുള്ളവർ ഉണ്ടെന്നു വാദിക്കുന്ന കേരളത്തിലാണിത്. ജില്ല തിരിച്ചു അഗതികളെ കണ്ടെത്താനുള്ള സാധ്യതാലിസ്റ്റ് താഴെ കൊടുക്കുന്നു:\nതിരുവനന്തപുരം: 39 തസ്വഭ സ്ഥാപനങ്ങളുടെ കീഴിൽ 4,239 അഗതികൾ\nകൊല്ലം----------: 32 തസ്വഭ സ്ഥാപനങ്ങളുടെ കീഴിൽ 2354 അഗതികൾ\nപത്തനംതിട്ട----: 46 തസ്വഭ സ്ഥാപനങ്ങളുടെ കീഴിൽ 3422 അഗതികൾ\nആലപ്പുഴ-------- : 49തസ്വഭ സ്ഥാപനങ്ങളുടെ കീഴിൽ 3426 അഗതികൾ\nകോട്ടയം---------: 55 തസ്വഭ സ്ഥാപനങ്ങളുടെ കീഴിൽ 2756 അഗതികൾ\nഇടുക്കി-----------: 46 തസ്വഭ സ്ഥാപനങ്ങളുടെ കീഴിൽ 2792 അഗതികൾ\nഎറണാകുളം-----: 36 തസ്വഭ സ്ഥാപനങ്ങളുടെ കീഴിൽ 3144 അഗതികൾ\nതൃശ്ശൂർ------------: 62 തസ്വഭ സ്ഥാപനങ്ങളുടെ കീഴിൽ 8965 അഗതികൾ\nപാലക്കാട്-------: 79 തസ്വഭ സ്ഥാപനങ്ങളുടെ കീഴിൽ 7960 അഗതികൾ\nമലപ്പുറം----------: 54 തസ്വഭ സ്ഥാപനങ്ങളുടെ കീഴിൽ 5149 അഗതികൾ\nകോഴിക്കോട്-----: 75 തസ്വഭ സ്ഥാപനങ്ങളുടെ കീഴിൽ 6688 അഗതികൾ\nവയനാട്----------: 26 തസ്വഭ സ്ഥാപനങ്ങളുടെ കീഴിൽ 1813 അഗതികൾ\nകണ്ണൂർ------------: 80 തസ്വഭ സ്ഥാപനങ്ങളുടെ കീഴിൽ 3752 അഗതികൾ\nകാസർഗോഡ്----: 31 തസ്വഭ സ്ഥാപനങ്ങളുടെ കീഴിൽ 1525 അഗതികൾ\nആകെ---------: 710 തസ്വഭ സ്ഥാപനങ്ങളുടെ കീഴിൽ 57985 അഗതികൾ\n[ഉറവിടം: കുടുമ്പശ്രീ മിഷൻ]\n58000 ത്തിൽ പരം അഗതികൾക്ക് വേണ്ടി 31,195 ലക്ഷം രൂപ ചലവു വരുന്ന പദ്ധതികൾക്ക് സർക്കാർ അംഗീകാരവും നൽകി. അതായത് ശരാശരി ഒരഗതി കുടുമ്പത്തിനു 53000 രൂപ് (ഏകദേശം). 2002-03 ലെ കണക്കാണിത്.\nപദ്ധതി ഉടൻ നടപ്പിലാക്കനായി സർക്കാർ സ്വന്തം ഖജനാവിൽ നിന്നും 75\nകോടി രൂപയും കേന്ദ്രധനസഹായമായി ലഭിച്ച 25 കോടി രൂപയും ഉൾപ്പടെ 100 കോടി രൂപ കുടുമ്പശ്രീമിഷനെ ഏൾപ്പിച്ചു. പിന്നെയാണു പ്രശ്നം തൂടങ്ങിയത്. പദ്ധതികൾക്ക് രൂപം കൊടുക്കാൻ ഒരു പ്രയാസവും ഉണ്ടായില്ല. കുറേ ഉദ്ദ്യോഗസ്ഥരും ജനപ്രതിനിധികളും ചേർന്ന് മേശക്ക് ചുറ്റുമിരുന്നാൽ പദ്ധതികൾക്ക് രൂപം കൊടുക്കാമല്ലോ. കൂടാതെ കേന്ദ്ര പദ്ധതിയുടെ കരടു രേഖയും കൈയ്യിലുണ്ട്. പക്ഷേ അതെല്ലാം വടക്കേ ഇൻഡ്യയെ നേരിൽ കണ്ട് ഉണ്ടാക്കിയ പദ്ധതികളാണെന്നും കേരളം\nവ്യത്യസ്ഥമാണെന്നും നമ്മുടെ ഏമാന്മാർ മറന്നു.\nമാർഗ്ഗ നിർദ്ദേശങ്ങളിലെ മാനദണ്ഢങ്ങൾ തൃപ്തികരമായാൽ മാത്രമേ ഒരു നിർധന കുടുമ്പത്തെ അഗതികുടുമ്പമായി തരംതിരിക്കാവൂ. എന്നാൽ തസ്വഭ സ്ഥാപനങ്ങൾക്ക് സർക്കാരിന്റെ മാർഗ്ഗനിർദ്ദേശങ്ങൾ പാലിക്കാനായില്ല. ഗുണഭോക്താവായി തെരഞ്ഞെടുത്തവരിൽ ഭൂരിഭാഗവും\nഅഗതികളായിരുന്നില്ല. അല്ലെങ്കിൽ തെരഞ്ഞടുക്കപ്പെടാൻ അഗതികളെ കിട്ടിയില്ല എന്നു പറയുന്നതാവും ശരി.\n18 തസ്വഭ സ്ഥാപനങ്ങളെ അക്കൌണ്ടന്റ് ജനറൽ പരിശോധനക്കായിതെരഞ്ഞെടുത്തു . അവിടുത്തെ രേഖകളിൽ കണ്ടത് ഇങ്ങനെയാണു:\nകിഴക്കോത്ത്, കൂടരഞ്ഞി, മുക്കം, പൂക്കോട്ടൂർ, ഉണ്ണിക്കുളം, വാണിമ്മേൽ എന്നി ആറു ഗ്രാമപഞ്ചായത്തുകളിലെ തെരഞ്ഞെടുത്ത ആകെയുള്ള 617 കുടുമ്പങ്ങളിൽ ഒരെണ്ണം പോലും ‘അഗതി’ എന്ന മാനദണ്ഢത്തിൽ പെടുന്നവരല്ലായിരുന്നു.\nഅക്കൌണ്ടന്റ് ജനറൽ റിപ്പോർട്ട് ചെയ്തിരിക്കുന്നത്, കൈയ്യിലുള്ള 100 കോടിയിൽ 60.23 കോടി രൂപ മാത്രമേ ചെലവിടാൻ കഴിഞ്ഞുള്ളൂ, ബാക്കി 39.77 കോടി ഇപ്പോഴും കുടുമ്പശ്രി മിഷന്റെ കൈയ്യിൽ തന്നെ ഇരുപ്പാണെന്നാണു. ആക്കൌണ്ടന്റ് ജനറലിനു അങ്ങനെയേ പറയാൻ കഴിയൂ. 60 കോടി യോളം രൂപ ചെലവിടാൻ മാത്രമുള്ള അഗതികളെയേ 710 തസ്വഭ സ്ഥാപനങ്ങളുടെ കീഴിൽ നിന്നും കണ്ടെത്താനായുള്ളൂ എന്നതല്ലേ സത്യം.? 58000 തിൽ പരം അഗതികൾ ഉണ്ടാകുമെന്ന് പദ്ധതി\nആവിഷ്കരിച്ചപ്പോൾ കണക്ക് കൂട്ടിയിരുന്നതാണ്. 311 കോടി രൂപ മതിപ്പ ചെലവും കണക്കാക്കി. അതിലാണു 100 കോടി ഉടൻ ചെലവിടാൻ വിട്ടുകൊടുത്തത്. അടിസ്ഥാന വർഗ്ഗത്തിന്റെ ഉന്നമനത്തിനു വേണ്ടി ഭരിക്കുന്ന ഇടതു പക്ഷം അഗതികളെ കണ്ടെത്താൻ ശ്രമിച്ചില്ല എന്നു പറയുന്നതിൽ അർത്ഥമില്ല. പക്ഷേ, ശ്രമിച്ചപ്പോൾ കണ്ടെത്തിയത് ഇത്രയേ ഉള്ളൂ എന്നതായിരിക്കണം സത്യം.?\nകണ്ടെത്തിയ എണ്ണത്തിനെ തൽകാലം നമുക്ക് മറക്കാം. അത്രയും പേരെയെങ്കിലും കണ്ടെത്തിയല്ലോ. ഇനി അവർക്ക് വേണ്ടി ചെലവിട്ടത് എങ്ങനെയെന്നു നോക്കാം.\nകുടുമ്പശ്രീയിൽ നിന്നുള്ള ധനസഹായമായ 1.74 കോടി രൂപ ഉൾപ്പടെ 15.85 കോടി രൂപ മതിപ്പ് ചെലവിലാണു തെരഞ്ഞെടുത്ത 18 തസ്വഭ സ്ഥാപനങ്ങളിൽ 2002-03 മുതൽ 2007-08 വരെ ആശ്രയ പദ്ധതി നടപ്പിലാക്കിയത്. എന്നാൽ മതിപ്പ് ചെലവിന്റെ മുപ്പത് ശതമാനമായ 4.76 കോടി രൂപ പോലും ചെലവിടാൻ വേണ്ടുന്നത്ര അഗതി കുടുമ്പങ്ങളെ ഇക്കാലയളവിൽ കണ്ടെത്താനായില്ല. തുടക്കത്തിൽ (2002-03) ൽ5തസ്വഭസ്ഥാപനങ്ങളിലായി അഗതി കുടുമ്പങ്ങളെന്ന പേരിൽ 563 കുടുമ്പങ്ങളെ ലിസ്റ്റിൽ പെടുത്തിയെങ്കിലും, മതിപ്പ് ചെലവായി 290.12 ലക്ഷം രൂപ വകയിരുത്തിയെങ്കിലും, 150 ലക്ഷം രൂപ മാത്രമേ ചെലവാക്കിയുള്ളൂ. എന്നാൽ അത് 2007-08 ആയപ്പോൾ തെരഞ്ഞെടുത്ത 18 തസ്വഭ സ്ഥാപനങ്ങളിൽ ഒന്നു മാത്രമാണു അഗതി കുടുമ്പങ്ങളെ കണ്ടെത്താൻ മിനക്കെട്ടത്. കണ്ടെത്തി ലിസ്റ്റിൽ പെടുത്തിയതോ 101 ഗുണഭോക്താക്കൾ (അഗതികൾ എന്ന പേർ മനപ്പൂർവം വിടുന്നു). മതിപ്പ്\nചെലവ് കണക്കാക്കി വകകൊള്ളിച്ചത് 93 ലക്ഷം രൂപ. എന്നാൽ അവർക്ക വേണ്ടി ചെലവിട്ടത് വെറും 5000 രൂപ. എങ്ങനെയുണ്ട് നമ്മുടെ ദാരിദ്ര്യ നിർമ്മാർജ്ജനം?\nതസ്വഭ സ്ഥാപനങ്ങൾ പദ്ധതി നടത്തിപ്പിൽ വേണ്ടത്ര താല്പര്യം കാണിക്കുന്നില്ലെന്നാണു അക്കൌണ്ടന്റ് ജനറലിന്റെ പരാമർശം. അഗതികളെ കണ്ടെത്തിയാലല്ലേ ചെലവിടാൻ പറ്റൂ എന്നു അതു നടപ്പാക്കുന്നവർക്കല്ലേ അറിയു. സർക്കാർ പണം ചുമ്മാ ആർക്കെങ്കിലും കൊടുക്കാൻ പറ്റുമോ?. പാർട്ടി ഓഫീസിലെയോ സർക്കാർ ഓഫീസിലെയോ എയർ കണ്ടീഷൻ മുറിയിലെ മേശക്ക് ചുറ്റും ഇരുന്നു\nപദ്ധതി ആവിഷ്കരിച്ചാൽ ഇങ്ങനയേ നടപ്പിലാകൂ.\nആശ്രയ കുടുമ്പങ്ങൾക്ക് മാത്രമായി പരിചരണ സേവനങ്ങളുടെ ഒരു പാക്കേജ് തസ്വഭ സ്ഥാപനങ്ങൾ വഴി നടപ്പാക്കനായി സർക്കാർ ധാരാളം പണം അനുവദിച്ചു വരുന്നുണ്ട്. ഭക്ഷണം, ആരോഗ്യ സുരക്ഷ, സ്ഥലം പാർപ്പിടം , കുടിവെള്ളം, വിദ്യാഭ്യാസം, വാർദ്ധക്ക്യ പെൻഷൻ, മാനസികമായും ശാരീരികമായും വൈകല്യമുള്ളവർക്കുള്ള സഹായം , സാമൂഹ്യമായ ഒറ്റപ്പെടൽ, ഒഴിവാക്കൽ എന്നിവ ഉൾക്കൊള്ളുന്നതാണു സേവനങ്ങളുടെ പാക്കേജ്.\nമതിയായ ഭക്ഷണം നിഷേധിക്കപ്പെട്ട അഗതികളുടെ പ്രശ്നങ്ങൾ പരിഹരിക്കുവാൻ താഴെ വിവരിക്കുന്ന വ്യത്യസ്ഥ നടപടികൾ പദ്ധതിയിൽ നിർദ്ദേശിച്ചിരിക്കുന്നു:\n65 വയസ്സിനു മുകളിൽ പ്രായമുള്ള എല്ലാ അഗതികൾക്കും അന്നപൂർണ്ണ പദ്ധതി പ്രകാരം ഭക്ഷ്യധാന്യങ്ങൾ നൽകണം.\nകൊടിയ ദാരിദ്ര്യത്തിൽ കഴിയുന്നവർക്കും പെൻഷനോ മറ്റു വരുമാന മാർഗ്ഗമോ ഇല്ലാത്തതുമായ എല്ലാ അഗതി കുടുമ്പങ്ങൾക്കും അന്ത്യോദയ അന്നയോജന പദ്ധതിയിൽ ഉൾപ്പെടുത്തി റേഷൻ കടകൾ വഴി സൌജന്യമായി ഭക്ഷ്യധാന്യങ്ങൾ വിതരണം ചെയ്യണം.\nപ്രായാധിക്ക്യമുള്ളവർ, കടുത്ത രോഗബാധിതർ, ശാരീരികവും മാനസികവുമായ വെല്ലുവിളികൾ നേരിടുന്നവർ തുടങ്ങിയവർക്ക് അംഗനവാടികൾ മുഖാന്തിരം പാകം ചെയ്ത ഭക്ഷണം വിളമ്പണം.\nഎസ്.ജി.ആർ.വൈ തുടങ്ങിയ പദ്ധതികളിൽ തൊഴിൽ ലഭ്യമാക്കാൻ മുൻ‌ഗണന നൽകണം.\nഅഗതികളായി തെരഞ്ഞടുത്തവർക്കാർക്കെങ്കിലും അവരുടെ ഈ അവകാശങ്ങളെ പറ്റി അറിയാമോ. അവരെ അറിയിച്ചിട്ടുണ്ടാകുമോ? ഇല്ലേ ഇല്ല. അത് തെളിയിക്കുന്നതാണു ഇനിയുള്ള കണ്ടെത്തലുകൾ.\nമേൽ‌പ്പറഞ്ഞ പരിപാടികൾക്ക് പകരം സഹായം പണമായി ലഭ്യമാക്കാൻ മാർഗ്ഗനിർദ്ദേശങ്ങൾ അനുവദിക്കുന്നില്ല.എന്നാൽ നമ്മുടെ തസ്വഭ സ്ഥാപനങ്ങൾക്ക് അതിഷ്ടപ്പെട്ടില്ല. അതുകൊണ്ട് സർക്കാർ നിർദ്ദേശങ്ങളെ അവർ തൃണവൽഗണിച്ചു. അവർ സ്വന്തമായി പരിപാടികൾ ആസൂത്രണം ചെയ്ത് നടപ്പാക്കി. എങ്ങനെ? ഇതാ ഇങ്ങനെ:\nപണം കൈമറിയാതെ റേഷൻ കടകൾ വഴി ഭക്ഷ്യധാന്യങ്ങൾ എത്തിക്കുന്നതുകൊണ്ട് ആർക്ക് എന്ത് പ്രയോജനം?\nമൊറയൂർ ഗ്രാമപഞ്ചായത്തിൽ 2004 ഏപ്രിൽ മുതൽ ഡിസമ്പർ വരെയുള്ള കാലയളവിൽ ആകെ കണ്ടെത്തിയ 150 ൽ 77 അഗതികുടുമ്പങ്ങൾക്ക് ഭക്ഷ്യധാന്യം വിതരണം ചെയ്യുന്നതിനു പകരം മാസം തോറും 100 രൂപ ക്രമത്തിൽ 66000 രൂപ പണമായി വിതരണം ചെയ്തതായി രേഖകളിൽ\nകാണുന്നു. തന്റെ ചുമതലകളെക്കാൾ അവകാശങ്ങൾക്ക് വേണ്ടി പോരാടുന്നതിൽ പ്രസിദ്ധികേട്ടവരാണു കേരളത്തിലെ തൊഴിലാളി വർഗ്ഗം. എന്നാൽ റേഷൻ കടകൾ വഴി വേണ്ടുന്ന ഭക്ഷ്യധാന്യങ്ങൾ ലഭിക്കേണ്ടത് അവരുടെ അവകാശമാണെന്നു ആരെങ്കിലും ആദ്യം അവർക്ക് പറഞ്ഞുകൊടുക്കണ്ടേ. പറഞ്ഞു കൊടുക്കാൻ ചുമതലപ്പെട്ടവരാണു ഭക്ഷ്യധാന്യങ്ങൾക്ക് പകരം തുച്ഛമായ പണം കൈമാറിയത്. വൈകീട്ട് വിഷപട്ടയടിച്ച് ശീലിച്ച അഗതി കുടുമ്പങ്ങൾക്ക്, അവരുടെ അവകാശങ്ങൾ എന്തൊക്കെയെന്നു അറിയാത്ത ഈ അഗതി കുടുമ്പങ്ങൾക്ക്, ഈ പണം ലോട്ടറിയടിച്ചതിനു തുല്യമായി കണ്ടിരുന്നിരിക്കണം.\n60000 രുപ കൊടുത്തതിനു ശേഷം ആ പരിപാടി നിർത്തുകയും ചെയ്തു.\nമലപ്പുറം മുനിസിപാലിറ്റി ഒരാ‍ൾക്ക് 500 രൂപക്രമത്തിൽ ആഹരത്തിനുള്ള സഹായധനം നിശ്ചയിക്കുകയും 2007 മേയ് മുതൽ ആഗസ്റ്റ് വരേയും 2008 മാർച്ചിലുമായി 2.57 ലക്ഷം രൂപ മുടക്കി അരിയും ഭക്ഷ്യവസ്തുക്കളും വിതരണം ചെയ്തതായും രേഖകളിൽ കാണുന്നു. ഇതും മാർഗ്ഗനി ർദ്ദേശങ്ങൾക്ക് എതിരാണു. ഒരാൾക്ക് നൽകാവുന്ന സഹായത്തിന്റെ മൂല്യം 500 ൽ ഒതുക്കണമെന്നോ, 500 വരെ ആകാമെന്നോ സർക്കാർ നിശ്ചയിച്ചിട്ടില്ല. മൊത്തം പദ്ധതിക്ക് വേണ്ടി അനുവദിച്ചിരുന്നത് എത്രയോ കൂടുതലായിരുന്നു. ഇങ്ങനെയൊക്കെ ചെയ്തത് ഉദ്ദ്യോഗസ്ഥർ തന്നെയാണു. പക്ഷേ ജനപ്രതിനിധികളുടെ മേൽനോട്ടത്തിലാണെന്നു മറക്കരുത്.\nവടകര മുനിസിപാലിറ്റി 150 കുടുമ്പങ്ങൾക്ക് 2.01 ലക്ഷം രൂപക്ക് 2007 സെപ്റ്റമ്പറിലും തിരുർ മുനിസിപാലിറ്റി 99 കുടുമ്പങ്ങൾക്ക് 44,945 രൂപക്ക് 2008 മാർച്ചിലും അരിയും ഭക്ഷ്യവസ്തുക്കളും വിതരണം ചെയ്തു. ബാക്കിയുള്ള മാസങ്ങളിൽ ഈ കുടുമ്പങ്ങൾ അഗതികളല്ലാതായോ. അതോ ആ മാസങ്ങളിൽ ഈ മുനിസിപാലിറ്റികളിൽ അഗതികളുടെ കുറ്റി അറ്റുപോയോ. ചെലവാക്കാനായി പണം ധാരാളം കൈയ്യിലുണ്ടായിരുന്നല്ലോ.\nമുക്കം ഗ്രാമപഞ്ചായത്ത് 20 കുടുമ്പങ്ങൾക്ക് 2006-07 ലും 21 കുടുമ്പങ്ങൾക്ക് 2007-08 ലും 500 രൂപ വിലക്കുള്ള ഭക്ഷ്യവസ്തുക്കൾ വിതരണം ചെയ്തു എന്നു രേഖപ്പെടുത്തിയിട്ടുണ്ട്. മാർഗ്ഗനിർദ്ദേശപ്രകാരമല്ലെങ്കിലും അത്രയെങ്കിലും ചെയ്തല്ലോ എന്നു സമാധാനിക്കാം. കാരണം ബാക്കിയുള്ള തസ്വഭ സ്ഥാപനങ്ങൾ പാക്കേജിൽ ഉൾപ്പെട്ട ഭക്ഷണത്തിന്റെ ഘടകം നടപ്പിലാക്കിയതേ ഇല്ല.\nസേവനങ്ങളുടെ പാക്കേജിന്റെ മറ്റൊരു ഘടകമാണല്ലൊ ഇത്. താഴെ പറയുന്ന പദ്ധതികൾ നിർദ്ദേശിക്കപെട്ടിരുന്നു:\nആശ്രയ കുടുമ്പങ്ങൾക്ക് വേണ്ട ആരോവ്യ സുരക്ഷാ സഹായം എത്തിക്കാൻ താഴ്പ്പറയുന്ന് പരിപാടികൾ പദ്ധതിയിൽ നിർദ്ദേശിക്കപ്പെട്ടിരിക്കുന്നു:\nയോഗ്യരായ ഡോക്ടർമാരുടേയും മെഡിക്കൽ ടെക്നീഷ്യന്മാരുടേയും പങ്കാളിത്തത്തിൽ മെഡിക്കൽ ക്യാമ്പ് സംഘടിപ്പിക്കുക. എയ്ഡ്സ്, കുഷ്ഠം, ക്ഷയം, കാൻസർ തുടങ്ങിയ രോഗങ്ങൾ മൂലം കഷ്ടപ്പെടുന്ന ഗുണഭോക്താക്കൾക്ക് അടുത്തുള്ള സർക്കാർ ആശുപത്രികളിൽ ചികിത്സ തരപ്പെടുത്തി കൊടുക്കുക, രോഗികൾക്ക് ആവശ്യമായ മരുന്നു സൌജന്യമായി എത്തിച്ച് കൊടുക്കുക.\nവ്യക്തികൾ , സന്നദ്ധസംഘടനകൾ, ധർമ്മ സ്ഥാപനങ്ങൾ എന്നിവയെകൊണ്ട് രോഗികളുടെ ചികിത്സാ ചെലവ് ഏറ്റെടുപ്പിക്കുക.\nദീർഘകാലമായി രോഗങ്ങൾ മൂലം രോഗങ്ങൾമൂലം കഷ്ടപ്പെടുന്ന അഗതികൾക്ക് പ്രധാനമന്ത്രിയുടേയും മുഖ്യമന്ത്രിയുടേയും ദുരിതാസ്വാസ നിധിയിൽ നിന്നും സാമ്പത്തിക സഹായം ലഭ്യമാക്കാൻ വേണ്ട\nഇവിടെയും അഗതികളുടെ കൈയ്യിൽ നിന്നും പണം മുടക്കാതെ, അവർക്ക് പണം നേരിട്ട് കൊടുക്കാതെ ആരോഗ്യ സംരക്ഷണം ഉറപ്പാക്കുകയായിരുന്നു ലക്ഷ്യം. എന്നാൽ പണം എട്ടും പൊട്ടും തിരിയാത്ത\nഈ അഗതികൾ വഴി കൈമറിഞ്ഞാലല്ലേ മറ്റു ചിലരുടെ ലക്ഷ്യം നിറവേറൂ. അതിനു വേണ്ടി കണ്ടെത്തിയ മാർഗ്ഗങ്ങൾ നോക്കൂ:\nമൊറയൂർ ഗ്രാമപഞ്ചായത്ത് 2003 ഏപ്രിൽ മുതൽ ഡിസമ്പർ വരെയുള്ള9മാസക്കാലത്ത് പ്രതിമാസം നിശ്ചിത തുകയായി 100 രൂപ ബത്തയായി കൊടുക്കാൻ തീരുമാനിച്ചു. അങ്ങനെ കൊടുത്ത 45 ഗൂണഭോക്താക്കൾക്ക് ചികിത്സ ആവശ്യമായിരുന്നോ എന്നൊന്നും അന്വേഷിച്ച് മിനക്കെടാൻ\nപോയില്ല. മാസം തോറും പണമായി തന്നെ എത്തിച്ചു എന്നാണു രേഖകൾ.\nഇതേ പോലെ മലപ്പുറം മുനിസിപാലിറ്റി 32 കുടുമ്പങ്ങൾക്ക് 2000 രൂപ നിരക്കിൽ 64000 രൂപ 2006-07 ലും 32000 രൂപ ആദ്യ തവണയായി 2007-08 ലും വാഷിക ചികിത്സാ ബത്തയായി പണം കൊടുത്തു. ഇങ്ങനെയൊന്നും ചെയ്യാൻ സർക്കാർ ഉദ്ദേശിച്ചിരുന്നില്ല. ഉദ്ദേശിച്ചതൊട്ട് ചെയ്തതും ഇല്ല.\nകൂടരഞ്ഞി പഞ്ചായത്ത് ചെയ്ത് വച്ചത് വേറൊരു തരത്തിലാണു. അഗതികളുടെ പേരും പറഞ്ഞ് അവർ സഹായിച്ചത് അവിടുത്തെ ഒരു സ്വകാര്യ ആശുപത്രിയെ ആണു. അവിടെ ആകെയുള്ള 132 ആശ്രയ\nകുടുമ്പങ്ങളേയും 2007 മേയ് മാസം മുതൽ 2008 മേയ് മാസം വരെയുള്ള കാലയളവിലെ ആരോഗ്യ ചികിത്സക്കായി തിരുവമ്പാടി ഗ്രാമപഞ്ചായത്തിലെ ഒരു സ്വകാര്യ ആശുപതിയുമായി ഇൻഷ്യുർ ചെയ്തു. പ്രീമിയമായി 15,695 രൂപയും അടച്ചു. ഈ സ്കീമിൽ ചേർന്നതിനു ശേഷം\nനിർണ്ണയിക്കപ്പെടുന്ന രോഗങ്ങൾക്ക് മാത്രമേ ഇൻഷുറൻസ് പരിരക്ഷ കിട്ടുകയുള്ളൂ എന്ന പരമാർത്ഥം പാവങ്ങൾ അഗതികൾ അറിഞ്ഞില്ല, അറിയിച്ചും ഇല്ല. ഈ പദ്ധതി കൊണ്ട് ഒരു സ്വകാര്യ ആശുപത്രിക്ക് മെച്ചം കിട്ടി.\nവീട് നിർമ്മിക്കാനുള്ള സ്ഥലം വാങ്ങാൻ ധരസഹായം.\nഭൂരഹിതരായ അഗതി കുടുമ്പങ്ങൾക്ക് ഗ്രാമ പ്രദേശങ്ങളിൽ മൂന്നു സെന്റും പട്ടണ പ്രദേശങ്ങളിൽ ഒന്നര സെന്റും ഭൂമി കിടപ്പാട നിർമ്മാണത്തിനു നൽകുവാൻ ഈ പാക്കേജിൽ വിഭാവനം ചെയ്തിട്ടുണ്ട്. കുടുമ്പം ഒന്നിനു സ്ഥലത്തിന്റെ യഥാർത്ഥവില , ഗ്രാമപ്രദേശങ്ങളിൽ 45000 രൂപ മുനിസിപ്പാലിറ്റികളിൽ 50000 രൂപ കോർപ്പറേഷൻ പ്രദേശങ്ങളിൽ 60000 രൂപ ക്രമത്തിൽ നിജപ്പെടുത്തിയിരിക്കുന്നു. ഭൂമിയുടെ വില ഉടമക്ക് നേരിട്ട് നൽകേണ്ടതും എന്നാൽ ഗുണഭോക്താവിനു ഒരു കാരണവശാലും നേരിട്ട് നൽകാൻ പാ‍ടില്ലാത്തതുമാകുന്നു.\nഎന്നാൽ സംഭവിച്ചതോ?. അക്കൌണ്ടന്റ് ജനറൽ പരിശോധിച്ചത് വെറും 18 തസ്വഭ സ്ഥാപനങ്ങളിലായിരുന്നു. അതിൽ6തസ്വഭ സ്ഥാപനങ്ങൾ 125 അഗതി കുടുമ്പങ്ങൾക്ക് ഭൂമിയുടെ ആകെ വിലയായ 23.28 ലക്ഷം രൂപ വസ്തു ഉടമകൾക്ക് നൽകുന്നതിനു പകരം മാർഗ്ഗനിർദ്ദേശങ്ങൾക്ക് വിപരീതമായി അഗതി കുടുമ്പങ്ങൾക്ക് പണമായി നൽകിയതായാണു\nരേഖകൾ. കൂടുതൽ പറയുന്നില്ല.\nപാർപ്പിടങ്ങൾ നിർമ്മിക്കാനുള്ള ധനസഹായം.\nസ്വന്തമായി ഭൂമിയുള്ള എല്ലാ അഗതി കുടുമ്പങ്ങൾക്കും ദാരിദ്ര്യരേഖക്ക് താഴെയുള്ള കുടുമ്പങ്ങളെ അപേക്ഷിച്ച് പാർപ്പിടം നിർമ്മിക്കാനുള്ള സഹായത്തിനു മുൻ‌ഗണന നൽകേണ്ടതും കുടുമ്പശ്രീ അയൽകൂട്ടങ്ങൾ വഴി ഭവനം നിർമ്മിക്കേണ്ടതും സഹായം പണമായി നൽകാൻ പാടില്ലാത്തതുമാണു. എന്നാൽ അഗതികുടുമ്പങ്ങൾക്ക് പദ്ധതിയിൽ ഉൾപ്പെടുത്തി വീട് നിർമ്മാണം ഏറ്റെടുത്ത 16 തസ്വഭ സ്ഥാപനങ്ങളിലും (ആകെ പരിശോധിച്ചത് =18) സഹായം പണമായി നൽകുകയും കുടുമ്പശ്രീ\nഅയൽക്കൂട്ടങ്ങളെ വളരെ അപൂർവ്വമായി പങ്കെടുപ്പിക്കുകയും ചെയ്തതായി വെളിവായിട്ടുണ്ട്. 1067 അഗതി കുടുമ്പങ്ങൾക്ക് ആകെ 3.50 കോടി രൂപയാണു ഇത്തരത്തിൽ പണമായി നേരിട്ട് വിതരണം ചെയ്തതായി രേഖപ്പെടുത്തിയിരിക്കുന്നത്.\nനിറമരുതൂർ, പള്ളിക്കൽ, വാണിമേൽ, ഉണ്ണിക്കുളം, ചേലബ്ര, പരപ്പനംഗാടി, വള്ളിക്കുന്നു, തിരുവമ്പാടി , മൊറയൂർ എന്നി ഗ്രാമപഞ്ചായത്തുകളിലാണു കൂടുതൽ തുക പണമായി വിതരണം ചെയ്തെന്നു റേഖപ്പെടുത്തിയിരിക്കുന്നത്.\nവീടുകൾ കെട്ടിച്ച് കൊടുക്കുന്നതിനു പകരം പണം കൊടുത്ത് അവരോട് കെട്ടിക്കോളാൻ അനുവദിച്ചതു കാരണം മൂന്നും നാലും വർഷം കഴിഞ്ഞിട്ടും പണി പൂർത്തിയാക്കാത്ത വീടുകൾ ധാരാളമായിരുന്നു. പണം മുഴുവൻ യഥാർത്തത്തിൽ അവരുടെ കൈയ്യിൽ കിട്ടിയിട്ടില്ലെന്നു ഇതിൽ കൂടുതൽ ഉറപ്പ് വേണോ?\nനിലവിലൂള്ള പദ്ധതികളിൽ ഉൾപ്പെടുത്തി അഗതി കുടുമ്പങ്ങളുടെ വീടുകളുടെ ഏറ്റവും സമീപത്തായി പൊതുക്കിണറുകൾ കുഴിച്ചും പൊതുടാപ്പുകൾ സ്ഥാപിച്ചും സുരക്ഷിതമായ കുടിവെള്ളം ലഭ്യമാക്കണമെന്നു മാർഗ്ഗനിർദ്ദേശങ്ങളിൽ വ്യവസ്ഥചെയ്തിരിക്കുന്നു.എന്നാൽ പരിശോധനയിൽ കണ്ടത്:\nകിഴക്കോത്ത്, നിറമരുതൂർ, പരപ്പനങ്ങാടി, വള്ളിക്കുന്നു എന്നീ പഞ്ചായത്തുകളിൽ 4.51 ലക്ഷം രൂപ മുടക്കി 85 കീണറുകൾ പലരുടേയും സ്വന്തം ഭൂമിയിൽ കുഴിക്കാൻ സബ്സിഡി നൽകുകയാണുണ്ടായത്. സ്വാഭാവികമായും ആ കിണറുകളുടെ ഉപയോഗം അതിന്റെ ഉടമക്ക് മാത്രമായി പരിണമിച്ചു. കോരനു കഞ്ഞി പിന്നെയും കുമ്പിളിൽ തന്നെ.\nഅഗതി കുടുമ്പങ്ങളിലെ കുട്ടികൾക്ക് സ്കൂൾ വിദ്യാ‍ഭ്യാസം ഉറപ്പ് വരുത്താനുള്ള മാർഗ്ഗനിർദ്ദേശങ്ങൾ ഇവയായിരുന്നു:\nഅഗതി കുടുമ്പങ്ങളിലെ 18 വയസ്സിനു താഴയുള്ള സ്കൂളിൽ നിന്നും ഔപചാരിക വിദ്യാഭ്യാസം ലഭിക്കാത്ത കുട്ടികളേയും വിദ്യാഭ്യാസം ഇടക്കു വച്ച് മുടങ്ങിപ്പോയ കുട്ടികളേയും കണ്ടെത്തി സ്കൂൾ വിദ്യാഭ്യാസം തുടരാൻ പ്രേരിപ്പിക്കണം.\nവ്യക്തികൾ സന്നദ്ധ സംഘടനകൾ തുടങ്ങിയവരുടെ സഹായത്താൽ പഠനസാമഗ്രികൾ, യൂണിഫോമുകൾ, കുടകൾ, ചെരുപ്പുകൾ, സ്കൂൾ ബാഗുകൾ മുതലായവ ലഭ്യമാക്കണം.\nഅദ്ധ്യാപകർ, ബിരുദധാരികൾ, കോളേജ് വിദ്യാർത്ഥികൾ എന്നിവരെ ഉൾപ്പെടുത്തി തസ്വഭസ്ഥാപനങ്ങളിൽ സപ്പോർട്ട് ഗ്രൂപ്പ് ഉണ്ടാക്കുകയും ആശ്രയ ഫണ്ട് ഉപയോഗിച്ച് അഗതി കുടുമ്പങ്ങളിലെ കുട്ടികളുടെ പഠനനിലവാരം ഉയർത്താർ കോച്ചിംഗ് ക്യാമ്പ് സംഘടിപ്പിക്കുകയും വേണം.\nചുരുക്കത്തിൽ, വിദ്യാഭ്യാസത്തിനു വേണ്ടി നേരിട്ട് പണം കൊടുക്കാനുള്ള ഒരു മാർഗ്ഗവും വക കൊള്ളിച്ചിട്ടില്ല. പിന്നെ അതു എത്രമാത്രം വിജയിക്കുമെന്നു ഊഹിക്കാവുന്നതേ ഉള്ളൂ.\nശാരീരികവും മാനസികവുമായ വെല്ലുവിളികൾ നേരിടുന്നവർക്ക് ആശ്വാസം നൽകൽ.\nമാർഗ്ഗ നിർദ്ദേശങ്ങൾ അനുസരിച്ച് നടപ്പിലാക്കേണ്ട കാര്യങ്ങൾ ഇവയൊക്കെയാണു:\nസമ്പൂർണ്ണ ഗ്രാമീൺ റോസ്ഗർ യോജന, ഇന്ദിരാ ആവാസ് യോജന, തുടങ്ങിയ കേന്ദ്രാവിഷ്കൃത പദ്ധതികളിൽ പ്രത്യേകം നീക്കി വച്ചിട്ടുള്ള 3% ഫണ്ടുകളുടെ വിനിയോഗത്തിൽ ആശ്രയ കുടുമ്പങ്ങളിലെ ശാരീരികവും മാനസികവുമായി വെല്ലൂവിളി നേരിടുന്ന വ്യക്തികൾക്ക് പ്രത്യേക മുൻ‌ഗണന നൽകണം.\nകേരളസംസ്ഥാന വികലാംഗ ക്ഷേമ കോർപ്പറേഷൻ, കേരള ഫെഡറേഷൻ ഒഫ് തെ ബ്ലൈൻഡ് തുടങ്ങിയവയുടെ സഹകരണത്തോടെ അഗതികൾക്ക് തൊഴിൽ പരിശീലനം നൽകുവാനുള്ള പദ്ധതികൾ പ്രോത്സാഹിപ്പിക്കണം.\nതസ്വഭ സ്ഥാപനങ്ങൾ അഗതി കുടുമ്പങ്ങളിലെ ശാരീരികവും മാനസികവുമായ വെല്ലുവിളികൾ നേരിടുന്ന വ്യക്തികൾക്ക് പൊതുവിഭാഗം പദ്ധതി വിഹിതം ഉപയോഗിച്ച് തൊഴിൽ നൽകുവാനുള്ള പദ്ധതികൾ നടപ്പിലാക്കണം.\nതൊഴിലനുബന്ധ പദ്ധതികൾക്ക് കേന്ദ്ര സംസ്ഥാന സാമൂഹ്യക്ഷേമ ഉപദേശക ബോർഡിൽ നിന്നും സാമ്പത്തിക സഹായം ലഭ്യമാക്കാൻ വേണ്ട നടപടികൾ തസ്വഭ സ്ഥാപനങ്ങൾ സ്വീകരിക്കണം.\nമേൽ‌പ്പറഞ്ഞ ഒരു പരിപാടിയും ഏ.ജി. പരിശോധിച്ച ഒരു തസ്വഭ സ്ഥാപനങ്ങളും 2003-04 മുതൽ 2007-08 വരെ യുള്ള കാലയളവിൽ നടപ്പ്പ്പിലാക്കി കണ്ടില്ല.\nഇതുവരെ പറഞ്ഞതെല്ലാം ആശ്രയ പദ്ധതിയുടെ ഒന്നാമത്തെ ഘടകത്തിലുൾപ്പെട്ട കാര്യങ്ങളെ പറ്റിയായിരുന്നു. രണ്ടാമത്തെ ഘടകമാണു: വിവര സാങ്കേതിക വിദ്യാധിഷ്ഠിത സേവനങ്ങൾ.\nഇത്തരം സേവനങ്ങൾ നടപ്പിലാക്കുന്നതിന്റെ ഭാഗമായി കമ്പ്യൂട്ടറും അനുബന്ധ സാധനങ്ങളും കുടുമ്പശ്രീയുടെ അഞ്ച് അംഗീകൃത കമ്പ്യൂട്ടർ ഹാർഡ് വെയർ യൂണിറ്റുകളിൽ നിന്നും വാങ്ങി സ്ഥാപിക്കാനയി കുടുമ്പശ്രീ മിഷൻ 508 സി.ഡി.എസ്സു കൾക്ക് 11.38 കോടി രൂപ വിട്ടുകൊടുത്തു. രണ്ടു\nനോഡുള്ള ഒരു കമ്പ്യൂട്ടർ, ഒരു ലേസർജറ്റ് പ്രിന്റർ, ഒരു ഇങ്ക്ജറ്റ് പ്രിന്റർ, സ്കാനർ, മോഡം, യു.പി.എസ്, ഇന്റർനെറ്റ് കണക്ഷൻ, സോഫ്റ്റ്വെയർ എന്നിവ ഉൾപ്പെടുന്ന മൊത്തം 1.65 ലക്ഷം രൂപ ചെലവു വരുന്ന ഒരു സിസ്റ്റം വാങ്ങാനാണു കുടുമ്പശ്രീ ശുപാർശ ചെയ്തത്.\n16 സി.ഡി.എസ്സുകളിൽ ഏ.ജി. പരിശോധിച്ചു. 2003 -04 നും 2005-06 നും ഇടക്ക് വാങ്ങിയ 42 കമ്പ്യൂട്ടറുകളിൽ മൂന്ന് ഗ്രാമ പഞ്ചായത്തുകളിലെ (പൂക്കോട്ടൂർ, വാണിമേൽ, മുക്കം ഗ്രാമപഞ്ചായത്തുകൾ)9എണ്ണം മാത്രമേ ഉപയോഗിച്ചതായി കണ്ടുള്ളൂ. ബാക്കി വരുന്ന 33 കമ്പ്യൂട്ടറുകൾ വാങ്ങിയ അന്നുമുതെൽ ഇന്നും പെട്ടിക്കുള്ളിൽ സുരക്ഷിതം.\nഈ കമ്പ്യൂട്ടറുകൾ വാങ്ങുന്ന തീയതി മുതൽ ഒരു നിശ്ചിത കാലയളവിലേക്ക് നിർമ്മാതാവിന്റെ വാറണ്ടി കിട്ടാറുണ്ടല്ലോ. കമ്പ്യൂട്ടർ സ്ഥാപിച്ച ശേഷം വാറണ്ടി കാലയളവിനു ശേഷമാണു വാർഷിക പരിപാലനത്തിന്റെ പ്രശ്നം ഉദിക്കുന്നുള്ളൂ. എന്നാൽ മിക്കവാറും എല്ലാ കമ്പ്യൂട്ടറുകളും പെട്ടിക്കുള്ളിൽ\nഇരിക്കുമ്പോൾ തന്നെ അതിനുവേണ്ടിയുള്ള വാർഷിക പരിപാലന കരാറിലും ഏർപ്പെട്ട് ഏതാണ്ട് 3.74 ലക്ഷം രൂപ അതിനു വേണ്ടിയും കുടുമ്പശ്രീ ഹാർഡ് വെയർ യൂണിറ്റുകൾ വാങ്ങിക്കഴിഞ്ഞു. തസ്വഭ\nസ്ഥാപനങ്ങളിലെ ഉദ്ദ്യോഗസ്ഥരുടെ ഇക്കാര്യത്തിലുള്ള അജ്ഞതയെ മുതലേടുക്കുകയായിരുന്നു നമ്മുടെ കുടുമ്പശ്രീമിഷന്റെ കീഴിലുള്ള ഹാർഡ് വെയർ യൂണിറ്റുകൾ.\nആധാരം: സി.ഏ.ജി റിപ്പോർട്ട് - 2008\nPosted by അങ്കിള്. at 9:00 AM\nLabels: അയൽകൂട്ടം, ആശ്രയ, കുടുമ്പശ്രീ മിഷൻ, ജനകീയാസൂത്രണം, ബിപി‌എൽ., ലേഖനം\nഅഗതികളെ കണ്ടെത്താനാകാതെ അവർക്ക് വേണ്ടി മാത്രം മാറ്റി വച്ചിരിക്കുന്ന കോടിക്കണക്കിനു പണം പാഴാകുന്നു എന്നു ഇടതു പക്ഷം ഭരിക്കുന്ന ഇക്കാലത്ത് എങ്ങനെ വിശ്വസിക്കും? അതാണു സംഭവിച്ചിരിക്കുന്നതെന്നു സി.ഏ.ജി പറയുന്നു, കണക്കുകൾ ഉദ്ധരിച്ചു കൊണ്ട്.\nമാഷേ , ഇതൊക്കെ എങ്ങനെ പൊതുജനങ്ങളെ അറിയിക്കാനും സമൂഹത്തില് ചര്‍ച്ചകള് ഉയര്‍ത്തിക്കൊണ്ടു വരാനും കഴിയും എന്ന് അമ്പരന്നു പോവുകയാണ് ഞാന് . ഇതൊക്കെ പൌരജനങ്ങള് അറിയേണ്ടേ? ജനങ്ങള് ഭരണത്തില് നടക്കുന്നത് ഒന്നും അറിയുന്നില്ല. താന്താങ്ങളുടെ നേതാക്കള് പ്രസംഗിക്കുന്നതിലപ്പുറം ജനങ്ങള്‍ക്ക് രാഷ്ട്രീയമോ അഭിപ്രായമോ ഒന്നുമില്ല. അത്കൊണ്ട് തേവരുടെ ആന, കാട്ടിലെ മരം വലിയെടാ വലി എന്ന മട്ടില് കൊള്ളയടിക്കുകയാണ് ഖജനാവും പൊതുപണവും ഈ ബ്യൂറോക്രാറ്റുകളും രാഷ്ട്രീയനേതൃവര്‍ഗ്ഗവും..\nആയിരക്കണക്കിന് പദ്ധതികൾ പല പേരുകളിൽ തുടങ്ങുന്നത് തന്നെ അഴിമതിയുടെ കൂത്തരങ്ങിനല്ലെ? നിയമത്തിന്റെ നൂലാമാലകൾ എഴുതിപിടിപ്പിച്ചാൽ പിന്നെ ആരേയും അട്ടിപായിക്കാൻ. എളുപ്പവുമായല്ലോ?\nക്ഷേമപദ്ധതികളുടെ എണ്ണം കുറച്ച് സ്ഥിരതയാർന്ന വികസനം, അതിന് മാത്രമെ ഒരു സാമൂഹിക മാറ്റം കൊണ്ടുവരുവാൻ സാധിക്കുകയുള്ളു. അല്ലെങ്ങിൽ കേരളമോഡൽ എന്ന പേരും താങ്ങി അഗതികളായി തന്നെ ജീവിക്കം.\nവീടില്ലാത്ത എല്ലാവർക്കും2ലക്ഷം രൂപ ചിലവിൽ വീടും അനുബന്ദചിലവുകളും നടത്തികൊടുക്കണം.\nകൃഷിയ്‌ക്കായി 50 സെന്റ് ഭുമിയും നല്കണം.\nപ്ലുസ്2വരെ പൂർണ്ണമായ സൗജന്യ വിദ്യഭ്യാസം.\nപരിപൂർണ്ണ സൗജന്യ ചികിൽസ്സ.\nആരോഗ്യമുള്ളവരെ പണിയെടുക്കാൻ പഠിപ്പിക്കുക, അവരുടെ മനോഭാവത്തിനും മാറ്റം വരുത്തണം.\nആരോഗ്യ രംഗത്ത് കുടുംബങ്ങള്‍ക്ക് ആശുപത്രി ചികിത്സയ്ക്ക് വേണ്ടി കുറച്ച് തുക കിട്ടും. എന്നാല് ഇതിന്റെ എല്ലാ വശങ്ങളും മനസ്സിലാക്കാത്ത പാവങ്ങളെ കേരളത്തിലെ പല ആശുപത്രികളും ചൂഷണം ചെയ്ത് ബില്ല് സമര്‍പ്പിച്ചിരിക്കുന്നു എന്നും അത്തരം ആശുപത്രികളെ കരിമ്പട്ടികയില് ആക്കുന്നു എന്നും വാര്‍ത്തകള് കണ്ടിരുന്നു.\nആളുകള്‍ക്ക് ഉപകാരപ്രദമായ വിവരങ്ങള് നല്‍കേണ്ട മാധ്യമങ്ങള് “ഫ്ലാഷ് ന്യൂസുകളുടെ” പുറകെയാണ്. ആര് എവിടെ എന്ത് ചെയ്തു എന്ന് ഒളിഞ്ഞിരുന്ന് അത് ലൈവ് ആക്കി കാണിക്കുവാനും അത് കണ്ട് രസിക്കുവാനും നമ്മളെ പഠിപ്പിച്ച് കഴിഞ്ഞു.\nഎന്തിനേറെ നമ്മുടെ ബ്ലോഗുലകത്ത് തന്നെ ഇപ്പോള് മത വിഷയങ്ങളെ പറ്റിയുള്ള “ചുടന്” ചര്‍ച്ചകളാണ്. മതങ്ങളെ ന്യായീകരിക്കുന്നതിനും തള്ളുന്നതിനും വേണ്ട റിസര്‍ച്ചിനായി എടുക്കുന്ന സമയത്തിന്റെ ഒരു അംശം എടുത്ത് ഇത് പോലുള്ള വിഷയങ്ങള് കണ്ട് പിടിച്ച് ചര്‍ച്ച ചെയ്തിരുന്നുവെങ്കില്......\nസാധാരണക്കാരന് ഉപകാരമാകുന്നതിന് താങ്കളെ പോലെയുള്ള മുതിര്‍ന്ന തലമുറയുടെ ആവേശത്തിന്റെ ഒരു തരിയെങ്കിലും പുതു തലമുറയ്ക്ക് എന്നെങ്കിലും ലഭിക്കുമെന്ന പ്രതീക്ഷ ഇനിയും നശിച്ചിട്ടില്ല.\nകുടുംബശ്രീ...ഇത് പറഞ്ഞപ്പോള് എന്റെ ഓര്‍മ്മയില് വരുന്നത് മറ്റൊന്നാണു അങ്കിള്!... എന്റെ ഗ്രാമത്തിനടുത്ത് ഒരു നെല് പാടം ഉണ്ടായിരുന്നു(ഇന്നല്ല!) ഇത് ഒരു കൂട്ടം എന്.ആര്.ഐ. കള് ചേര്‍ന്ന് വാങ്ങി ഉപായോഗിക്കാതെ ഇട്ടിരുന്നു... ഇന്ന് അതെ കുടുബശ്രീയുടെ പേരും പറഞ്ഞ്..ആ നാട്ടിലെ കുറെ ഗുണ്ടകള് കൈവശപ്പെടുത്തി ചുമ്മാപേരിനു ഒരു പയര് കൃഷി ചെയ്യുന്നു... ഈ ഗുണ്ടകള്‍ക്ക് സ്വന്തമായി ഒന്നിലതികം ഏക്കര് സ്ഥലം ഉണ്ട്.. പ്ക്ഷേ ഇപ്പോള് കുടുംബശീക്കാരാണു...അത് കൊണ്ട് അവര് ചെയ്യുന്നത് ശരി... ഇപ്പോള് കുടുംബശ്രീ എന്ന് കേള്‍ക്കുബോള് എനിക്ക് പേടിയാണങ്കിള്.. ഞാനും ഒരേക്കര് പറമ്പ് നാട്ടില് വാങ്ങിയിട്ടിട്ടുണ്ട്.. വയസ്സാം കാലത്ത് ചെന്ന് കിടക്കാന് ഒരിടം വേണമെന്ന് വിചാരിച്ച്.. ഇന്നത് അച്ഛന് നോക്കി നടത്തുന്നു... ഇല്ലേല് ചിലപ്പോള് അതിപ്പോള് കുടുംബശ്രീക്കാര് കൈയേറിയാല് ഞാനാരോട് പറയാന്?\nപഠനാര്‍ഹമായ വിഷയം തന്നെയെന്ന കാര്യത്തില് എതിരഭിപ്രായമില്ല. പല കേന്ദ്രാവിഷ്കൃത പദ്ധതികളുടേയും, അനുബന്ധ പദ്ധതികളുടേയും ഗതി കേരളത്തില് ഇങ്ങനെ തന്നെയേ നടക്കൂ. കാരണവും അങ്കിള് തന്നെ പറഞ്ഞു വച്ചിട്ടുണ്ട്, അഖിലേന്ത്യാ അടിസ്ഥാനത്തില് തയ്യാറാക്കപ്പെടുന്ന പല അര്‍ഹതാ മാനദണ്ഡങ്ങളും കേരളത്തില് പ്രസക്തമല്ല തന്നെ. ഇവിടുത്തെ ശരാശരി ജീവിത നിലവാരം മറ്റ് സംസ്ഥാനങ്ങളെ അപേക്ഷിച്ച് കൂടുതലാണ്.\nഓഡിറ്റ് ടീമിന്റെ കണ്ടെത്തല് പ്രായോഗിക തലത്തിലുള്ള സാഹചര്യങ്ങള് പരിഗണിച്ചല്ല എന്ന് അങ്കിള് തന്നെ പലപ്പോഴും സമ്മതിച്ച കാര്യമാണ്. ആയതിനാല് തന്നെ ഈ കണക്കുകളുടെ വെളിച്ചത്തില് ആശ്രയ പദ്ധതി മുഴുവന് വെട്ടിപ്പായിരുന്നു എന്നും “കേരളത്തില് ജീവിക്കാന് നിര്‍വ്വാഹമില്ലാത്തവര്” (കേന്ദ്ര അഗതി അല്ല)ഇല്ല എന്നും വിലയിരുത്താനാവില്ല. ബി.പി.എല് മാനദണ്ഡങ്ങളുടെ കാര്യവും ഇതൊനോടൊപ്പം കൂട്ടി വായിക്കണം.\nഅങ്കിളിന്റെ മാര്‍ക്സിസ്റ്റ് വിരോധം പലപ്പോഴും ഇത്തരം ലേഖനങ്ങളുടെ അകക്കാമ്പ് തന്നെ നശിപ്പിക്കുന്നു എന്നുള്ളതാണ് വസ്തുത്.\n311 കോടി രൂപ മതിപ്പ ചെലവും കണക്കാക്കി. അതിലാണു 100 കോടി ഉടൻ ചെലവിടാൻ വിട്ടുകൊടുത്തത്. അടിസ്ഥാന വർഗ്ഗത്തിന്റെ ഉന്നമനത്തിനു വേണ്ടി ഭരിക്കുന്ന ഇടതു പക്ഷം അഗതികളെ കണ്ടെത്താൻ ശ്രമിച്ചില്ല എന്നു പറയുന്നതിൽ അർത്ഥമില്ല. പക്ഷേ, ശ്രമിച്ചപ്പോൾ കണ്ടെത്തിയത് ഇത്രയേ ഉള്ളൂ എന്നതായിരിക്കണം സത്യം.?\nഇത് 2003 ഇല് പദ്ധതി തുടങ്ങിയ കാലത്തെക്കുറിച്ചുള്ള പരാമര്‍ശമാണ്. 2002- 2003 വര്‍ഷത്തില് കേരളം ഭരിച്ചിരുന്നത് ആരായിരുന്നു അങ്കിളെ? ഇനി കേരളത്തിലെ എല്ലാ പഞ്ചായത്തുകളും ഇടതു പക്ഷം ആണ് ഭരിച്ചിരുന്നതെന്ന് പറയുമോ?\nഞാന് പറഞ്ഞു വരുന്നത് ഇത്രയേ ഉള്ളൂ, കേന്ദ്രാവിഷ്കൃത പദ്ധതികളുടെ മാന ദണ്ഡം, കേരളത്തിന് പ്രത്യേകമായി പുനര് നിര്‍ണ്ണയിക്കുക. അല്ലെങ്കില് പല പദ്ധതികളും കേരളത്തില് നടപ്പാവാതെ വരും അഥവാ നടത്താനായ് നടത്തേണ്ടി വരും.\nപല സത്യങ്ങളും മനസ്സിലാക്കാന് കഴിഞ്ഞു.കുറെ മാസങ്ങളായി ഇവിടെ വന്നിട്ട്!\nപരപ്പനംഗാടി, മൊറയൂര്, പൂക്കോട്ടൂര് മറ്റു സമീപ പഞ്ചായത്തുകള്...\nഇവിടങ്ങളില് അര്‍ഹതയുള്ള പാവങ്ങളെ സര്‍ക്കാര് കാണുന്നില്ലെങ്കില് അവര്‍ക്ക് ആവശ്യമുള്ളതില് കൂടുതല് കാണിച്ചു കൊടുക്കാന് ഞങ്ങള് തയ്യാറാണ്. കരിപ്പൂര് ബിസ്മി എന്ന സന്നദ്ധസംഘടനയുടെ കീഴില് മാത്രം മുന്നൂറിലേറെ കുടുംബങ്ങള് സംരക്ഷണം തേടുന്നവരായുണ്ട്. മൊറയൂര്, പൂക്കോട്ടൂര് പഞ്ചായത്തുകളില് അഴിമതിയുടെ അങ്ങേയറ്റമാണു നടക്കുന്നത്.\nഅങ്കിളിന്റെ ഈ പോസ്റ്റു കാണാന് ബിലാത്തിപ്പട്ടണം വഴി വരേണ്ടിവന്നു.\nപഞ്ചായത്തുകളുടെ ശാക്തീകരണത്തില് കേരളത്തിന് ഒന്നാംസ്ഥാനം. കേന്ദ്ര പഞ്ചാത്തീരാജ് വകുപ്പാണ് പ്രവര്‍ത്തന അവലോകനത്തിലൂടെ 2009-10 സാമ്പത്തികവര്‍ഷം മികച്ച സംസ്ഥാനമായി കേരളത്തെ തെരഞ്ഞെടുത്തത്. 24ന് ഡല്‍ഹിയില് നടക്കുന്ന ചടങ്ങില് പ്രധാനമന്ത്രി മന്‍മോഹന്‍സിങ്ങില്‍നിന്ന് മന്ത്രി പാലോളി മുഹമ്മദ്കുട്ടി അവാര്‍ഡ് ഏറ്റുവാങ്ങും. മുന് സാമ്പത്തികവര്‍ഷം നാലാംസ്ഥാനത്തായിരുന്ന കേരളം ഇത്തവണ 74.74 പോയിന്റ് നേടിയാണ് ഒന്നാമതെത്തിയത്. 69.45 പോയിന്റ് നേടിയ കര്‍ണാടകം രണ്ടും 67.06 പോയിന്റ് നേടിയ തമിഴ്നാട് മൂന്നും സ്ഥാനത്താണ്. പശ്ചിമ ബംഗാളിനാണ് നാലാം സ്ഥാനം.\nനാഷണൽ ഹൈവേ (NH 47) പരിപാലനം , ഒരു കോടി രൂപയുടെ വെട...


പാപ്പാ പുരോഹിതരോട് : പുറത്തിറങ്ങി ശുശ്രൂഷ ചെയ്യുക\nതന്റെ ആടുകളെ സംരക്ഷിച്ചുകൊണ്ട് ജനങ്ങളുടെകൂടെ വസിക്കേണ്ടവനാണ് പുരോ ഹിതന് എന്ന് പാപ്പാ പെസഹാവ്യാഴാഴ്ച പറഞ്ഞു. നഷ്ടപ്പെട്ടതിനെ തേടിയിറങ്ങുന്ന വരും ആവശ്യക്കാരെ എപ്പോഴും സഹായിക്കുന്നവരും ആയിരിക്കണം ഒരു പുരോഹി തന്.\nദു:ഖത്തെയും ഒറ്റപ്പെടലിനെയും വിരസതയെയും അതിജീവിക്കണം എന്നുണ്ടെ ങ്കില് പുരോഹിതന് 'ലഃശ േശെഴി'െ തേടിപ്പോകണം. അവിടെ ദൈവത്തെയും ജനത്തെയും കണ്ടുപിടിച്ച് അവരുടെകൂടെ വസിക്കണം ഇതു പുരോഹിതനെ സ്വന്തം അസ്തിത്വം കണ്ടുപിടിക്കാനും സഹായിക്കും.\nപുരോഹിതന് ജനങ്ങളുടെ ആവശ്യങ്ങള് ശ്രദ്ധിക്കുന്നവന് ആയിരിക്കണം. തുറന്ന വാതിലുകള് ഉളള ദൈവാലയമാണ് ഇന്നത്തെ പുരോഹിതന് നിര്‍മ്മിക്കേണ്ടത്. ആ ദൈവാലയം പാപികള്‍ക്ക് അഭയകേന്ദ്രമാകണം; വീടില്ലാത്തവന് വീടാകണം; രോഗിക്ക് സൗഖ്യമാകണം; യുവജനങ്ങള്‍ക്ക് സന്തോഷം പ്രദാനം ചെയ്യണം.\nസെന്റ് പീറ്റേഴ്‌സ് ബസലിക്കയില് നടന്ന ക്രിസംമാസിനിടയിലാണ് പാപ്പാ ഇങ്ങ നെയുളള ഉപദേശങ്ങള് നല്‍കിയത്.